Covid-19: Eid ah fahu Masjid Al Aqsa hulhuvanee | Mihaaru\nރޯދަ މަހުގެ ފުރަތަމަ ދުވަހު މަސްޖިދުލް އަގްސާ ސަރަހައްދު ފަޅަށް. --ފޮޓޯ:އޭއެފްޕީ\nކޮވިޑް-19: އީދަށް ފަހު އަގްސާ މިސްކިތް ހުޅުވަނީ\n20 މެއި 2020 - 13:46 1 comment\nގުދުސް (މެއި 20) - ކޮރޯނާވައިރަސް ފެތުރޭތީ އަޅާ ރައްކާތެރި ފިޔަވަޅެއްގެ ގޮތުން، ނަމާދު ކުރުން މެދުކަނޑާލި އަގްސާ މިސްކިތް އަންނަ ފިތުރު އީދަށް ފަހު ހުޅުވަން ނިންމައިފި އެވެ.\nވޭތުވެދިޔަ 50 އަހަރު ތެރޭ ފުރަތަމަ ފަހަރަށް އަގްސާ މިސްކިތް މިދިޔަ މާޗް މަހު ބަންދުކުރީ، ކޮރޯނާވައިރަސް ފެތުރުން ހުއްޓުވަން އަޅާ ފިޔަވަޅެއްގެ ގޮތުން ޖެރޫސަލަމް އިސްލާމިކް ވަގްފް ކައުންސިލުންނެވެ. މުސްލިމުންގެ ތިން ވަނަ އަށް އެންމެ މުގައްދަސް ބިނާގެ ކަންކަން ބަލަހައްޓާ އިސްލާމިކް ވަގްފް އިން ބުނެފައި ވަނީ އެއީ "ވަރަށް ހިތަށް ދަތުވި" ނިންމުމެއް ކަމަށެވެ.\nއަގްސާ މިސްކިތުގައި ފަސް ވަގުތު ޖަމާއަތުގައި ނަމާދު ނުކުރި ނަމަވެސް ކޮންމެ ނަމާދު ވަގުތަކު ވެސް ބަންގި ގޮވަ އެވެ.\nކޮރޯނާވައިރަސް ފެތުރޭތީ، އަގްސާ މިސްކިތް އާއްމުންނަށް ބަންދުކުރީ މާޗް 23 ވަނަ ދުވަހު އެވެ. މިސްކިތުގެ ޑައިރެކްޓަރު ޝެއިޚް އުމަރު އަލް ކިސްވާނީ ވިދާޅުވީ އެއީ 1967 ވަނަ އަހަރުގެ ފަހުން، ވަގްފް ކައުންސިލުން އަންގައިގެން އަގްސާ މިސްކިތް ބަންދުކުރި ފުރަތަމަ ފަހަރު ކަމަށެވެ.\nމުސްލިމުންގެ އެންމެ މާތް ދެ ހަރަމްފުޅު ކަމަށްވާ މައްކާގެ މަސްޖިދުލް ހަރާމް އާއި މަދީނާގެ މަސްޖިދުއްނަބަވީގައި ވެސް މިހާރު ވަނީ، ކޮރޯނާވައިރަހާ ގުޅިގެން، އާއްމުން ޖަމާއަތުގައި ނަމާދު ކުރުން މެދުކަނޑާލައިފަ އެވެ.\nކޮރޯނާވައިރަހަށް ޕޮޒިޓިވްވާ މީހުންގެ އަދަދު މަދުވާން ފެށުމުން ފަލަސްތީނާއި އިޒްރޭލުގެ ބައެއް ސަރަހައްދުތައް ދާދި ފަހުން ވަނީ ހުޅުވަން ފަށައިފަ އެވެ. އާބާދީގައި ނުވަ މިލިއަން މީހުން ހިމެނޭ އިޒްރޭލުން 16،650 މީހުން ކޮރޯނާވައިރަހަށް ޕޮޒިޓިވްވެފައިވާ އިރު 277 މީހުން ވަނީ މަރުވެފަ އެވެ. ފަލަސްތީނުގެ 4.5 މިލިއަން މީހުންގެ ތެރޭން ކޮރޯނާވައިރަހަށް ޕޮޒިޓިވްވީ 400 މީހުންނެވެ.


Pennsylvania Ge Vote In Kuri Hoahdhavai Biden Kaamiyaabee Aa Gaathah – adduLIVE\nޕެންސިލްވޭނިއާގެ ވޯޓުން ކުރި ހޯއްދަވައި ބައިޑެން ކާމިޔާބީއާ ގާތަށް\nNov 06, 2020, 20:13 ހަސަން ރަޝީދު\nއެމެރިކާގެ ރިޔާސީ އިންތިހާބުގެ އެންމެ މުހިއްމު އެއް ސްޓޭޓް ކަމަށްވާ ޕެންސިލްވޭނިއާގެ ވޯޓުން ކުރި ހޯއްދަވައި ޑިމޮކްރެޓިކް ކެންޑިޑޭޓް އަދި އެމެރިކާގެ ކުރީގެ ނައިބު ރައީސް ޖޯ ބައިޑެން އެގައުމުގެ ރައީސްކަމަށްް ވަޑައިގަތުމާއި ފިޔަވަޅަކާ ގާތަށް ޖެހިވަޑައިގެންފިއެވެ.\nއެމެރިކާގައި މިދިޔަ އަންގާރަ ދުވަހު ކުރިއަށްދިޔަ އިންތިހާބުގެ ވޯތުތައް ގުނުން އަދިވެސް ކުރިއަށްދާއިރު، އިންތިހާބުގެ ނަތީޖާ ކަނޑައަޅާނީ އިލެކްޓޯރަލް ކޮލެޖް ވޯޓުންނެވެ. އެގޮތުން ބައިޑެން އަށް 253 ވޯޓު ލިބިވަޑައިގެންފައިވާއިރު އެމެރިކާގެ މިހާރުގެ ރައީސް ޑޮނަލްޑް ޓްރަމްޕް ލިބިވަޑައިގެންނެވީ 214 ވޯޓެވެ. ރައީސް ކަމަށް އިންތިހާބު ވާނީ މަދުވެގެން 270 އިލެކްޓޯރަލް ވޯޓު ހޯއްދަވާ ބޭފުޅެކެވެ.\nޕެންސިލްވޭނިއާގެ ވޯޓު ގުނުން ކުރިއަށްދާތާ ދެ ދުވަސް ވެފައިވާއިރު، ވޯޓު ގުނުމުގެ ކުރީކޮޅު އެ ސްޓޭޓުން ކުރީގައި އުޅުއްވީ ޓްރަމްޕެވެ. ނަމަވެސް 95 ޕަސެންޓް ވޯޓު ގުނުން މިހާރު ނިމިފައިވާއިރު، ބައިޑެން ވަނީ 5،000 ވޯޓުގެ ތަފާތަކުން އެ ސްޓޭޓުން ކުރި ހޯއްދަވާފައެވެ.\nޕެންސިލްވޭނިއާގެ ވޯޓު ގުނުން އަދިވެސް ކުރިއަށްދާއިރު، އެ ސްޓޭޓުގެ 20 އިލެކްޓޯރަލް ވޯޓު ބައިޑަން އަށް ލިބިވަޑައިގެންފި ނަމަ ބައިޑެން އަށް އިންތިހާބު ކާމިޔާބު ކުރެއްވޭނެއެވެ. އެގޮތުން އޭރުން ބައިޑެން އަށް ޖުމްލަ 273 އިލެކްޓޯރަލް ވޯޓު ލިބިވަޑައިގަންނަވާނެއެވެ.\nޕެންސިލްވޭނިއާގެ އިތުރުން ޓްރަމްޕް ފަހަތަށް ޖައްސާލުމަށްފަހު ޖޯޖިއާ އިން ވެސް ބައިޑެން ވަނީ މިއަދު ކުރި ހޯއްދަވާފައެވެ. ޖޯޖިއާ އަކީ 16 އިލެކްޓޯރަލް ވޯޓުގެ ސްޓޭޓެކެވެ.\nއެމެރިކާގެ 46 ވަނަ ރައީސްކަމުގެ މަގާމަށް އިންތިހާބުވުމާ ގާތަށް ބައިޑެން ޖެހިވަޑައިގެންފައިވީ ނަމަވެސް މި އިންތިހާބުގެ ނަތީޖާ ގަބޫލުކުރަން ޓްރަމްޕް ގެންދަވަނީ ދެކޮޅު ހައްދަވަމުންނެވެ. އެގޮތުން އިންތިހާބުގެ ނަތީޖާއާ ގުޅިގެން ސުޕްރީމް ކޯޓަށް ވަޑައިގަންނަވަން ޓްރަމްޕް މިހާރު ވަނީ ނިންމަވާފައެވެ.


ދަރިވަރުންނަށް ނުލިބި ހުރި ފޮތްތައް ސްކޫލުތަކަށް ފޮނުވުމުގެ މަސައްކަތް ފަށައިފި | Sandhaanu\nދަރިވަރުންނަށް ނުލިބި ހުރި ފޮތްތައް ސްކޫލުތަކަށް ފޮނުވުމުގެ މަސައްކަތް ފަށައިފި\nމިހާތަނަށް ދަރިވަރުންނަށް ނުލިބި ހުރި ފޮތްތައް ސްކޫލުތަކަށް ފޮނުވުމުގެ މަސައްކަތްތައް ފަށާފައިވާކަމަށް އެޑިއުކޭޝަން މިނިސްޓްރީން ބުނެފިއެވެ.\nއެޑިއުކޭޝަން މިނިސްޓްރީން މިއަދު ކުރި ޓްވީޓެއްގައި ބުނީ މިހާތަނަށް ދަރިވަރުންނަށް ހާޑްކޮޕީ ލިބިފައިނުވާ ފޮތްތައް މިހާރު އެ މިނިސްޓްރީއަށް ލިބިފައިވާ ކަމަށާ އެ ފޮތްތައް ސްކޫލުތަކަށް ފޯރުކޮށްދިނުމުގެ މަސައްކަތް ފަށާފައިވާ ކަމަށެވެ.\nއެގޮތުން އަތޮޅުތަކަށް ފޮތްތައް ފޮނުވުމަށް ބޯޓްފަހަރަށް އެރުވުމުގެ މަސައްކަތްވެސް ކުރަމުން އަންނަކަމަށް އެޑިއުކޭޝަނުން ބުނެއެވެ.\nނުލިބިހުރި ފޮތްތައް ލިބިފައިވާކަމަށް އެޑިއުކޭޝަނުން ހާމަކޮށްފައިވާއިރު ދިރާސީ އާ އަހަރު ފެށިގެން ދެ ހަފްތާ ފާއިތުވި އިރުވެސް ބައެއް ދަރިވަރުންގެ ފޮތްތައް ހަމަނުވުމުގެ ސަބަބުން ބެލެނިވެރިން ދަނީ ކުރަމުންނެވެ.\nއެޑިއުކޭޝަން މިނިސްޓްރީން ބުނީ ހާޑް ކޮޕީ ދަރިވަރުންނަށް ނުލިބުނު ނަމަވެސް ޓެކްސްޓް ފޮތްތަކުގެ ސޮފްޓް ކޮޕީ ހުރިހާ ދަރިވަރުންނަސް ލިބޭނެ އިންތިޒާމް ހަމަޖައްސާފައިވާނެ ކަމަށެވެ.\nމިހާތަނަށް ދަރިވަރުންނަށް ހާޑްކޮޕީ ލިބިފައިނުވާ ފޮތްތައް މިހާރު ވަނީ މިނިސްޓްރީއަށް ލިބިފައި. އަދި މި ފޮތްތައް ސްކޫލްތަކަށް ފޯރުކޮށްދިނުމުގެ މަސައްކަތް މިހާރުވަނީ ފަށާފައި. pic.twitter.com/wqOGnA4fT1\n— Ministry of Education (@MoEdumv) August 20, 2021\nއެ މިނިސްޓްރީން ބުނީ ދަރިވަރުންނަށް ފޮތްތައް ނުލިބި ލަސްވެފައިވަނީ ކޮވިޑް- 19 އާ ގުޅިގެން ދަތުރުފަތުރުކުރުމުގައި ދިމާވި ދަތިތަކުގެ ސަބަބުން ކަމަށެވެ.\nއެޑިއުކޭޝަން ހާމަކުރި ގޮތުގައި މިވަގުތު ދަރިވަރުންނަށް ނުލިބި ހުންނާނީ ދިވެހި އިސްލާމް އަދި ގްރުއާން މާއްދާތަކުގެ ފޮތްތައްކަމަށެވެ. އަދި އަމާޒަކީ މި މަސް ނިމުމުގެ ކުރިން ހުރިހާ ސްކޫލްތަކަށް ފޮތްތައް ފޯރުކޮދީ ނިންމުންކަމަށް ވެސް އެޑިއުކޭޝަން މިނިސްޓްރީން ބުނެއެވެ.\nކޮވިޑް-19ގެ ބަލިމަޑުކަމުން އަރައިގަތުމަށް ސަރުކާރުން އެޅި ފިޔަވަޅުތަކުގެ ތެރެއިން ސުކޫލުތައް ދޮޅުއަހަރެއްހާ ދުވަސް ވަންދެން ބަންދުކޮށްފައި އޮތުމަށްފަހު ސްކޫލަށް ދަރިވަރުން ގެންގޮސްގެން ކިޔަވައިދޭން ފަށާފައިވަނީ މި މަހުގެ 10 ވަނަ ދުވަހުއެވެ.


Madam Fathun Saudi Ah Furaa Vadaigenfi - Vaguthu\nމެޑަމް ފާތުން ސައުދީއަށް ފުރާވަޑައިގެންފި\nރައީސުލްޖުމްހޫރިއްޔާ އަބްދުﷲ ޔާމިންގެ އަނބިކަނބަލުން، ފާތުމަތު އިބްރާހީމް (މެޑަމް ފާތުން) މިއަދު އުމްރާއަށް ސައުދީ އަރަބިއްޔާއަށް ފުރާވަޑައިގެންފިއެވެ.\nމެޑަމް ފާތުން ސައުދީއަށް ފުރާވަޑައިގަތީ މިއަދުގެ ވަގުތެއްގައި ސައުދީ އެއާލައިންގައެވެ. އެކަމަނާ ސައުދީއަސް ފުރާވަޑައިގަތީ ހަގު ފިރިހެން ދަރިކަލުންނާއި އެކު ކަމަށް މަޢުލޫމާތު ލިބެއެވެ.\nމި ދަތުރުފުޅާއި ގުޅިގެން ރަސްމީ ބަހެއް ލިބިފައި ނުވީނަމަވެސް، އިންތިޚާބަށް ފަހު އެކަމަނާ ފިއްލެވީ ކަމަށް ބުނެ ބައެއް ފަރާތްތަކުން ދައްކަމުންދާ ވާހަކަތައް ދޮގުކުރައްވާ، ރައީސް އޮފީހުގެ ތަރުޖަމާން އިބްރާހީމް މުއާޒު ވިދާޅުވީ ރައީސް ޔާމީން އާއި މެޑަމް ފާތުންވެސް ޤައުމު ދޫކުރައްވާ ނުފިއްލަވާނެ ކަމަށެވެ.\nއޮކްޓޯބަރ 4, 2018 20:24\nއަޅޭ މީހަކަށް ޢުމްރާއަކަށް ދެވޭނީ ސައޫދީއަކަށް ނޫންތަ؟ ބަޔަކާ ހަސަދަވެރި ވިޔަސް ބޮޑުވަރު.\nޢެ ކަމަނާގެ ސަބަބުން ފެއިލްވީ\nއޮކްޓޯބަރ 4, 2018 21:13\nހެޔޮ އަމަލެއް ކުރެވޭނީވެސް އެކަން ކުރަން ބޭނުންވާ މީހަކަށް.. އިންސާނާއަށް އިހްތިޔާރު ކުރަން ޖެހިފައި ވަނީ ދެމަގެއް..\nއޮކްޓޯބަރ 4, 2018 21:23\nފެއިލްވީ ޤައުމުގައި ޚިޔާނާތްތެރިން ގިނަވުމުން. ކުޑަ ފައިސާކޮޅަކަށް ހިނދުކޮޅެއްގެ އުފަލަށްޓަކައި ތިމާގެ ވޯޓް ވިއްކާލުމުން.\nހައްގު ވޯޓަކުން ނޫން މޮަޅުވި\nއޮކްޓޯބަރ 4, 2018 22:27\nފެއިލްވިޔަސް ރައީސް ޔާމީންގެ ހަރުދަނާ ސިޔާސަތާއި ، ކުޑަ ދުވަސްކޮޅެއްގެތެރޭގައި ހުރިހާރޮގަކުން ދިވެހިރާއްޖެ ހޯދާފައިވާ ކުރިއެރުންތައް ތާރީޚްގައި ލިޔެވިއްޖެ! ބަލައިލި ކޮންމެ ދިމާއަކުން ރައީސް ޔާމީންގެ ޚިދުމތްތައް އެހުރީ ރޯދިމާއަށް ފެންނަން! ކޯޒްވޭއެއް ބުރިކޮށްލުމަކުން ޔާމީންގެ ޚިދުމަތެއް ނުފޮހެވޭނެ!\nއޮކްޓޯބަރ 4, 2018 22:59\nވިއްލެވީއެއް ނޫން ފިލީ. ފާތުމަ ހަމަ ފިލަން އެ ދުވަނީ.


Classic sticky date pudding Classic sticky date pudding\nރެސިޕީ : ސްޓިކީ ޑޭޓް ޕުޑިން\nސްޓިކީ ޑޭޓް ޕުޑިން\nތަފާތުވައްތަރެއްގެ ކޭކު ތައްޔާރުކޮށްލަން ބޭނުންނަމަ ސްޓިކީ ޑޭޓް ޕުޑިން މިއީ ވަރަށް ރަނގަޅު އެއްޗެކެވެ.\n2 ޖޯޑު ކަދުރު (އޮއްނަގައި ކުދިކޮށް ކޮށާފައި)\n1 ސައިސަމުސާ ބައިކާބޮނޭޓް ސޯޑާ\n80ގ ބަޓަރު (މަޑުކޮށްފައި)\n1 ޖޯޑު ބްރައުން ޝުގަރ\n1 ½ ސެލްފް ރެއިސިން ފްލާ (ފުއް)\nވިޕް ކްރީމް (ކޭކާއެކު ކެއުމަށް ބޭނުންކުރުމަށް)\nބަޓަރ ސްކޮޗް ސޯސް ތައްޔާރުކުރުމަށް ބޭނުންވާނެ ތަކެތި :\n100ގ ބަޓަރ (ކުދިކޮށް ކޮށާފައި)\nތައްޔާރުކުރަނެ ގޮތް :\nފުރަތަމަ 160 ޑިގްރީގައި އަވަން ހޫނުކުރުމަށް ޖައްސާށެވެ. ދެން ކޭކު އަޅާ ޓްރޭއެއްގައި ބަޓަރުކޮޅެއް ހާކާފައި، ފުއްކޮޅެށް ހާކާލާށެވެ.\nތާހެއްގައި 1 ½ ފެނުގެ ތެރެއަށް ކަދުރުތައް އަޅައި ގަދަގިނީގައި ކައްކާލާށެވެ. ފެންގަނޑު ބޮކިއަރަންފެށުމުން އުދުންމަތިން ތާސްނަގާ، ތާހުގެ ތެރެއަށް ބައިކާބޮނޭޓް ސޯޑާއަޅާ އެއްކޮށްލާށެވެ. ސޯޑާއެޅުމުން ތާހުގައި ހުރިއެއްޗެތި ބޮކިއަރަންފަށާނެވެ. 10 މިނެޓެއްހާއިރު މިތަކެތި އެއްކައަރީގައި ބަހައްޓާށެވެ.\nދެން ފުޑް ޕްރޮސެސަރ (ނުވަތަ ބްލެޑަރ، މިކްސަރެއްގައި) ބަޓަރާއި، ވެނީލާ އެސެންސްއާއި އެކު ކަދުރުތައް މިކްސްކުރާށެވެ. އެކުގައި ހުރިހާއެއްޗެއް އެއްކުރެވުމުން އޭގެތެރެއަށް ބިހާއި ފުށް އަޅައި އަނެއްކާވެސް ބްލެންޑުކުރާށެވެ.\nމިކްސްގަނޑު ކުރިން ތައްޔާރުކުރި ޓްރެއަށްއަޅާފައި، އަވަނަށްލައި 50-55 މިނެޓު ވަންދެން ފިހެލާށެވެ. ދެން ކޭކު ފިހެވުމުން ހިހޫވަންދެން ބަހައްޓާށެވެ. އަދި ހިހޫވުމުން ޓްރޭ އިދިފުށަށް ޖަހާ ކޭކު ޓްރޭއިން ވަކިކޮށް، ތައްތެއްގެ މައްޗަށްލާށެވެ.\nބަޓަރސްކޮޗް ސޯސް ތައްޔާރުކުރުމަށް ކުޑަ ތާހެއްގައި ބަޓަރ، ބްރައުން ޝުގަރ، އަދި ކްރީމް އަޅާ މަޑުގިނީގައި ކައްކާށެވެ. ހަކުރުތައްއެކުގައި ގިރެންދެން ކެއްކުމަށްފަހު ގިނި އެންމެ ދައްކޮށްލާށެވެ. އިރުކޮޅުކޮޅަ ދޭފަތުން ގިރާލަގިރާލަ 10 މިނެޓު މަޑުކޮށްލާށެވެ.\nކޭކު ފޮތިކޮށްފަ ތައްޓެއްގައި ވިޕްކްރީމާ، ބަޓަރސްކޮޗް ސޯސްއާއެކު ކާންވީއެވެ.


ރައްޔިތުންނަށް ނުދީ ހުރި އަސާސީ ޙައްގުތައް ރޫސްލާފައި މުޅި ރާއްޖެއަށް.. – Maldivian Democratic Party\nރައްޔިތުންގެ އަސާސީ ޙައްގަކީ ވެރިންގެ ބޭނުންތައް ފުއްދުމަށްފަހު ބާކީވާ އެއްޗަކުން ދޭއެއްޗެއް ކަމަށް ގަބޫލުކުރިޒަމާން މާޒީވެ ހިގައްޖެއެވެ. ރާއްޖޭގެ ރައްޔިތުންގެ އަސާސީ ހައްގުތަކަކީ ފަސްއަހަރުން ފަސްއަހަރުން ދައްކާވާހަކައަކަށް ވިޒަމާންވެސް މިވަނީ ނިމިގޮސްފައެވެ. މިއަދު ރާއްޖޭގައި ހިނގަމުން މިދަނީ ބާރުތައް ވަކިވެފައިވާ މިނިވަން އަމާން ވެރިކަމެކެވެ. ރައްޔިތުންގެ ބޭނުންތައް ރައްޔިތުން އަމިއްލައަށް ޙާޞިލްކުރާ ވެރިކަމުގެ ނިޒާމެކެވެ. ވަކިކުލަޔަކަށް ވަކިނަސްލަކަށް ބެލުމެއްނެތި އެންމެން ހަމަހަމަ ވާ ވެރިކަމުގެ ނިޒާމެކެވެ. ރައީސުލްޖުމްހޫރިއްޔާ އަކީ ރައްޔިތުންގެ ޚާދިމެއްކަމަށް ގަބޫލުކުރާ ވެރިކަމުގެ ނިޒާމެކެވެ. ރައީސް ނަޝީދު ރައްޔިތުންނަށް ވެފައިވާ ވަޢުދުތައް އަލާއުއްދީނު ވޮއްގަނޑު އުނގުޅާލުމުން ކުޑަކުޑަ ދުވަސް ކޮޅެއްގެ ތެރޭގައި ނިރުފަޅާ ފޯދެންފަށާފައިވާ އޯގާވެރި ވެރިކަމުގެ ނިޒާމެކެވެ.\nރާއްޖޭގެ ރައްޔިތުން ބިރުފަހަނަ އަޅާ ނުކުމެ ބަދަލު ކުރި އަނިޔާވެރި ވެރިކަން ހިންގި 30 އަހަރަކީ މިދުނިޔެ އެންމެ ކުރިއަރާދިޔަ 30 އަހަރުކަމަށް ވީނަމަވެސް އެންމެ6ރަށުގައިވެސް ނަރުދަމާ ނޭޅުނުކަމީ އެވެރިކަމާ ރައްޔިތުން ހިތާނުވި އެއްސަބަބެވެ. އަނެއްކޮޅުން ބޯފެނާ ކަރަންޓްގެ ޚިދުމަތުން ގިނަރައްޔިތުން މަޙުރޫމް ވެފައިތިބި އިރު އެފަދަ މަންޒަރުތައް ނުފެނުނު ސަރުކާރެއް އޮތުމަކީވެސް ރައްޔިތުން ރުހޭކަމަކަށް ނުވިއެވެ.\nއޭރުގެ ވެރިމީހާވެސް ވިދާޅުވަމުން ގެންދެވީ އެއީ ރައްޔިތުންގެ ސަރުކާރެއް ކަމުގައެވެ. ނަމަވެސް އެސަރުކާރުން ރައްޔިތުން ގަބޫލުނުކުރާ އެއްވެސް ގޮތަކަށް ރައްޔިތުންނަށް ޚިދުމަތެއް ފޯރުކޮށެއް ނުދެއެވެ.އަދިއެކަމާމެދު ރައްޔިތުން ހިތް ހަމަޖެހުނަސް ނުޖެހުނަސް އެސަރުކާރުން ބޭނުންވި ގޮތަކަށް ކަންކުރަމުން ދިޔައެވެ.ރައްޔިތުންގެ ވެރިކަމޭ ބުނި ނަމަވެސް ސަރުކާރުން ކުރާ އެއްވެސް ކަމަކާ މެދު ޚިޔާލުފާޅުކުރުމަކީ ރައްޔިތު މީހާއަށް މުޅިންމަނާ ކަމެކެވެ. ވެރިކަމުގެ ބާރާ ޝަރީޢަތް ކުރުމުގެ ބާރާ ގާނޫނު ހެދުމުގެ ބާރު ވެރިމީހާގެ މުށުތެރޭގައި އޮތުމަކީ އޭރުވެސް ރައްޔިތުން ގަބޫލު ކުރި ކަމެއްނޫނެވެ. އޭރުގެ ވެރިމީހާ ބޭނުންވާ ގޮތަށް ގާނޫނުތައް ހެދުމާ ވެރިމީހާގެ ރުހުން ލިބިފައިނުވާ ފަރާތްތައް ޖަލުތަކަށް ލުމަށް ޙުކުމްކުރުމާ ވެރިކަމުގެ ކަންކަމަށް ފާޑުކިޔާ ކޮންމެމީހަކު ނަފުސާނީގޮތުން ބަލިކޮށް ޖިސްމާނީ ނުކުޅެދުންތެރިންނަށް ހަދާފައިވާ ކަން ފާހަގަ ކުރަމެވެ.\nތިރީސް އަހަރަކީ މިފަދަ މީސްކޮޅުމަދު އެންމެ މަހުޖަނަކަށް ބެލެހެއްޓޭ ވަރުގެ ކުޑަކުޑަ އާބާދީއެއް ހިމެނޭ މިރާއްޖެ އޮމާން އަމާން ތަނަވަސް ފާގަތި މިނިވަން ތަރައްގީ ގައުމަކަކަށް ހެދުމަށް ކުޑަ މުއްދަތެއްނޫނެވެ. ނަމަވެސް ރާއްޖޭގެ ރީތިރަށްތައް ފަޅުވެ މާލެ ކޮންކްރީޓް ޖަންގައްޔަކަށްވެ ތޮއްޖެހި ނޭވާ ނުލެވޭ ހިސާބަށް ދިޔައިރު ވެސް މިރާއްޖޭގެ ވެރިމީހާ ތިންއިރަށް ތިންހެދުން ބަދަލުކޮށް އިޒްރޭލުން ފަރިއްކޮޅު ގެނެސް ފަރިއްކުޅުއަވާ ދުނިޔޭގެ ނެތް ފެންވަރުގެ ގަނޑުވަރެއް އަޅައިގެން ރަނުގެތަށި ތަކުގައި ފަރީއްކުޅުއްވާ ރަން ފާޚާނާ ތަށީގައި އިށީދެ ވަޑައިގަންނަވާ ބޭފުޅަކަށް ރައްޔިތުންގެ ޙާލު ވިސްނިގެން އެފަދަ ކަމެއް ކޮށްފާނެހެއްޔެވެ. ނުވަތަ ގައުމާމެދު ވިސްނަން ފަސޭހަވާނެތޯއެވެ. އެހެންކަމުން އެ ވެރިމީހާ ގަސްތު ކުރީ ރައްޔުތުންނަށް ކޮންމެގޮތެއް ވިއަސް ވެރިކަމުގައި ޢުމުރަށް ހުރެވާތޯއެވެ.\nވެރިކަމަކީ ފާޑެއްގެ ސިކެއްވާކަމެކެވެ. އެވެރިމީހާ މިރާއްޖޭގެ ވެރިކަން ބޭނުން ނުވާނެނަމަ ގައްޒާފީ ވެރިކަން ދޫކޮށްފީހެވެ. ނަމަވެސް ދުނިޔެ ދެން އެއަނިޔާވެރި ސަގާފަތުގެ ތެރެއަށް ގަންބައެއް ނުލެވޭނެއެވެ. ބައްޕަ ވެރިކަމުގެ ދަހިވެތި ކަމުގައި ދަރިފުޅު މަރާފައި އެވަނީ ކޮންމެވެސް ކަމެއް ތަޙަންމަލް ނުވެގެން ކަން ޔަގީންތާއެވެ. އެއީވެސް މިރާއްޖޭގައި ހިނގާފައިހުރި ކަންތައްތަކެވެ.\nކޮންމެއަކަސް މިރާއްޖޭގެ ޙާލަތު ބަލަމުން އައި އާދައިގެ ޢާއިލާއަކުން އުފަންވި ދިވެހިރައްޔިތަކު މިގައުމުގެ ޙާލަތު ބަދަލު ކުރުމަށް ނުކުތީ އެއްވެސް މީހަކަށް ބިރުގަތުމެއްނެތި އަމިއްލަ ފުރާނަ އަށް ވުރެ ރައްޔިތުން ގެ ވިންދާ އިޙުސާސްތަކަށް އިޙުތިރާމްދީގެންނެވެ.\nއަހެންކަމުން މިއަދު ރައްޔިތުންނަށް ފެނިގެން މިދަނީ މިއަދުގެ ރައީސް ރައްޔިތުންނަށްޓަކާ ކުރެއްވި އަގުހުރި އިޚުލާސްތެރި މަސައްކަތުގެ ނަތީޖާއެވެ. ރައްޔިތުން އެންމެ ބޭނުންވަނީ ކޮންކަމެއްތޯ އަބަދުވެސް މިސަރުކާރުން ބަލާނެއެވެ. ރައްޔިތުން ނުރުހޭކަމެއް މިސަރުކާރަކުން ނުކުރާނެއެވެ. މިހެންދަންނަވާ އިރު ވިސްނަންވާނީ ރައްޔިތުންގެ އަޣްލަބިއްޔަތަށެވެ. ދުއިސައްތަ ތިންސަތޭކަ މީހުން ނުކުމެ އެވެނިގޮތެއް ބަދަލު ކުރާށޭ ބުންޏަސް އެކަމެއް އެވެރިން ބޭނުންވާ ގޮތަކަށް ބަދަލު ނުވާނެކަން ދަންނަންވާނެއެވެ.\nމިސަރުކާރަށް ރައްޔިތުން ދިން ފަސްއަހަރު ދުވަހުގެ މުއްދަތުގައި ސަރުކާރުން ރައްޔިތުންނަށް ވެފައިވާ ވަޢުދުތައްފުދި އިތުރުވެގެން ދާނެއެވެ. ރައްޔިތަކަށް އެންމެ ފުރަތަމަ ދޭންޖެހޭ އަސާސީ ޙައްގު ތަކަކީ ތަޢުލީމާ ޞިއްޙީ ފަރުވާއާއި، ބޯހިޔާވަހިކަމާ ބޯފެނާ ކަރަންޓެވެ. މީގެތެރެއިން ޞިއްހީ ޚިދުމަތް އަންނައަހަރުން ފެށިގެން ރާއްޖޭގެ އެންމެހާ ރައްޔުތިތުންނަށް ހިލޭ ލިބިގެންދާއިރު މިއީ މިރާއްޖޭގެ ކޮންމެ ރައްޔިތަކަށް ސަރުކާރުން ދޭ އެއްލައްކަ ރުފިޔާގެދަށުން ލިބޭ ޚިދުމަތެއްކަން ގަބޫލުކުރަން އެބަޖެހެއެވެ. ކުރިންވެސް ރައްޔިތުން މިރާއްޖޭގައި ބޭސްފަރުވާކޮށް އުޅުނެވެ. އޭރު ބޭސްފަރުވާ ހޯދަން ބޮލުގައި ރިއްސި ރިއްސުން އެނގޭނީވެސް ހަމަތިޔަބޭފުޅުންނަށް ތާއެވެ.\nމިރާއްޖޭ މިނިވަންކަމުގެ ތެރެއިން އަޅުވެތިކަމުގެ ތެރެއަށް ވެއްޓެން ބޭނުންވާ ބަޔަކު ތިބިނަމަވެސް ގިނަދިވެހި ރައްޔިތުން އެގޮތް ބޭނުމެއް ނޫނެވެ. ދެން މިރާއްޖެ އަޅުވެތިކުރެވިދާނެ ކަމަށް ވިސްނާ މީހުންނަށް އަޅުގަނޑު ދަންނަވަން އޮތީ ތިކަމަށް އެބަސްވާނީ ހަމަ ކުރިންވެސް އަޅުގަނޑުމެން ދުށް ކުރީގެ މުސްކުޅި އަނިޔާވެރި ޑިކްޓޭޓަރުން އެކަންޏެވެ. މިއަދު ގައުމު އޮތީ ކޮންމެވެސް މިންވަރަކަށް ހޭލައެވެ. ރައްޔިތުން ދެނެއް އަޅުވެތިކަމުގެ ރާއްޖެއަކަށް އެނބުރި އެއް ނުދާނެއެވެ. ރާއްޖެ ތަރައްގީ ވެއްޖެނަމަ ވެރިކަން ގެއްލިދާނެ ކަމަށް ގަބޫލު ކޮށްގެން ވެރިކަން ހިންގި އަނިޔާވެރި ޒަޢާމަތަކަށް ރައްޔިތުން ބޭނުންނުވާނެކަން ހަމަހޭގައި ތިބި ކޮންމެ ބަޔަކަށް ވެސް ގަބޫލު ކުރެވޭނެއެވެ. އިދިކޮޅު ހަދަންވާ އެއްވެސް ކަމަކަށް ދެކޮޅުހެދުމެއްނެތި ވެރިކަންވައްޓާލަން ނުކުތުމުގެ ބޭނުމަކީ އެންމެ ބޭނުމެއްކަން އެބައެނގޭތާއެވެ.\nރާއްޖެ މިދަނީ އަދި ދުވަހަކުވެސް މިގައުމު ނުދެކޭފަދަ ތަރައްގީ ޙާޞިލްކުރަމުންނެވެ. މީހުންދައްކާ ވާހަކައަށް ނުބަލާ އަމިއްލަލޮލުން ބަލާށެވެ. ބަލާލިކޮންމެ ދިމާލަކުންވެސް މިދެންނެވި ވާހަކައިގެ ޙަގީގަތް ހާމަވެގެން ދާނެއެވެ. މިސަރުކާރަށް ރައްޔިތުން ދިން ފަސްއަހަރު ނިމެންދެން ކެތްކުރައްވާށެވެ. މިއަދު ރައްޔިތުމީހާ ބޭނުންވާ ކޮންމެ ދާއިރާއަކުން އޭނާ ކުރިއަށް ދިއުމުގެ ފުރުޞަތު މިސަރުކާރުން ވަނީ ހުޅުވާލާފައެވެ. ވިޔަފާރީގެ މިނިވަންކަން ލިބިދީފައެވެ. އެއްވެއުޅުމާ ޚިޔާލުފާޅުކުރުމުގެ މިނިވަން ކަން ވެސް ހޯދާދީފައެވެ. މިސަރުކާރުން ގޯސްގޮތަކަށް ކަމެއްކުރާނަމަ ނުކުމެ އެކަމެއް ރަނގަޅު ކުރުމަކީ ވެސް ރައްޔިތުންނަށް ކުރަންވާނޭ ކަމެއްކަމަށް މިސަރުކާރު ވަނީ އިގްރާރުވެފައެވެ.


Dhaulathah 783.88 million rufiyaa - Hali News\nމެއިމަހު ދައުލަތަަށް 783.88 މިލިއަން ރުފިޔާ\n10 June 2021, 19:56\nހުސްވި މޭ މަހު މީރާއަށް 783.88 މިލިއަން ރުފިޔާ ބަލައިގަނެފައިވާކަމަށް އެތަނުން މައުލޫމާތު ވިދާޅުވެއްޖެއެވެ. މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 283.6% އިތުރު އަދަދެކެވެ. އަދި، މޭ 2021 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ 16.7% އިތުރު އަދަދެއް ކަމަށް ވެސް ވިދާޅުވެފައިވެއެވެ.\nމީރާއިން މައުލޫމާތު ދެއްވާފައިވާ ގޮތުގައި، މޭ 2020 ގައި ލިބުނު އާމްދަނީ އާ އަޅައިބަލާއިރު މޭ 2021 ގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ، ކޮވިޑް-19 އާ ގުޅިގެން މޭ 2020 ގައި މާލެ ފުރަބަންދުކޮށް، އެއަރޕޯޓް ބޯޑަރު ބަންދުކުރުމުގެ ސަބަބުން، ޓޫރިޒަމް ދާއިރާ އަދި އެހެން ދާއިރާތަކަށް ލިބުނު ހީނަރުކަމުގެ ސަބަބުން މޭ 2020 ގައި ލިބިފައިވާ އާމްދަނީ ދަށްވެފައިވުމެވެ. މިގޮތުން، މޭ 2020 ގައި ލިބުނު އާމްދަނީ އާ އަޅައިބަލާއިރު މޭ 2021 ގައި އިންކަމް ޓެކްސް، ޖީ.އެސް.ޓީ، ގްރީން ޓެކްސް، އެއަރޕޯޓް ޑިވެލޮޕްމަންޓް ފީ، އެއަރޕޯޓް ސަރވިސް ޗާޖް، އަދި ޓޫރިޒަމް ލޭންޑް ރެންޓް ގެ ގޮތުގައި ލިބިފައިވާ އާމްދަނީ ވަނީ އިތުރުވެފައެވެ. މީގެ އިތުރުން، ކޮވިޑް-19 ފެތުރުން ހުއްޓުވުމުގެ ގޮތުން، ވަކި މުއްދަތަކަށް ސަރުކާރުގެ އޮފީސްތައް ހުޅުވައިގެން މަސައްކަތް ނުކުރުމަށް ނިންމައިފައިވާތީ، މޭ މަހުގެ ތެރޭގައި އައިސްފައިވާ ސުންގަޑިތަކެއް ފަސްކުރެވެވިފައިވާކަމަށް މީރާއިން ވިދާޅު ވެފައިވެއެވެ.


Upgrading gai massala dhimaave, BML ge hurihaa hidhumatheh down vejje | Mihaaru\nއަޕްގްރޭޑިންގައި މައްސަލަ ދިމާވެ، ބީއެމްއެލްގެ ހުރިހާ ހިދުމަތެއް މެދުކެނޑިއްުޖެ\nބީއެމްއެލް ހެޑް އޮފީސް: ހުރިހާ ހިދުމަތެއް ވެސް ވަނީ ޑައުންވެފައި--\n21 ނޮވެމްބަރ 2021 - 13:57\nޓެކްނިކަލް މައްސަލައަކާ ގުޅިގެން ބީއެމްއެލްގެ ހުރިހާ ހިދުމަތެއް މެދުކެނޑިއްޖެ އެވެ.\nބޭންކުން ބުނީ ހިދުމަތްތައް މެދުކެނޑުނީ އެ ބޭންކުން ކުރަމުން އަންނަ މުހިންމު ސިސްޓަމް އަޕްގްރޭޑްގެ މަސައްކަތެއްގައި ދިމާވި ޓެކްނިކަލް މައްސަލައަކާ ގުޅިގެން ކަމަށެވެ. މި މައްސަލަ ހައްލުކޮށް ވީހާ ވެސް އަވަހަށް ހިދުމަތްތައް އަލުން ދޭން ފަށަން މަސައްކަތް ކުރަމުން އަންނަ ކަމަށް ވެސް ބޭންކުން ބުންޏެވެ.\nމި ވަގުތު ބޭންކުގެ ހިދުމަތްތައް ހޯދުމުގައި ދިމާވާ ދަތިތަކަށް ބީއެމްއެލް އިން ވަނީ މައާފަށް އެދިފަ އެވެ.\nބޭންކުގެ ހިދުމަތްތައް މެދުކެނޑިފައިވާ އިރު މޯބައިލް ބޭންކިންގައި އެކައުންޓުތަކުގެ އަދަދު ސުމެއް ކަމަށް ދައްކަނީ ވެސް މި މައްސަލައިގެ ސަބަބުންނެވެ.\n22 ކޮމެންޓް, 12 ރިއެކްޝަންސް\nމަދުން ނޫނީ ދިމާ ނުވާ ކަމެއް. ބީއެމްއެލް ވަރެއް ހަމަ ނެތް ބަޔަކު ކޮންމެ އެތިވަރެއް ގޮވިޔަސް. ކެތްތެރިވާން ދަސްކުރޭ ކުދިންނޭ. މާތްﷲ ވޮޑިގެން ވަނީ ކެތްތެރިންނާ އެކީ! އަހަރެންގެ ބެންކު! ދިވެހިންގެ ބެންކު! ♥♥\nމީހުންގެ ޝަކުވާ މިހާރު ހާދަ ގިނައޭ. ކޮންމެ ސިސްޓަމަކީވެސް މައްސަލަޖެހޭނެ އެއްޗެއްކަން އެކަހަލަ ބަޔަކު ނުދަނޭ. ބައެއް ފަހަރު މައްސަލަ ދިމާވާނެ. ކެތްކުރަންވެސްވާނެ. އަބަދު މައްސަލަޖެހޭނަމަ އެއީ މައްސަލައަކީ. 300 ދުވަހުގެ ތެރެއިން3ދުވަހު މައްސަލައެއް ޖެހުމަކީ އަދި މައްސަލައެއް ނޫން.\nއަޅުގަނޑު އެކައުންޓުގަ ހުރި 10 މިލިޔަށް ޑޮލަރު ހުންނާނެބާ އަޕްޑޭޓްކޮށް ނިމޭއިރު.\n10 ބިލިއަން ޑޮލަރު ދެއްތޯ؟؟!!\n1 މިލިއަން ޑޮލަރު ހުއްޓަސް އެއީ ބޮޑު މައްސަލައެއް. އެހެންވީމަ 10 މިލިއަން ހުރިއްޔާ މާ މައްސަލަބޮޑުވާނެ.\nލިބުނު ގެއްލުމުގެ ޒިންމާ ނަގަން ޖެހޭ، ބޭންކަށް ދެވެނީކީ ނޫން ނުވިތާކަށް ހިދުމަތް އެނގުމެއް ނެތި މެނދުކަނޑާލީ.. ވިޔަފަރިތަކަށް ލިބުން ގެއްލުމުގެ ބަދަލް ދޭން ޖެހޭ!\nާއެހެންމީހުން ސިސްޓަމް އަޕްގްރޭޑް ކުރަނީ ވީކެންޑް. ބީއެމްއެލް އިން މި ޖައްސަނީ ވާކިންގ ޑޭ ތަކުގަ ދުވާލެއް ހަވީރެއް ނުބަލާ\nމިއަދު ބިލެއް ދައްކަން ވަރަށް މަސައްކަތްކުރިން. އެއްގޮތަކަށް ނުދެއްކުނު. ވީނުވީއެއްވެސް ނޭގުނު. މިހާރު މިހާރުން ވީގޮތް މިއެނގުނީ.\nޥަރަށް ބޮޑު ގެއްލުމެއް.\nތިހަދަނީ ހުސް ދޮގު. ހަފްތާ ފެށޭދުވަހުގެ ވިޔަފާރި އެންމެ ބާރުބޮޑުވާ ގަޑީ ސިސްޓަމް އަޕްޑޭޓެއް އެއްވެސް ބަޔަކު ނުކުރާނެ. ޭ\nއައި ލަވް މައި ބޭންކް. ބޭންކް އޮފް މޯލްޑިވްސް. ތީ ވަރަށް މަދުން ދިމާވާކަމެއް. ކެއްކޮއްލާ.\nބެންކުގެ ބޯޑު މިހާރުން މިހާރަަށް އިސްތިފާދޭންޖެހޭ، ބެންކުގެ ކާޑު ހިފައިގެން އަހަރުން ވިޔަފާރިކުރަން ލަދުގަނޭ މިހާރު، އިސްތިއުފާ ބޭންކު ބޯޑުގައި ތިބިމީހުން ، މުސާރަ ނަގައިގެން މަސައްކަތް ނުކޮށް ތިޔަ ތިބެނީ، އެހެންވާނީ ނާގާބިލް މީހުންނާއި ހަވާލުކުރީމާ\nބާރަށް އިސްތިއުފާޔަށްގޮވާފަ ޖަލްސާ އޮންނަރޭ ގޮސް އަވަހަށް ވޯޓްދީ. 2020 ވަނަ އަހަރުގެ ހިއްސާގެ ފައިދާވެސް އަދިވެސް ނުބަހަ. ހީވަނީ ބޯޑް މެމްބަރުންގެ އެކައުންޓަތަކުގަ ދުވަސްކޮޅަކު ބަހައްޓާލަނީހެން.\nމިއީ އަބަދުވެސް ފަދަ ފިހާރައަކަށް ކާޑު ހިފައިގެން ހަވީރު 4:30 އަދި ރޭގަޑު 9:15 ހާއިރު ދޭބަލަ ދުވަހަކުވެސް ނުކެނޑޭނެ، ލަދުން ބޯހަލާކުވާވަރުވޭ، ކިއްކުރާނީ ބޭންކުގެ ބޯޑު އިސްތިއުފާ ދޭން ނޫޅޭވިއްޔާ\nތިހާ ލަދުގަންނަ އެއްޗެއް ބޭނުނުން ނުކުރޭ! ބެންކު ބަދަލުކޮށްލާ އަވަހަށް ދެން. އެއިރުން ހަތަރެސްކަން ހަމަވީ!


Health Ministry ge Director General Akah Dr.Ashraf Ayyan Koffi ހެލްތު މިނިސްޓްރީގެ ޑިރެކްޓަރ ޖެނެރަލްއަކަށް ޑރ.އަޝްރަފް އައްޔަން ކުރައްވައިފި – Huvadhoo News Health Ministry ge Director General Akah Dr.Ashraf Ayyan Koffi Huvadhoo News\nހެލްތު މިނިސްޓްރީގެ ޑިރެކްޓަރ ޖެނެރަލްއަކަށް ޑރ.އަޝްރަފް އައްޔަން ކުރައްވައިފި\nޑރ. އަހްމަދު އަޝްރަފް\nހެލްތު މިނިސްޓްރީގެ ޑިރެކްޓަރ ޖެނެރަލްގެ މަގާމަށް ޑރ. އަހްމަދު އަޝްރަފް އައްޔަނުކުރައްވައިފިއެވެ.\nހުސްވެފައިވާ ހެލްތު މިނިސްޓްރީގެ ޑިރެކްޓަރ ޖެނެރަލްގެ މަޤާމަށް މިދިޔަ އަހަރު ޖޫންމަހު ވަނީ އިއުލާންކޮށްފައެވެ. 70 ހާސް ރުފިޔާގެ މުސާރަޔާއެކު ސިވިލް ސާރވިސުން ޑރ.އަޝްރަފް މިމަޤާމަށް އައްޔަންކޮށްފައިވަނީ މިދިޔަ އާދީއްތަ ދުވަހުގައެވެ. އަޝްރަފް އަކީ މިދާއިރާއަށް 14 އަހަރު ޚިދުމަތްކުރައްވާފައިވާ ޚިދުމަތްތެރި ބޭފުޅެކެވެ.\nއެ ކޮމިޝަނުން މި މަގާމު އިއުލާނުކުރީ 70،000ރ. މުސާރައަކާއެކު އެވެ. އެއީ މުސާރައިގެ ގޮތުގައި މަހަކު 54،430ރ. ގެ އިތުރުން ސާވިސް އެލަވަންސްގެ ގޮތުގައި ދުވާލަކަށް 530ރ. އެވެ. މިއީ ސިވިލް ސާވިސްގެ މަގާމުތަކަށް ބަލާއިރު އެންމެ ބޮޑު މުސާރަ ދޭ މަގާމެވެ. އަދި މިއީ ސިއްހީ ދާއިރާގެ ސިޔާސަތުތައް ކަނޑައެޅުމުގައި އެންމެ ބޮޑު ޒިންމާއެއް ކަނޑައެޅިފައިވާ އެއް މަގާމަކީ ޑިރެކްޓަރ ޖެނެރަލްގެ މަޤާމެވެ.\nސިއްޚީ ދާއިރާގައި ޑރ.އަޝްރަފްގެ ޚިދުމަތްތަކަށް ބަލާލާއިރު ބައެއް ހޮސްޕިޓަލްތައް ހިންގުމުގައި އެންމެ އިސްކޮށް މަސައްކަތް ކުރެއްވުމުގެ އިތުރުން އައިޖީއެމްއެޗްގައި ވެސް އަޝްރަފް ވަނީ މަސައްކަތް ކުރައްވާފައެވެ. އަޝްރަފް ގްރެޖުއޭޓްވެފައިވަނީ ޔޫކްރޭންގެ މެޑިކަލް ސްކޫލަކުންނެވެ.\nމީގެކުރިން ހެލްތު މިނިސްޓްރީގެ ޑިރެކްޓަ ޖެނެރަލްގެ މަގާމް ފުރުއްވީ ޑރ. ޝީޒާ އަލީއެވެ. މިމަޤާމަކީ ހަތަރު އަހަރުގެ ޓާމެއް ފުރިހަމަ ކުރާ މަޤާމަކަށްވާތީ ޝީޒާ މަޤާމުން ވަކިވެ ވަޑައިގަތީ ޓާމް ހަމަވެގެންނެވެ.


Miadhu gaumugai huri bodethi massalathakaai medhu fikuru hingumaky gaumee zinmaaeh: Raees | Jazeera\tމިއަދު ގައުމުގައި ހުރި ބޮޑެތި މައްސަލަތަކާއި މެދު ފިކުރު ހިންގުމަކީ ގައުމީ ޒިންމާއެއް: ރައީސް - Jazeera\nމިއަދު ގައުމުގައި ހުރި ބޮޑެތި މައްސަލަތަކާއި މެދު ފިކުރު ހިންގުމަކީ ގައުމީ ޒިންމާއެއް: ރައީސް\nމުޙައްމަދު އަފްޒަލް December 26, 2020 599 views0\nގައުމީ އެއްބައިވަންތަކަމުގެ ދުވަހެއް ފާހަގަކުރާއިރު، ގައުމުގައި ހުރި ބޮޑެތި މައްސަލަތަކާމެދު ފިކުރު ހިންގުމަކީ ގައުމީ ޒިންމާއެއް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ވިދާޅުވެއްޖެއެވެ. ރައީސް މިހެން ވިދާޅުވީ، ދިވެހި ދައުލަތުން ދެއްވާ އިނާމުތައް ދެއްވުމަށާއި ދިވެހީންގެ އެއްބައިވަންތަކަމުގެ ދުވަހާއި ގުޅިގެން ބާއްވެވި ރަސްމީ ޖަލްސާގައި ވާހަކަފުޅު ދައްކަވަމުންނެވެ.\nމި ރަސްމިއްޔާތުގައި ރައީސް ވަނީ ސުނާމީ ކާރިސާ ކުރިމަތިވުމާއި ގުޅިގެން ދިވެހިން ދެއްކި އެއްބައިވަންކަމުގެ މައްޗަށް އަލިއަޅުވާއްލައްވާފައެވެ. 26 ޑިސެމްބަރު 2004 ވަނަ އަހަރު ހިނގި އެ ހާދިސާގެ ހިތާމަވެރިކަން އެތައް ބަޔަކު އަދިވެސް ހަނދާން އެބަހުރިކަމަށް ރައީސް ވިދާޅުވިއެވެ. އެ ހާދިސާގައި 82 މީހުން މަރުވެ 26 މީހަކު ވީނުވީއެއް ނޭނގި ގެއްލިފައިވެއެވެ.\nރައީސް ފާހަގަކުރެއްވި ގޮތުގައި، ސުނާމީ ކާރިސާގެ ދުވަސް ގައުމީ އެއްބައިވަންކަމުގެ ދުވަހުގެ ގޮތުގައި ފާހަގަކުރަނީ މައިގަނޑު ދެ ސަބަބަކާއި ގުޅިގެންނެވެ. އެއީ، މީހުންގެ ފުރާނައާއި މުދާ ސަލާމަތް ކުރުމުގައި ދެއްކި އެއްބައިވަންކަމާއި، އެ ހާދިސާގެ ގެއްލުންތަކުން އަރައިގަތުމަށް ދެއްކި އެއްބައިވަންތަކަމުގެ ސަބަބުންނެވެ.\nއެ ހާދިސާގެ ގެއްލުންތަކުން އަރައިގަތުމަށް އެންމެން އެއްބައިވަންތަވެ ކުރި މަސައްްކަތުން، ދިވެހިންގެ ތެރޭގައި އޮތް އިންސާނިއްޔަތުކަމުގެ ގުޅުން ވަރަށް ރަނގަޅަށް ފާހަގަވެގެންދިޔަކަމަށް ރައީސް ވިދާޅުވިއެވެ. އެގޮތުން، އެ ދުވަސްވަރަކީ ރައްޔިތުންގެ މަޖިލީހުގެ އިންތިހާބުގެ ކެމްޕޭން ދުވަސްވަރު ނަމަވެސް، ސިޔާސީ ވާދަވެރިކަން އެއްކިބާކޮށް އެކަކު އަނެކަކަށް އެހީވެދީފައިވާކަމަށް ރައީސް ވިދާޅުވިއެވެ.\nމިހާރު ކުރިމަތިވެފައި މިވާ ކޮވިޑް-19ގެ ހާލަތަކީވެސް އެފަދަ އެއްބައިވަންތަކަމެއް ދައްކުވައިދޭންޖެހޭ ހާލަތެއްކަމަށްވެސް ރައީސް ވިދާޅުވިއެވެ. ކޮވިޑް-19ގެ ހާލަތުން އަރައިގަތުމަށް ރައްޔިތުން ދެއްވާ އެއްބާރުލުމަށް ރައީސް ޝުކުރުއަދާކުރެއްވިއެވެ. އަދި ސިއްހީ މަސައްކަތްތެރިން ކުރައްވާ މަސައްކަތް ފާހަގަކޮށް، ވަކިން ހާއްސަ ޝުކުރެއް އަދާކުރައްވާފައިވެއެވެ.


Angain Dhuvaa Kuni Vas Ehburun Dhuhvaalan "Sparkle Mouthwash" Vareh Nei! - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 11 ގަޑިއިރު ކުރިން\nއަނގައިން ދުވާ ކުނި ވަސް އެއްބުރުން ދުއްވާލުމަށް "ސްޕާކުލް މައުތުވޮޝް" ވަރެއް ނެތް!\n14 ސިކުންތު ކުރިން ( ޖޫން 4, 2021 )\nއަނގައިން ނުބައި ވަސް ދުވުމަކީ މީހާގެ ސާފުތާހިރުކަމުގެ މިންވަރު އެހެން މީހުންނަށް ވަރަށް ފަސޭހައިން ހާމަވެގެންދާ ގޮތެކެވެ. ބައެއް ފަހަރު އަނގައިން ނުބައި ވަސް ދުވުމާއި މީހާގެ ސާފުތާހިރުކަމާ އެއްވެސް ކަހަލަ ގުޅުމެއް ނެތަސް، ހިރުގަނޑާއި ދަތްތަކުގެ ދުޅަހެޔޮކަން ދަށްވުމާއި، ކެވޭ އެއްޗެއްގެ ސަބަބުން ވެސް އެފަދަ ހާލަތެއް ކުރިމަތިވުމަކީ ވަރަށް ގާތް ކަމެކެވެ.\nއަނގައިން ނުބައިވަސް ދުވުމުން ދުރުކޮށްދޭ ގިނަ އުފެއްދުންތައް ފިހާރަތަކުންނާއި ވިޔަފާރީގެ އެކި ޒަރިއްޔާތަކުން މިއަދު ލިބެން އެބަހުއްޓެވެ. އެކަމަކު އޭގެ ތެރެއިން ތިމާ އެންމެ ހިތްއެދޭ ނަތީޖާ އާއި ހަމައަށް ވާސިލުކޮށްދެނީ މަދު އުފެއްދުމެއް ކަމީ ގިނަ ބަޔަކު ދަންނަ ހަގީގަތެކެވެ.\nދަތްތައް ރީތިކޮށް އަނގަތެރެ ސާފުކަން އިތުރުކުރުމަށް އުފައްދާ ބައެއް އުފެއްދުންތަކުގައި، ކޮންމެ ކޮންމެ މީހަކާ ނުގުޅޭ ހައި ބާރުގަދަ ބައިތައް އެކުލެވިފައި ހުރެއެވެ. އެފަދަ ކަމަކާ ދިމާވެއްޖެ ނަމަ އަނގައިގެ ސާފުތާހިރުކަން ގެއްލުމުގެ އިތުރުން އެތައް ދުވަހެއް ވަންދެން ބޮޑު ވޭނެއްގައި އުޅެން ޖެހިދާ ފަހަރު އާދެއެވެ.\nދަތްތައް ސާފުކޮށް ހިރުގަނޑާއި ދުލުން ޖަރާސީމު ފިލުވާލުމާއެކު އަނގައިން ނުބައި ވަސް ދުވުން ފަދަ މައްސަލަތަކަށް އެންމެ ރަނގަޅީ ގުދުރަތީ ހައްލެއް ހޯދުމެވެ. ދުނިޔޭގައި ގިނަ ބަޔަކު އިތުބާރު ހޯދާފައިވާ މަޝްހޫރު "ސްޕާކަލް" ބްރޭންޑުން އެންމެންނަށް ވެސް ހޯދައިދިން ހައްލަކީ އެއީއެވެ. ސްޕާކަލް ބްރޭންޑުގެ "އަޔޮނިކް މައުތްވޮޝް" އަކީ އިސްވެ ފާހަގަކުރެވުނު ހުރިހާ މައްސަލައެއްގެ ހައްލެވެ.\nއަނގައިން ނުބައިވަސް ދުވުމުން ފަށައިގެން، ދަތްތަކުގައި އެތައް ދުވަހެއް ވަންދެން އަށަގެންފައި ހުންނަ، ޖަރާސީމު މަދު ދުވަސްކޮޅެއްގެ ތެރޭގައި މި މައުތު ވޮޝް އިން ފިލުވާލައެވެ. އަދި ހީވެސްނުކުރާހާ ރަނގަޅު ނަތީޖާ ޔަގީންކަމާއެކު ދައްކައިދެއެވެ.\nތަޖުރިބާކާރުންގެ ޔަގީންކަން ލިބިފައިވާ "ސެޓިފައިޑް" މި މައުތުވޮޝް އަކީ އަނގައިން ނުބައިވަސް ދުވުމަށް ހައްލު ހޯދައި ދިނުމުގައި، ނުބައިވަސް ދުވަން މެދުވެރިވާ އެންމެހާ ކަންކަމަށް ހުރަސް އަޅާ އުފެއްދުމެކެވެ. މިގޮތުން އަނގަ ހިކިފައި ހުންނަ ވަގުތު މަދުކޮށްދީ، "ހައިޑްރޭޑް" ކޮށްދިނުމުގައި ވެސް މި މައުތުވޮޝް މުހިންމު ދައުރެއް އަދާކުރެއެވެ.\nއެހެން ގިނަ މައުތުވޮޝްތަކާ ޚިލާފަށް ސްޕާކަލް އަޔޮނިކް މައުތުވޮޝް އަކީ ހުރިހާ އެންމެންނާއި ވެސް ގުޅޭގޮތަށް އުފައްދާފައިވާ، ފައިދާކުރަނިވި ގުދުރަތީ އުފެއްދުމެކެވެ. އަދި ދަތްތަކާއި ހިރުގަނޑަށް ފަރުވާކޮށްދީ ދުޅަހެޔޮކުރުމުގައި ވެސް މިއީ އެހީއެކެވެ.\nމި މައުތުވޮޝް ބޭނުންކުރަން ޖެހޭ ގޮތަށް ބަލާއިރު، ކޮންމެ ފަހަރަކުވެސް ބޭނުންކުރުމުގެ ކުރިން ފުޅި ރަނގަޅަށް ހަލުވާލަން ޖެހެއެވެ. އަދި ކޮންމެ ފަހަރެއްގައި ވެސް މި މައުތުވޮޝްގެ މަތިގަނޑެއްގެއް ފުރޭވަރަށް (15-20 މިލިލީޓަރު) ބޭނުންކޮށް ރަނގަޅަށް ދޮވެލަންވާނެއެވެ. މިގޮތުން އެންމެ އެދެވިގެންވާ ގޮތަކީ 30 ސިކުންތުގެ ވަގުތުކޮޅެއް ވަންދެން މި މައުތްވޮޝް އިން އަނގަ ދޮވުމެވެ.\nކޮންމެ ފަހަރެއްގައި ވެސް ދަތް އުނގުޅުމަށް ފަހު އާއި، ކެއުމަށްފަހު މި މައުތްވޮޝް ބޭނުންކުރުމަކީ އެދެވިގެންވާ ގޮތެވެ. މި މައުތްވޮޝް އާއެކު ސްޕާކަލްގެ ދަތްތައް ރީތިކުރުމަށް އެހީވެދޭ ޚާއްސަ ދަތްއުނގުޅާ ބޭސް ބޭނުންކުރުމަކީ ނަތީޖާ އަވަސްކޮށްދޭ ކަމެއް ކަމަށް ތަޖުރިބާގެ އަލީގައި ގިނަ ބަޔަކު ބުނެއެވެ.\nސްޕާކަލް އަޔޮނިކް މައުތްވޮޝް މިހާރު ރާއްޖޭގައި ފުޅާ ދާއިރާއެއްގައި އޮންލައިން ވިޔަފާރި ކުރާ "ލިބޭ އޮންލައިން" އިން އަންނަނީ ވިއްކަމުންނެވެ. އެ ވިޔަފާރިން މި މައުތުވޮޝްގެ 500 އެމްއެލް ފުޅިއެއް ރީޓެއިލް ކުރަނީ 100 ރުފިޔާއަށެވެ.\nދިވެހިންގެ މެދުގައި މަގުބޫލު އަދި ގިނަ ބަޔަކު އިތުބާރުކުރާ ބްރޭންޑްތަކުގެ ކޮސްމެޓިކް ސާމާނު އެއްތަނަކުން ލިބެން ހުރި "ލިބޭ އޮންލައިން" އަކީ ސްޕާކަލްގެ ރާއްޖޭގެ އޮތޮރައިޒްޑް ޑިސްޓްރިބިއުޓާވެސް މެއެވެ. އެ ވިޔަފާރިން އަންނަނީ މަޝްހޫރު ގިނަ ބްރޭންޑްތަކުގެ ޕްރޮޑަކްޓު ރީޓެއިލް އަދި ހޯލްސޭލްކޮށްވެސް ވިއްކަމުންނެވެ.\nމި ޕްރޮޑަކްޓް ބައްލަވައިގަތުމާއި އިތުރު މަޢުލޫމާތު ސާފުކުރުމަށް، 9759452 ނަމްބަރު ފޯނަށް ގުޅުމަށް "ލިބޭ އޮންލައިން" އިން އެދެއެވެ. އަދި ވިޔަފާރީގެ ގެ ފޭސްބުކް ޕޭޖަށް މެސެޖުކޮށްގެން ވެސް އޯޑަރު ކުރެވޭނެއެވެ. މި ޕްރޮޑަކްޓުތައް މާލެއިން ގަންނަ ފަރާތްތަކަށް އިތުރު އަގަކާ ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ އޮންލައިން" އިން ފޯރުކޮށްދެއެވެ.\nލޭންސްލޭ ކޮފީ އިން ދިވެއްސަކު ތިންމަސް ތެރޭ 116 ކިލޯއިން 86 ކިލޯއަށް!\nދިއްދޫ އިން ވިޔަފާރި ކޮށްގެން ހިލޭ ފޭސް މާސްކު ހޯދުމުގެ ފުރުސަތު


ﷲ އާއި ދުރުކުރުވާ މުދަލަކަށް ވުރެ، އެކަލާނގެއާއި ކައިރި ކުރުވާ އާދައިގެ ދިރިއުޅުމެއް މާ ރަނގަޅެވެ\nލިޔުއްވީ: ޢާއިޝާ ވަޙީދާ|2020-06-01T15:36:05+05:00May 30th, 2020|އެހެނިިހެން, ދީން|\nމި ދުނިޔެއަކީ އަހަރެމެންގެ ދާއިމީ މަންޒިލެއް ނޫނޭ ބުނާ އަޑަކީ އަހަރެމެން އެންމެންވެސް ވަރަށް ގިނައިން އަހާ އަޑެކެވެ. އަދި އަހަރެމެންގެ ދާއިމީ މަންޒިލަކީ ސުވަރުގެ، ނޫނީ ނަރަކައޭވެސް ބުނާ އަޑު އަހަނީވެސް މަދެއްކޮށް ނޫނެވެ. އެހެންނަމަވެސް، މި ވަގުތީ ގޯތީގައި ތިބެގެން، ދާއިމީ މަންޒިލް ބާއްޖަވެރި ކުރެވޭތޯ ގަދައަޅާ މަސައްކަތް ކުރަނީ އަހަރެމެންގެ ތެރެއިން މަދު ބައެކެވެ. ކޮންމެ މީހަކުވެސް އަވަދިނެތި އުޅެނީ، މި ވަގުތީ ދުނިޔޭގެ އަރާމާ އުފާ ހޯދަން މަސައްކަތް ކުރުމުގައެވެ. މި ދުނިޔޭގައި އުޅޭ މަދު ދުވަސްކޮޅު، ވީހާވެސް ތަނަވަސްކޮށް އުޅެވޭތޯ ވަރަށް ބުރަކޮށް މަސައްކަތް ކުރެއެވެ. އަހަރެންވެސް އުޅުނީ އެގޮތަށެވެ. ދުނިޔޭގެ ތަނަވަސްކަން ހޯދުމުގައި ދުވާލާއި ރޭގަނޑު މަސައްކަތް ކުރީމެވެ،. އަދި އަނބިދަރީންނާއި، މައިންބަފައިންނާ އާއިލާއަށް ވެސް ސަމާލުކަމެއް ނުދީ، ދުނިޔޭގެ ތަނަވަސްކަން އެއްކުރުމުގައި އަހަރެންގެ ހުރިހާ ވަގުތެއް ދުއްވާލީމުއެވެ. ދުނިޔެ ހޯދަން އެހާ ބުރަކޮށް މަސައްކަތް ކުރި އިރު، ދީނީ އެވެސް ވާޖިބެއް އަދާކުރުމަށް ވެސް އަހަންނަކަށް ވަގުތެއް ވާ ކަމަކަށް ނުވެއެވެ. އެއަށްވުރެ އަހަރެން މާ ބިޒީއެވެ.\nީއަހަރެންގެ އުމުރުން މިހާރު ސާޅީހުން މައްޗަށް ގޮސްފައި ހުރި އިރު، އަހަރެންގެ ޒުވާން އުމުރު ހޭދަކޮށްލީ ބުރަކޮށް މަސައްކަތް ކުރުމުގައެވެ. އަހަންނަކީ ވިޔަފާރީގެ ދާއިރާއިން ވަރަށް މައްޗަށް ތަޢުލީމު ލިބިގެން ހުރި މީހެކެވެ. ރާއްޖެއިން އެއިރުގައި ކިޔެވެން ހުރި އެންމެ މައްޗަށް ކިޔެވުމަށްފަހު، ރާއްޖެއިން ބޭރުންވެސް އެ ދާއިރާއިން އަހަރެން ތަޢުލީމު ހާސިލް ކުރީމެވެ. ﷲ ތަޢާލާގެ ރަޙްމަތްފުޅުން، އަހަންނަކީ ވިސްނުންތޫނު، ވިޔަފާރީގައި ކެރޭ އަދި ޤާބިލް މީހެކެވެ. އެހެންކަމުން، އަހަރެން ކުރާ ގިނަ ކަންތައްތަކުގައި އަހަންނަށް ވަރަށް ރަނގަޅު ކާމިޔާބީއެއް ލިބެއެވެ.\nކިޔެވުން ނިމުމުން ބޮޑު މުސާރައަކަށް އަމިއްލަ ކުންފުންޏަކަށް އަހަރެން ވަޒީފާއަށް ދާން ފެށީމެވެ. ނަމަވެސް، މަތީ ތަޢުލީމާއި ލިބިފައިވާ ޤާބިލުކަމާއި ވިސްނުމުގެ ތޫނު ކަމަކީ، ބައެއްފަހަރު އިންސާނާ ބޮޑާވެ ކިބުރުވެރި ކުރުވާ އެއްޗެއް ކަމުން، އަހަންނަށްވެސް ވީ އެހެނެވެ. އަހަންނަށް ލިބިފައިވާ ތަޢުލީމާ ހުނަރާ ނުބައްދަލު މުސާރައަކަށް، އެހެންބަޔަކަށް ފައިދާ ވާ ގޮތަށް، އެހެން ބަޔަކަށް މަސައްކަތް ކޮށްދިނުމަކީ ވަރަށް ދަށު ދަރަޖައެއްގެ ކަމެއްކަމުގައި އަހަންނަށް އިޙުސާސް ވާން ފެށިއެވެ. އަދި އެއީ އަހަރެން އެއްގޮތަކަށްވެސް ކުރާހިތްވާ ކަމަކަށް ވެސް ނުވިއެވެ. އެހެން މީހެއްގެ އަމުރު ހިނގާ ގޮތަށް މަސައްކަތް ކުރުމަކީ އަހަރެން ރުހޭ ކަމެއް ނޫނެވެ. އެހެންކަމުން، ބޮޑު ލޯނެއް ނަގައިގެން އަހަރެން އަމިއްލަ ވިޔަފާރިއެއް ފެށީމެވެ.، އަދި އެ ވިޔަފާރި ކުރިއެކުވުމުގައި ވަރަށް އަވަދިނެތި އުޅުނީމެވެ. ކާމިޔާބީއަކީ ހަމައެކަނި ﷲ ތަޢާލާ ދެއްވާ އެއްޗެއް ކަމެއް އެއިރު އަހަރެންގެ ސިކުނޑިއަކަށް ނުވިސްނެއެވެ. އަހަރެން ދެކުނީ، އަހަންނަށް ލިބެމުންދިޔަ ކާމިޔާބީއަކީ އަހަރެންގެ މޮޅުކަމާ، މިންނެތް މަސައްކަތުން ލިބުނު އެއްޗެއް ކަމުގައެވެ. އޭގައި ޝުކުރުވެރި ވާން ޖެހޭ އެހެން ފަރާތެއް ވާކަމަކަށް އަހަރެން އެއިރަކު ނުދެކެމެވެ.، އަދި އަހަރެންގެ ތަނަވަސް ކަމުގައި، ފަޤީރުންގެ ހިއްސާއެއް އޮންނަ ކަމަކަށްވެސް ނުދެކެމެވެ. އެހެންކަމުން، ކޮންމެ އަހަރަކު ދައްކަންޖެހޭ ޒަކާތް ދެއްކުމަކަށްވެސް އަހަންނެއް މުހިއްމުކަމެއް ނުދެމެވެ.\nއަހަރެންގެ ދިރިއުޅުމުގެ ކަންތައްތައް ދިޔައީ ވަރަށްވެސް އުފާވެރިކޮށް. ހަމަޖެހިގެންނެވެ. އަހަންނަށް ދަތިވާ އެއްވެސް ކަމެއް ނެތެވެ. މާލީ ގޮތުން އަހަރެން ވަރަށް ތަނަވަހެވެ. ގަންނަން ބޭނުން އެއްޗެއް، ހޯދަން ބޭނުން އެއްޗެއް، ފައިސާ ނެތީގެން ނުހޯދިފައި ހުންނާކަށް ނުޖެހެއެވެ. ޒަވާޖީ ޙަޔާތެއް ފަށައި، ލޯބި ލޯބި2ކުދިންވެސް ލިބިއްޖެއެވެ، އަދި އަންހެނުންނާ ކުދިންވެސް އަހަރެން ގެންގުޅެމުން އައީ ވަރަށް ތަނަވަސްކަމުގައި. އެމީހުން ބުނި އެއްޗެއް، ބުނި ވަރަކަށް ހޯދައިދީގެނާއި ބުނި ކޮންމެ ކަމެއް ކޮށްދީގެނެވެ.\nއަހަރެން ދެކުނު ގޮތުގައި، އަހަރެން މިހާ ބުރަކޮށް މަސައްކަތް ކޮށްގެން، މިހާ ބައިވަރު ފައިސާ މި ހޯދަނީ، އަހަންނާ އަނބި ދަރީން އުފަލުގައި އުޅުމަށް، އެހެންވީމަ، އެމީހުން ބޭނުން އެއްޗެއް ހޯދައި ނުދޭންވީ ކީއްވެހެއްޔެވެ! އެމީހުން ބޭނުން ކަމެއް ކޮށްނުދޭންވީ ކީއްވެހެއްޔެވެ! މިހޯދާ ފައިސާއިން އަހަރެމެން ބޭނުން ކަމެއް ކޮށްގެން އުފާ ޙާސިލް ނުކުރެވެންޏާ، މިހުރިހާ ފައިސާއެއް ހޯދުމުގެ ބޭނުމެއް ކޮބާހެއްޔެވެ! އެހެންނޫނަސް، އަހަރެންގެ އަނބިދަރީންގެ އުފަލަށް ވުރެ މި ފައިސާ އަގުބޮޑެއް ނޫން، އެމީހުންގެ އުފަލަށްޓަކައި ކިތަންމެ ފައިސާއެއް ޚަރަދު ކުރަން ޖެހުނަސް އެކަމަށްޓަކައި އަހަރެން ހަމަ ތައްޔާރެވެ.\nއަހަރެންގެ ތަނަވަސްކަމުގެ ސަބަބުން، ރައްޓެހިންގެ މެދުގައިވެސް އަހަންނަކީ މަޤުބޫލު މީހެކެވެ. އަހަންނަކީ ރަޙްމަތްތެރިންނަށް ޚަރަދު ކުރުމުގައިވެސް ހިފެހެއްޓުމެއް ގެންގުޅުނު މީހެއް ނޫނެވެ. އެމީހުންނާއެކު ކެއުމަކަށް، ނުވަތަ ކޮފީއަކަށް ދިޔަސް، ބިލް ދައްކަނީ އަބަދުވެސް އަހަންނެވެ. އަދި އޭގެތެރެއިން މީހެއްގެ އުފަންދުވަހެއް އަތުވެއްޖެނަމަ، ނުވަތަ އެހެން ކަމަކާހުރެ ވެސް ހަދިޔާއެއް ދޭން ވެއްޖެ ނަމަ، އެންމެ އަގޮބޮޑު ހަދިޔާ ދޭނީ އަހަންނެވެ.\nއާއިލާއެކޭ އެއްފަދައިން، އަހަރެންގެ ރަޙްމަތްތެރިންނަކީ ވެސް، އަހަންނަށް ވަރަށް މުހިއްމު ބައެކެވެ. އަދި އެމީހުންނަށް އެއްޗެއް ބޭނުން ވެއްޖެ ނަމަ، އަހަރެން އެމީހުންނަށް އެކަމެއް ކޮށްދެނީ ދެވަނަ ފަހަރަށް ވިސްނުމެއްވެސް ނެތިއެވެ.\nއަހަންނާއެކު އެއިރު އުޅުނު ގިނަ ރަޙްމަތްތެރިންނަކީވެސް ދީނަށް މާބޮޑު އަހައްމިއަޔްތު ކަމެއް ދީގެން އުޅުނު މީހުންނެއް ނޫނެވެ. އެމީހުންނަށް ވެސް، ނަމާދު ކުރުމާއި، ދީނީ އެހެން ވާޖިބުްތަކަށް ޙުރުމަތްތެރިކޮށް ހިތުމަކީ އެހާ މުޙިއްމު ކަމަކަށް ނުވެއެވެ. އަހަރެން ފަދައިން، އެމީހުންވެސް އެއިރު އުޅުނީ، ހަމަ ދުނިޔެ ހޯދުމުގައި އަވަދިނެތިއެވެ. އެކަމަކު، އަހަރެންގެ ރަޙްމަތްތެރިންގެ ތެރޭގައި ދީނީ ކަންކަމަށް ފަރުވާތެރި، އަދި ރަނގަޅަށް އުޅުމަށް އަހަރެމެންނަށް އަބަދު ނަސޭޙަތްތެރިވި ރަޙްމަތްތެރިއަކުވެސް ހުއްޓެވެ. ނަމަވެސް އޭނާގެ ނަސޭހަތްތަކަށް އެއިރު އަހަރެން އެއްވެސް ސަމާލުކަމެއް ނުދެމެވެ. އެހެންގޮތަކަށް ބުނާނަމަ، އޭނާ ދިން ހުރިހާ ނަސޭހަތެއް، އަހަރެންގެ އެއް ކަންފަތުން ވަދެގެން، އަނެއް ކަންފަތުން ނިކުމެގެން ދިޔަ ފަދައެވެ. އޭގެން އެއްވެސް ނަސޭހަތަކަށް އަހަރެން އަމަލެއް ނުކުރަމެވެ. ފައިސާއިން ކުރެވެން ހުރި ހުރިހާ ކަމެއް އަހަންނަށް ކުރެވެއެވެ. އެކަމަކު، މީގެން އެއްވެސް ނިޢުމަތަކަށް އަހަރެން އެއިރު ޝުކުރުވެރިއެއް ނުވަމުއެވެ. މި ހުރިހާ ނިޢުމަތެއް އަހަންނަށް ދެއްވި ރައްބުވަންތަ އިލާހަށް ޝުކުރުވެރި ވުމަށް ހޭދަކޮށްލާނެ ވަގުތުކޮޅެއް އަހަންނަށް ލިބޭ ކަމަކަށް ނުވެއެވެ. އަހަރެން އެއިރު އެއްގޮތަކަށްވެސް ނަމާދެއް ނުކުރަމެވެ. އަދި ދީނީ އެއްވެސް އަޅުކަމެއް އަދައެއް ނުކުރަމެވެ. އަހަރެންގެ ޙަޔާތުގެ ހުރިހާ ވަގުތެއް ހޭދަ ކޮށްލީ ދުނިޔެ ހޯދުމުގައެވެ. އާޚިރަތް ހޯދުމަށް އެއްވެސް ސަމާލުކަމެއް ނުދެމެވެ.\nދުނިޔެއަކީ ފަނާވެ ނިމިގެން ދާނެ ތަނެކެވެ. މިއީ ދާއިމަށް ދެމިއޮންނާނެ ތަނެއް ނޫނެވެ. ހަމަ އެގޮތަށް، މި ދުނިޔޭގެ ތަނަވަސްކަމަކީވެސް ނިމިގެން ދާނެ އެއްޗެކެވެ. އެއީވެސް ދާއިމީ އެއްޗެއް ނޫނެވެ.\nއަހަރެން އުޅެމުންއައި ތަނަވަސް ދިރިއުޅުން ބަދަލުވެ، އަހަރެންގެ ތަނަވަސްކަން ގެއްލިގެން ދިޔައީ ކުއްލިއަކަށެވެ. މަދު ދުވަސްކޮޅެއްގެ ތެރޭގައެވެ. ދުނިޔޭގައި އަހަރެން އެ އެއްޗެއްގެ ފޮނި މީރުކަން ޙާސިލް ކުރަމުން، އަދި އެ އެއްޗަކަށްޓަކައި ދުވަހަކުވެސް ޝުކުރުވެރި ނުވެ އުޅުނު، އަހަރެންގެ މުދަލާއި ތަނަވަސްކަން، މަދު ދުވަސްކޮޅެއްގެ ތެރޭގައި އެއްކޮށް ގެއްލިގެންގޮސް، އަހަރެންގެ ދިރިއުޅުމުގެ ހާލަތު މުޅިން ބަދަލުވިއެވެ. ދިމާވި ހާދިސާއަކާހުރެއެވެ. އަހަރެންގެ ވިޔަފާރި އެއްކޮށް ހުއްޓުނީއެވެ. އަހަރެން މުޅިން ބަނގުރޫޓުވީއެވެ. ވިޔަފާރި ކުރުމަށް ނަގާފައިވާ ލޯނުވެސް އަދާ ނުކުރެވެނީހެވެ.\nގެއްލުން ލިބުނީ ހަމައެކަނި އަހަރެންގެ ވިޔަފާރިއަކަށް ނޫނެވެ. އަހަރެންގެ މުޅި ދިރިއުޅުމަށެވެ. ވިޔަފާރި ބަނގުރޫޓުވެ، މާލީ ޙާލަތު ދަތި ވުމާއެކު، މުޅި ދިރިއުޅުން ބަދަލުވެގެން ދިޔައެވެ. އަހަންނާ އެއްތަށިމަތިން ކައިބޮއެ ހެދި، އަދި އަހަރެންގެ ލަފަޔާ އިރުޝާދު ހޯދައިގެން މެނުވީ އެއްވެސް ކަމެއް ނުކުރާ ރަޙްމަތްތެރިންވެސް އަހަންނާ ދުރުވީއެވެ. މަޑުމަޑުން މުޅިން އެކަނިވާން ފެށިއެވެ.\nއިންސާނުންނަކީ ވަރަށް ފާޑެއްގެ ބައެކެވެ. މީހެއްގެ ފަރާތުން ފައިދާއެއް ވާނަމަ، އެންމެންވެސް ވަރަށް ގާތް ވާނެއެވެ. އެކަމަކު، އެމީހެއްގެ ފަރާތުން ފައިދާއެއް ނުވާނަމަ، އެފަދަ ނިކަމެތި މީހަކާ މާބޮޑު ގާތް ކަމެއް ބަހައްޓާކަށް ބޭނުމެއް ނުވާނެއެވެ. އަހަންނަކީ ރަޙްމަތްތެރިންނަށް ޓަކައި ހޭދަކުރުމުގައި މިނެއް ގެންގުޅުނު މީހެއް ނޫނެވެ. އެމީހުންނަށް އެހީތެރިކަމެއް ބޭނުން ވެއްޖެ ނަމަ، އެހީވުމަށް ފަސްޖެހުނު މީހެއް ނޫނެވެ. އެކަމަކު، އަހަންނަށް އެ ރަޙްމަތްތެރިންގެ އެހީ އެންމެ ބޮޑަށް ބޭނުންވި ދުވަހު އަހަންނަށް އެހީވާނެ އެކަކުވެސް ނުވިއެވެ.\nއަދި ފަހުންފަހުން އައިސް، އެމީހުންނަށް އަހަންނަށްޓަކައި ހޭދަ ކޮށްލާނެ ވަގުތެއްވެސް ވާ ކަމަކަށް ނުވެއެވެ.\nއެއިރު އަހަންނަށް ނަފްސާނީ ގޮތުން ލިބިފަ ހުރި ޝޮކާއި، ކޮށްފައި ހުރި އަސަރަކީ ބަޔާން ކޮށްދޭން އުނދަގޫ އިޙުސާސްތަކެކެވެ. އަބަދާއި އަބަދު އަހަރެން ހުންނަނީ ހާސްކަމެއްގެ ތެރޭގައެވެ. އަނބިދަރީންނަށް ކާންދޭން ފައިސާ ހޯދާނެ ގޮތަކާއިމެދު ހާސް ވެފައެވެ. ލޯނު ދެއްކޭނެ ގޮތަކާއިމެދު ހާސް ވެފައެވެ. ގޭގެ ބިލުތަކާއި، އަދި އެހެނިހެން ޚަރަދުތައް ކުރާނެ ފައިސާ ހޯދާނެ ގޮތަކާއިމެދު ހާސްވެފައެވެ. އަދި މި ހުރިހާ ހާސްކަމެއްގެ ހިޔަނި، އަހަރެންގެ ދިރިއުޅުމަށް އެޅެންފެށިއެވެ. އަހަރެންގެ މިޒާޖަށް ބަދަލުތަކެއް އަންނަން ފެށިއެވެ. ރުޅި ގަދަވެ، ގޭތެރޭގައި ކުދިކުދި ކަންތައްތަކާވެސް އަޑުގަދަ ކުރެވި، އަދި އެއްޗެއްސަށް ވެސް ގެއްލުން ދެވޭ ހިސާބަށް އަހަރެންގެ ރުޅި ގަދަ ވާން ފެށިއެވެ. މިކަމުގެ ސަބަބުން އަހަރެންގެ ކުދިންވެސް ބިރުން، އަހަންނާ މަޑުމަޑުން ދުރުވީއެވެ.\nއަދި އަހަރެން އެމީހަކާއެކު މުޅި އުމުރު ހޭދަ ކުރުމަށް ވަޢުދުވެ.، އެމީހަކަށް ޓަކައި އަހަރެންގެ އެތައް ވަގުތު ތަކެއް ހޭދަ ކޮށްގެން ދިރިއުޅުން އާރާސްތު ކުރުމަށް މަސައްކަތްކުރި އަހަރެންގެ އަނބިމީހާވެސް އަހަންނާ ދުރަށް ދިޔައީއެވެ. އޭނާވެސް އަހަރެން ދޫކޮށްފައި ދިޔައީ، އަހަރެންގެ މިޒާޖަށް އައި ބަދަލާހުރެ ކެތް ނުކުރެވިގެނެވެ. އަދި، އަހަރެންގެ މާލީ ޙާލަތު ހުރި ގޮތުން، އޭނާއާއި އަހަރެންގެ ކުދިން ނުބެލޭނެ ކަމަކަށް އޭނާއަށް ޤަބޫލު ކުރެވިގެންނެވެ. އަހަރެންގެ ކައިރިން ދުރުވެގެން އޭނާ ދިޔައީ އޭނާގެ ގެއަށް، އަހަރެންގެ ކުދިންވެސް ގޮވައިގެންނެވެ. އެކުދިންނާ އަހަންނާވެސް ދުރުވީއެވެ. އަހަންނަށް ކުދިން ފެންނަނީވެސް. ހަފްތާއަކު އެއްފަހަރުއެވެ.\nއަހަރެންގެ ހަޔާތައް ލިބެމުންދިޔަ ހިތާމަތަކުގެ ކޮޅެއް ނެތް ކަހަލައެވެ. އަމިއްލަ މަސައްކަތުން ނުހަނު މުއްސަނދި ކަމުގައި، އަގުބޮޑު ފޭރާން އަޅައިގެން، އެންމެ މޮޅު ގަޑި އަޅައިގެން، އެންމެ އަގު ބޮޑު ސެންޓު ޖަހައިގެން، އަދި އެންމެ ފަހުގެ ފޯނު ހިފައިގެން އުޅުނު މީހާ، މިހާރު އުޅެން ޖެހިފައި މި ވަނީ ނުހަނު ދަތި ޙާލުގައެވެ.ި ކުޑަ މުސާރަ އަކަށް އެހެން މީހަކަށް މަސައްކަތް ކޮށްދީގެނެވެ. މަސް ނިމުމުން ލިބޭ މަދު މުސާރަކޮޅުން ލޯނު ދައްކައިގެން، ދެން ބާކީވާ އެއްޗެއް ކުދިންގެ ޚަރަދަށް ދީގެނެވެ. އިރެއްގައި ހުރިހާ ރައްޓެހިންނާއެކު އެންމެ އަގުބޮޑު ރެސްޓޯރެންޓުން ކައިފައި ބިލް އަހަރެން އެކަނި ދެއްކި ނަމަވެސް، މިހާރު އަހަރެންގެ ގޭގެ ކަރަންޓު ބިލް ވެސް އަހަންނަށް ދައްކާލެވެނީ ހަމަ ކިރިޔާއެވެ. މަހުގެ ފަހު ފަނަރައަށް ނާޅަނީސް، އަހަރެންގެ އަތުން ފައިސާ ހުންނަނީ ހުސްވެފައެވެ. ކުރަން ޖެހޭ މުހިއްމު ކަންތައްތައް ކުރަން ޖެހެނީ، އެހެން އެތައް ކަންތައްތަކެއް ޤުރުބާން ކޮށްފައެވެ.\nހާސްކަމާއިނުތަނަވަސްކަން އިންތިހާއަށް އިތުރުވެފައި ހުރި ވަގުތެއްގައި، އަހަރެންގެ ހިތްހަމަ ޖައްސައިދީ، އަދި އަހަންނަށް ހެޔޮ ނަސޭހަތެއް ދީ، ހިތްވަރު ދިނީ، އެމީހެއްގެ ބަސް އަހަރެން ކުރިން އެހުމަށް އިންކާރު ކުރި، އަހަރެންގެ ދީންވެރި ރަޙްމަތްތެރިޔާއެވެ.\nއޭނާއަށް އަހަރެން އުޅޭ ހާލު އެނގުމުން، އަހަންނާ ބައްދަލު ކުރި، އަދި އަހަންނާ ވަރަށް ވާހަކަ ދައްކައި، އަހަންނަށް ވަރަށް ނަސޭހަތް ދިނެވެ. ދުނިޔެއަކީ ވަގުތީ ތަނެއް ކަމާއި، މި ދުނިޔޭގައި ޤަދަރުވެރި، މުދާވެރި މީހަކަށްވި ނަމަވެސް، އާޚިރަތަށް ގެންދާނެ އެއްޗެއް ނެތްނަމަ ކުރާނެ ފައިދާއެއް ނެތް ކަމަށް އޭނާ ވިސްނައިދިނެވެ. އަދި ދުނިޔޭގައި ކޮންމެ ކަމަކީވެސް އިމްތިހާނެއް ކަމަށާއި، އަހަރެންގެ މިހާރުގެ ޙާލަތަކީވެސް އިމްތިހާނެއް ކަމަށް އޭނާ ވިސްނައިދިނެވެ. މިކަމުގައިވެސް ފޮރުވިފައި ހެވެއް އޮންނާނެ ކަމަށް އޭނާ ބުނެދިނެވެ. އަދި ﷲ ތަޢާލާއާއި ދުރުކުރުވާ މުދާވެރިކަމަކަށް ވުރެ، އެކަލާނގެއާއި ކުއްތަން ކުރުވާ ފަގީރުކަމުގެ ފައިދާ މާ ބޮޑުކަމަށްވެސް އޭނާ ބުނެދިނެވެ.\nއަހަންނަކީ ކުރިން އެއްވެސް ވަރަކަށް ދީނަށް އަހައްމިއްޔަތު ކަމެއް ދީގެން އުޅުނު މީހެއް ނޫނެވެ. އެހެން ނަމަވެސް، ރަޙްމަތްތެރިޔާގެ ނަސޭހަތްތަކުން އަހަންނަށް މިފަހަރު ވަރަށް އަސަރު ކުރުވިއެވެ. އަދި، އެ ނަސޭހަތްތަކާމެދު، އަހަރެން ވަރަށް ފުންކޮށް ވިސްނަން ފެށީމެވެ.\nރަޙްމަތްތެރިޔާ އެބުނީ ތެދެކެވެ. އަހަރެންގެ މުޅި ޙަޔާތް، ދުނިޔޭގެ އުފަލާއި އަރާމު ހޯދުމުގައި ވަގުތުތަކެއް ހޭދަ ކޮށްަލައިގެން އަހަންނަށް ލިބުނު އުފަލެއް ނެތެވެ. ނޭނގި ހުއްޓާ ކުއްލިއަކަށް އަހަރެން އެހާ ދުވަސް ވަންދެން، އެހާ ބުރަ މަސައްކަތުން އެއްކުރި ހުރިހާ އެއްޗެއް ގެއްލިގެން އެ ދިޔައީއެވެ. އަންހެނުންނާ ކުދިންވެސް ދިޔައީއެވެ. އަދި ރަޙްމަތްތެރިންވެސްމެއެވެ. ދުނިޔެއަކީ ވަގުތީ ތަނެކެވެ. އެއްވެސް އެއްޗަކީ ދާއިމަށް ހުންނާނެ އެއްޗެއް ނޫނެވެ. އެރޭ އަހަރެން ނިދަން އޮތް އިރު ވެސް، އަހަރެންގެ ރަޙްމަތްތެރިޔާގެ އެ ބަސްތައް އަހަރެންގެ ސިކުނޑީގައި އެނބުރެމުން ދިޔައެވެ. އަހަންނަށް ނޭނގޭކަހަލަ ގޮތްތަކެއް ވަމުން ދިޔައެވެ. މިއޮށް ހުރިހާ ދުވަހު، އަހަރެންގެ ޙަޔާތުން މަދުވަނީ ކޯޗެއްކަން އަހަންނަށް އެނގުނު ކަހަލަ އިޙުސާސެއް ވާން ފެށިއެވެ. ރަޙްމަތްތެރިޔާގެ ބަސްތައް ހަނދާނވެފައި، އުނދަގޫވެ، ނިދި ނައިސް، އެތައް އިރެއްވުމުން، އަހަރެން އޭނާއަށް ފޯނު ކުރީމެވެ.، އަދި އަހަރެންގެ އިހުސާސްތައް އޭނާއަށް ބަންޑުން ކޮށްލީމެވެ. އެހީއަށް އެދި އާދޭސް ކުރީމެވެ. ދުނިޔަވީ އެހީއަކަށް ނޫނެވެ. ﷲ ތަޢާލާގެ މަގަށް ރުޖޫޢަ ވުމަށް އެހީތެރި ވެދިނުމަށެވެ. އޭނާ އެކަމަަށް އިޖާބަދިނީ ނުހަނު އުފަލާއެކުއެވެ. އަދި ފަތިހު ނަމާދަށް ދިއުމަށް ގުޅާނެ ވާހަކަވެސް ބުންޏެވެ.\nއެރޭ ފަތިހ 4:30 ގައި އޭނާ އަހަންނަށް ފޯނު ކުރި އިރު ވެސް އަހަރެން އޮތީ ހޭލައެވެ.، އެރޭ އަހަންނަށް އެއްގޮތަކަށްވެސް ނުނިދެއެވެ. މީހަކު އަލަށް ކަމެއް ކުރަން އުޅޭތީ ހިތް އަވަސް ވެފައި ހުންނަ ފަދައިން، އަހަރެން ވެސް ހުރީ ހިތް އަވަސް ވެފައެވެ. އަހަރެން ފުރައި ފުރިހަމަވެ، ބޮޑު މީހަކަށް ވީ ފަހުން، އަހަރެންގެ ހަނދާނުން ނަމާދަށް ދާން މި އުޅެނީ ފުރަތަމަ ފަހަރުއެވެ. މީގެ ކުރިން، އަހަންނަކީ ދުވަހަކުވެސް ނަމާދު ކުރި މީހެއް ނޫނެވެ.\nރަހްމަތްތެރިޔާ ފޯނު ކުރުމުން ފުރަތަމަ ރިންގްއާއެކު އަހަރެން އެ ފޯނަށް ޖަވާބު ދިނީމެވެ.\nއިތުރަށް ވަގުތު ބޭކާރު ނުކޮށް އަވަހަށް ތެދުވެ ފެންވަރައި ވުޟޫ ކޮށްގެން އަހަރެން މިސްކިތަށް ދާން ނިކުތް އިރު އަހަރެންގެ ހެޔޮއެދޭ ރަޙްމަތްތެރިޔާ އަހަރެން ބަލައި އައިސް ހުއްޓެވެ. އެއިރުވެސް އަހަރެންގެ ހިތް ބާރަށް ތެޅެމުން ދިޔައެވެ. ހީވަނީ، އަހަންނަށް މުޅިން އައު ޙަޔާތެއް ފެށެން އުޅޭ ހެނެވެ.\nއެރޭ އަހަރެން ކުރި ނަމާދަކީ، ފުރާފުރިހަމަވި ފަހުން، އަހަރެންގެ ޙަޔާތުގައި އެންމެ ފުރަތަމަ ކުރި ނަމާދެވެ. އަދި އެއީ އަހަރެން ދުވަހަކުވެސް ހަނދާން ނެތޭނޭ ނަމާދެއް ނޫނެވެ. އެދުވަހު ނަމާދު ކުރަމުން ދިޔައިރު އަހަންނަށް ކުރެވުނު އިޙުސާސަކީ، އަހަރެންގެ ހިތުން ދުވަހަކުވެސް ފިލައިގެން ދާނޭ އިޙުސާސްތަކެއް ނޫނެވެ.\nއަހަރެން ދުނިޔެއަށް ފޮނުވުނު ޙަޤީޤީ މަޤްސަދު، އަހަންނަށް ވިސްނުނީ އެދުވަހުއެވެ. އަހަންނަށް އަހަރެންގެ ވެރި ރައްބުއާ ދުރު ވެވިފައިވާ މިންވަރު އަހަންނަށް އިޙުސާސް ކުރެވުނީ އެދުވަހުއެވެ. އަދި ޙަޤީޤީ އުފަލަކީ ކޮބައިކަންވެސް އަހަންނަށް އިޙުސާސް ކުރެވުނީ އެދުވަހުއެވެ. އިމާމްއާއެކު އެދުވަހު ޖަމާޢަތުގައި ކުރި ފަތިސްނަމާދުގައި، ފުރަތަމަ ރަކުޢަތުގައި ޖެހި ސަޖިދައާއެކު އަހަރެންގެ ލޮލުން ފައިބަމުން ދިޔަ ކަރުނައަކީ އަހަރެން ދުވަހަކުވެސް ހަނދާން ނެތޭނޭ އެއްޗެއް ނޫނެވެ. އެއީ އަހަރެންގެ ޙަޔާތުގައި ޖެހި އެންމެ ފުރަތަމަ ސަޖިދައެވެ. އެދުވަހުގެ ސަޖިދައިން، އަހަރެންގެ ހިތައް ލިބުނު ފިނިކަން، ދުވަހަކުވެސް ހަނދާނެއް ނުނެތޭނެއެވެ. އެދުވަހު ސަޖިދައިގައި، އަހަރެންގެ ނިއްކުރި ބިމުގައި ޖައްސާލި ހިސާބުން ފެށިގެންވެސް، އަހަންނަށް ކުރެވުނު އިޙުސާސްތަކާއި، ހިތައް ލިބުނު ހަމަޖެހުމަކީ، ދުލަކަށް ބަޔާން ކޮށްދެވޭނޭ ކަމެއް ނޫނެވެ. އަހަރެންގެ މުޅި ރޫޙު ލުއި ވެގެން ދިޔަ ކަހަލައެވެ. އެތައް ދުވަހެއް ވަންދެން، ކޮނޑުގައި އޮތް ބުރައެއް، ލުއިވެގެން ދިޔަ ކަހަލައެވެ. އަޖައިބެއް ކަހަލަ ފިނިކަމެއް ހިތަށް ލިބިގެން ދިޔައެވެ. އެތައް ދުވަހެއް ވަންދެން، އުެޅެވޭ ނޫޅެވޭ ގޮތެއް ނޭނގި، ދެވޭ ނުދެވޭ ތަނެއް ނޭނގި، މަގު ގެއްލިފައިވާ ދަތުރުވެރިއަކަށް، ދާނވީ ރަނގަޅު މަންޒިލް ފެނުނުކަހަލައެވެ.\nއާއެކެވެ. އަހަންނަކީ މަގު ގެއްލިފައިހުރި، ދަތުރުވެރިއެކެވެ. އެހެންނަމަވެސް…….! ﷲ ގެ ހެޔޮ ރަޙުމަތުން، ވަގުތު ފާއިތު ވުމުގެ ކުރިން، އަހަންނަށް ތެދު މަގު ފެނިއްޖެއެވެ.\nއެދުވަހު، ނަމާދުގައި އަހަންނަށް ވަރަށް ރޮވުނެވެ. އަހަންނަކީ ކުރިން ދުވަހަކުވެސް، އެއްވެސް ކަމަކާ ރުއި މީހެއް ނޫނެވެ. އަދި ކުރެވޭ އެއްވެސް ކުށަކަށް މަޢާފަށް އެދި، އަދި ކުށެއް ކުރެވޭ ކަމަށް އަމިއްލައަށް ޤަބޫލު ކުރި މީހެއްވެސް ނޫނެވެ. އެކަމަކު، އެދުވަހު އަހަރެން ވަރަށް ރުއީމެވެ. އަދި އަހަންނަށް ކުރެވުނު ކުށަށް ނިހާޔަތައް ދެރަވެ، ތަޢުބާވެސް ވީމެވެ. އަމިއްލައަށް ކުށެއް ކުރެވުނު ކަމަށް ފުރަތަމަ ފަހަރަށް ޤަބޫލު ކުރެވުނީވެސް އެދުވަހުއެވެ. މިސްކިތުން އަހަރެން ފޭބީ މުޅިން ބަދަލުވެފައިވާ މީހެއްގެ ގޮތުގައެވެ. ދުނިޔޭގެ އުފަލާ އަރާމު ހޯދުމަށް އަރާމު ކުރުމެއްނެތި މަސައްކަތްކުރި، ބޮޑާ، ކިބުރުވެރި މީހާ، އެދުވަހު އެ މިސްކިތުގެ ތެރެއަށް ވަދެ، ގެއްލިގެންދިޔައެވެ. އެ މިސްކިތުން އެދުވަހު ނިކުތީ، ﷲ ތަޢާލާ ދެކެ ލޯބިވާ، އަދި އެކަލާނގެ ރުއްސެވުން ހޯދުމަށް މަސައްކަތް ކުރުމަށާއި އަދި އެކަލާނގެއާއި އެކަލާނގެ ރަސޫލާ ދެއްކެވި މަގުން ހިނގުމަށް އަޒުމް ކަނޑައަޅައިގެން ހުރި އަޅެކެވެ.\nﷲ ތަޢާލާ ގެ ރަޙްމަތް ނިކަން ބައްލަވާށެވެ. އަހަންނަކީ، މުޅި އުމުރު، އެކަލާނގެއަށް އަޅުކަން ނުކޮށް، ދުނިޔޭގެ މަޖަލާއި އުފާ ހޯދުމަށް މަސައްކަތް ކުރި މީހެކެވެ. އެހެން ނަމަވެސް، އެކަލާނގެ އަހަރެން ދޫކޮށެއް ނުލައްވައެވެ. އަހަންނަށް ތެދުމަގު ދައްކުވައިދެއްވިއެވެ. އަދި ތެދުމަގަށް ރުޖޫޢަ ވުމަށް އެހީތެރިވެދެއްވިއެވެ. ދުނިޔެއަށް އަހަރެން ފޮނުވުނު އަސްލު މަޤްޞަދު، އަހަންނަށް އަންގަވައިދެއްވިއެވެ. އަލްޙަމްދު ލިﷲ\nރަސޫލާ ﷺ ދެއްކެވި ގޮތްކޮޅާއި އެއްގޮތަށް މުޅި ދިރިއުޅުން ބަދަލުކޮށް، ދީނުގައި އެންގެވި ގޮތަށް އުޅޭތާ މިހާރު4އަހަރު ވެއްޖެއެވެ. މިހާރު އަހަންނަކީ މުޅިން ތަފާތު މީހެކެވެ. ކުރީގައި އަހަރެން އަބަދު ހާސްވެ ކަންބޮޑުވެފައި ހުންނަނީ، އާމްދަނީ ނުހޯދިގެން، ތަނަވަސްކަން ނުހޯދިގެނެވެ. ނަމަވެސް މިހާރު، އެހާސްކަމެއް ނުހުރެއެވެ. އަދި މިހާރު، އަހަންނަށް ލިބޭ އެއްޗަކުން ދެކޮޅުޖެހެއެވެ. ދިރިއުޅުން ކުރީގަހާ ތަނަވަސް ނުވިނަމަވެސް، ދަތި ނުވެ، ޒަރޫރީ ބޭނުންތައް ފުއްދައިގެން ހިތްހަމަޖެހިގެން އުޅެވެއެވެ. އެންމެ އުފާވާ ކަމަކީ، ކިތަންމެ ބުރަ ވިޔަސް، މިހާރު އަހަންނަކީ، ބަރާބަރަށް ނަމާދު ޤާއިމް ކުރާ މީހަކަށް ވީތީއެވެ. ފަލާޙާއި ކާމިޔާބަށް އަންނާށޭ ކިޔައި ދުވާލަކު5ފަހަރަށް ގޮވާލާއިރު، ދުނިޔޭގެ ދަހިވެތިކަމުގައި ކާމިޔާބަށް ފުރަގަސްދީފައި ހުންނަ މީހަކު ކަމުގައި އިންޝާ ﷲ ދެން އަހަންނެއް ނުވާނަމެވެ. ދުވަހުގެ މަސައްކަތް ކިތަންމެ ބުރަ ނަމަވެސް، ނަމާދަށް ގޮވާލެވޭ ހިނދު، ނަމާދު ނުކޮށް ދުނިޔަވީ ކަންތައްތަކާއިގެން އުޅޭ މީހަކު ކަމުގައި އިންޝާ ﷲ ދެން އަހަރެން ނުވާނަމެވެ.\nއޭ ލޮބުވެތި އަޚުންނާއި އުޚްތުންނޭވެ. އަހަރެންގެ ނަސޭޙަތަކީ، އަދި ވަސިއްޔަތަކީ، މި ދުނިޔެއަކީ އިންސާނާ ވަރަށް ހެއްލުންތެރި ކުރުވަނިވި ތަނެކެވެ.، އެކަމަކު، މި ދުނިޔޭގެ ދަޅަތަކަށް ނުހެއްލޭށެވެ. މިތާނގެ ތަނަވަސްކަން ވަރަށް ރީއްޗެވެ. އެކަމަކު އެއީ ހަމަ ވަގުތީ އުފާތަކެކެވެ. ދުނިޔޭގެ އެއްވެސް އެއްޗަކީ ދާއިމީ އެއްޗެއް ނޫނެވެ. އަދި އެއީ ފަނާވެ ނިމިގެން ދާނެ އެއްޗެކެވެ. އެހެން ވީމަ، މިފަދަ ވަގުތީ މަންޒިލެއްގެ އުފާތައް ހޯދުމަށް ހުރިހާ ވަގުތެއް ހޭދަކޮށްލުމަކީ ކިހާ މޮޔަ ކަމެއްހެއްޔެވެ. ހަޤީޤީ އުފަލަކީ ﷲ ތަޢާލާ އެންގެވި މަގުން އުޅުމުން ލިބޭ އުފަލެވެ. އަދި އެއީ ދާއިމީ އުފަލެވެ. ދުނިޔޭގެ ޒީނަތްތެރިކަން މިހާ ރީތި އިރު، ސުވަރުގެ ކިހާ ރީތި ވާނެހެއްޔެވެ؟ އަހަރެމެން ބުރަކޮށް މަސައްކަތް ކުރަންވީ، އެތަނުގެ ދާއިމީ އުފާ ހޯދާށެވެ. އޭ ލޮބުވެތި އަޚުންނާއި އުޚްތުންނޭވެ. އަހަރެމެން އެންމެންނަކީ، ޖަންނަތުގެ ދާއިމީ އުފާ ހޯދުމަށް ގަދައަޅައި މަސައްކަތް ކުރާ ބަޔަކު ކަމުގައި ވަމާތޯ!


BREAKING: Covid Jehigen 52 Aharuge Dhivessaku Niyaa Vejje – adduLIVE\nކޮވިޑް ޖެހިގެން 52 އަހަރުގެ ދިވެއްސަކު ނިޔާވެއްޖެ\nAug 02, 2020, 01:00 ހަސަން ރަޝީދު\nކޮވިޑް ޖެހިގެން 52 އަހަރުގެ ދިވެހި އަންހެނަކު ނިޔާވެއްޖެއެވެ.\nއެޗްޕީއޭ އިން ބުނީ އެމީހާ ނިޔާވެފައިވަނީ މިރޭ 11:20 ހާއިރު ކަމަށެވެ. އެމީހާއަކީ ނޭވާލާން އުނދަގޫވާން އައިޖީއެމްއެޗް ހޮސްޕިޓަލަށް މިއަދު ހަވީރު ދައްކަން އައި މީހެއް ކަމަށް އެޗްޕީއޭ އިން ބުނެއެވެ.\nމިއީ ކޮވިޑްގައި ރާއްޖެއިން ނިޔާވި 17 ވަނަ މީހާއެވެ.\nކޮވިޑްގައި އިތުރު މީހަކު ރާއްޖެއިން ނިޔާވެފައިވާއިރު، މި ބައްޔަށް ޕޮޒިޓިވްވާ މީހުންގެ އަދަދު ވެސް ބޮޑު ތަނުން އަނެއްކާވެސް ވަނީ އިތުރުވާން ފަށާފައެވެ. އެގޮތުން މިއަދު އެކަނި ވެސް 156 މީހަކު މި ބައްޔަށް ޕޮޒިޓިވް ވިއިރު، އޭގެތެރެއިން 134 މީހުންނަކީ ދިވެހިންނެވެ.\nމިއަދު ޕޮޒިޓިވްވި މީހުންނާއެކު ރާއްޖޭގެ އަދަދު ވަނީ 3,949 އަށް އަރާފައެވެ. މީގެތެރެއިން ފަރުވާ ދެމުން އަންނަނީ 1305 މީހުންނަށެވެ. އެގޮތުން 72 މީހަކަށް ފަރުވާ ދެމުން އަންނަނީ ހޮސްޕިޓަލުގައެވެ. އަދި މި ބަލިން ރަނގަޅުވި މީހުންގެ ޖުމްލަ އަދަދު މިހާރު ވަނީ 2،613 އަށް އަރާފައެވެ.


ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ. (މީގެ އިތުރުން މަޤާމަށް ކަނޑައަޅާފައިވާ އިނާޔަތްތައް )\n1- ކައުންސިލްގެ އާއްމު ޖަލްސާތަކުގެ އެޖެންޑާ، ކައުންސިލްގެ ރައީސް ނުވަތަ ހިންގުމާއި ހަވާލުވެ ހުންނެވި ކައުންސިލަރަކު އަންގަވާގޮތެއްގެ މަތިން ތައްޔާރުކޮށް 01 ދުވަސް ކުރިއަށްލާ މެމްބަރުންނަށް ފޮނުވުން.\n2- ކައުންސިލްގެ ކުއްލި ޖަލްސާތކުގެ އެޖެންޑާ،ކައުންސިލްގެ ރައީސް ނުވަތަ ހިންގުމާއި ހަވާލުވެ ހުންނެވި ކައުންސިލަރަކު އަންގަވާގޮތެއްގެ މަތިން ތައްޔާރުކޮށް މެމްބަރުންނަށް ފޮނުވުން.\n3- ކައުންސިލްގެ އާއްމު ޖަލްސާތައް ބޭއްވުމުގެ އިންތިޒާމުތައް ހަމަޖެއްސުމާއި، ޖަލްސާގެ ޙާޟިރީ އަދި ޖަލްސާގެ ނިންމުންތައް ދުވަހުން ދުވަހަށް ސޮއިކުރުވާ،އާއްމުކުރުމާއި އެކު ފައިލްކުރަމުން ގެންދިޔުން.\n4- ކައުންސިލްގެ ކުއްލި ޖަލްސާތައް ބޭއްވުމުގެ އިންތިޒާމްތައް ހަމަޖެއްސުމާއި ޖަލްސާގެ ޙާޟިރީ އަދި ޖަލްސާގެ ނިންމުންތައް ދުވަހުންދުވަހަށް ސޮއިކުރުވާ، އާއްމުކުރުމާއި އެކު ފައިލްކުރަމުން ގެންދިޔުން.\n5- ކައުންސިލްގެ އާއްމު ޖަލްސާތަކުގެ ޔައުމިއްޔާތައް ހަފްތާއަކު 01 ފަހަރު ލިޔެނިންމުމަށްފަހު، މެބަރުންގެ ސޮއިކުރުވާ ފައިލްކުރަމުން ގެންދިޔުމާއި އެކު މަހަކު 01 ފަހަރު އަތޮޅު ކައުންސިލަށް ކޮޕީ ފޮނުވުން.\n6- ކައުންސިލްގެ ކުއްލިޖަލްސާތަކުގެ ޔައުމިއްޔާތައް ހަފްތާއަކު 01 ފަހަރު ލިޔެނިންމުމަށްފަހު، މެމްބަރުންގެ ސޮއިކުރުވާ، ފައިލްކުރުމުން ގެންދިޔުމާއި އެކު މަހަކު 01 ފަހަރު އަތޮޅު ކައުންސިލަށް ފޮނުވުން.\n7- ކައުންސިލްގެ އަހަރުގެ ތަރައްޤީ ޕްލޭނަށް އަމަލީ ސިފަ އަންނަމުންދާގޮތް ކައުންސިލްގެ ލަފާގެ މަތިން ކޮންމެ ދެ މަހަކުން އެއްފަހަރު އާއްމުކުރަމުން ދިޔުމާއި އަތޮލު ކައުންސިލަށް އެކަން ފޮނުވުން.\n8- ކައުންސިލުން ނިންމާ ނިންމުންތަކާއި ގުޅިގެން، އިދާރީގޮތުން އަޅަންޖެހޭ ފިޔަވަޅުތައް އެޅުމާއި،އަންގަންޖެހޭ އެންގުންތައް އެންގުން.\n9- ކައުންސިލުންގެ ނިންމުންތަކާއި ގުޅިގެން އެހެން ސެކްޝަންތަކުން ކުރަންޖެހޭ މަސައްކަތްތަކަށް ބޭނުންވާ ކައުންސިލްގެ ނިންމުމާއި ޔައުމިއްޔާ ޢުޟޫލު ޤާރާރުގެ ކޮޕީތައް ފޯރުކޮށްދެމުން ދިއުން، ނުވަތަ ލިބޭނެ އިންތިޒާމް ހަމަޖައްސައިދިނުން.\n10- ކައުންސިލްގެ ރަސްމީ ވައިބަރ ގްރޫޕާއި ފޭސްބުކު ޕޭޖް މެނޭޖުކުރާމާއި ކައުންސިލްގެ ނިންމުންތަކާއި މަސައްކަތުގެ މަޢުލޫމާތު އާއްމުކުރަމުން ދިޔުން.\n11- ކައުންސިލްގެ6މަސްދުވަހުގެ ރިޕޯޓް އެލްޖީއޭގެ ފޯމެޓާއި އެއްގޮތަށް ތައްޔާރުކުރުމަށް ސެކްޝަންތަކުން ހޯދަންޖެހޭ މަޢުލޫމާތު ހޯދުމާއި ކައުންސިލްގެ ރައީސްގެ ކިބައިން ހޯދަންޖެހޭ މަޢުލޫމާތު ހޯދުމަށްފަހު ރިޕޯޓް ފުރިމަހަކޮށް ،ޖުލައި މަހުގެ 10 ގެ ކުރިން އަތޮޅު ކައުންސިލަށް ފޮނުވުމާއި އެކު ފައިލްކުރުން.\n12- ކައުންސިލްގެ އަހަރު ދުވަހުގެ ރިޕޯޓް އެލްޖީ އޭގެ ފޯމެޓާއި އެއްގޮތަށް ތައްޔާރުކުރުމަށް، ސެކްޝަންތަކުން ހޯދަންޖެހޭ މަޢުލޫމާތު ހޯދުމާއި، ކައުންސިލްގެ ރައީސްގެ ކިބައިން ހޯދަންޖެހޭ މަޢުލޫމާތު ހޯދުމަށްފަހު ރިޕޯޓް ފުރިހަމަކޮށް ޖެނުއަރީ މަހުގެ 10 ގެ ކުރިން އަތޮޅު ކައުންސިލަށް ފޮނުވުމާއި ފައިލްކުރުން.\n13- ކައުންސިލްގެ ފެބްރުވަރީ މަހުގެ ރައްޔިތުންގެ ބައްދަލުވުން،ކައުންސިލުގެ ރައީސްގެ ލަފާގެ މަތިން އިންތިޒާމްކޮށް އެޖެންޑާ ތައްޔާރުކުރުމާއި ސެކްޝަންތަކުން ހޯދަންޖެހޭ މަޢުލޫމާތު ހޯދުމާއި،ޖަލްސާނިމުމުން ޖަލްސާގެ ޔައުމިއްޔާ ފެބްރރުވަރީ މަހުގެ 15 ގެ ކުރިން އަތޮޅު ކައުންސިލަށް ފޮނުވައި ފައިލްކުރުން.\n14- ޖެހިޖެހިގެން އަންނަ އަހަރުގެ ކައުންސިލްގެ މަސައްކަތު ތާވަލް ޖުލައިމަސް ނުމުމުގެ ކުރިން ކައުންސިލްގެ ލަގެމަތިން ތައްޔާރުކުރުމާއި،ޖުލައިމަހުގެ ބައްދަލުވުމަށް ހުށަހެޅޭނެ އިންތިޒާމްތައް ހަމަޖައްސަވައި،ކައުންސިލުން ފާސްކުރުމުން ޖުލައިމަސް ނިމުމުގެ ކުރިން އަތޮޅު ކައުންސިލަށް ފޮނުވުން.\n15- ކައުންސިލްގެ ޖުލައިމަހު ރައްޔިތުންނާއި ބައްދަލުވުމުން ކައުންސިލްގެ ރައީސްގެ ލަފާގެމަތިން އިންތިޒާމްކޮށް އެޖެންޑާ ތައްޔާރުކުރުމާއި ސެކްޝަންތަކުން ހޯދަންޖެހޭ މަޢުލޫމާތު ހޯދުމާއި،ޖަލްސާނިމުމުން،ޖަލްސާގެ ޔައުމިއްޔާ،ޖުލައިމަސް ނިމުމުގެ ކުރިން އަތޮޅުކައުންސިލަށް ފޮނުވާ ފައިލްކުރުން.\n16- ކައުންސިލިން އެކި ފަރާތްތަކާއި އެކުގައި ބާއްވާ ރަސްމީ ބައްދަލުވުންތައް ކައުންސިލްގެ ރައީސްގެ ލަފާގެމަތިން އިންތިޒާމްކުރުމާއި ޖަލްސާތަކުގެ ޔައުމިއްޔާ ލިޔެ ފައިލްކުރުން.\n17- ކައުންސިލްގެ ރަސްމީ ދަތުރުތަކުގެ އެންމެހައި އިންތިޒާމްތައް ކައުންސިލްގެ ރައީސް އަންގަވާގޮތެއްގެ މަތިން ހަމަޖެއްސުމާއި، ބޭނުންވާ ޙިދުމަތްތައް އިދާރީ އޮނިގަނޑުގެ ތެރެއިން ހޯދުމާއި ދަތުރު ރިޕޯތް ތައްޔާރުކޮށް އެޗް އާރު ސެކުޝަންއަށް ހުށަހެޅުން.\n18- ކައުންސިލްގެ ޕާރފޯމެންސް އިންޑެކްސް ގެ ސުވާލުކަރުދާސް ފުރިހަމަކުރުމުގެ ގޮތުން ޝެކުޝަންތަކުން ހޯދަންޖެހޭ މަޢުލޫމާތު ކުރިއާލާ ސެކްޝަންތަކަށް އަންގައި ހޯދުމާއި ކިޔެއިޔުންތައް ހަމަކޮށް ކިތާބީ ހެކިތައްކާއި އެކު މުއްދަތަށް ފޮނުވުމުގައި އިސްދައުރު އަދާކުރުން.\n19- އަދި މިނޫނަސް ވަޒީފާގެ މަސްއޫލިއްޔަތުގެ ގޮތުން ކައުންސިލްގެ ރައީސް،ނައިބްރައީސް އަންގަވާ ކަންކަން ކުރުން.\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގުރޭޑު ލިބިފައިވުމާއެކު، އޭގެއިތުރުން ސެކަންޑަރީ ސުކޫލު ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގުރޭޑު ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 15 އޮކްޓޯބަރ 2019 ވާ އަންގާރަ ދުވަހުގެ (14:00) ގެ ކުރިން، މާލެއަތޮޅު މާފުށީ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ( [email protected] ) އަދި ފެކްސް (6640073) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 16 އޮކްޓޯބަރ 2019 އާއި 23 އޮކްޓޯބަރ 2019 އާ ދެމެދު، މާލެއަތޮޅު މާފުށީ ކައުންސިލް އިދާރާގެ މީޓިންގ ރޫމް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމިމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ޖުމްލަ 30 އިންސައްތަ ލިބެންޖެހޭނެ އެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640073 / 9196614 ނަންބަރު ފޯނާއެވެ. ފެކްސް ނަންބަރަކީ، 6640073 އެވެ. އީ-މެއިލް ކުރާނީ [email protected]އަށެވެ.


New alun dhe vana maqaamah araifi | Mihaaru\n12 އޮކްޓޯބަރ 2018 - 23:46 14 comments\nނިއު އެ މަގާމަށް އެރީ 17 ޕޮއިންޓާ އެކު އެވެ. ކުރިން އެ މަގާމުގައި 17 ޕޮއިންޓާ އެކު އޮތް އީގަލްސްގެ މައްޗަށް ނިއު އަށް ކުރި ލިބެނީ ލަނޑުގެ ތަފާތުންނެވެ. އީގަލްސްގެ ތިން ވަނަ އަށް ވެއްޓުނުއިރު ހަތަރު ވަނައިގައި 16 ޕޮއިންޓާ އެކު އޮތީ މާޒިޔާ އެވެ. ނިލަންދޫ އޮތީ ހަތް ޕޮއިންޓާ އެކު ހަތް ވަނައިގަ އެވެ. އެއް ވަނައިގައި 18 ޕޮއިންޓާ އެކު އޮތީ ޓީސީ ސްޕޯޓްސް ކްލަބެވެ. މާދަމާ ހަވީރު ތ. ތިމަރަފުށި އަތުން މޮޅުވެ އެ ޓީމަށް ލީޑު ފުޅާކުރުމުގެ ފުރުސަތު އެބައޮތެވެ.\nމިރޭގެ މެޗުގެ ކުރީކޮޅު ނިއު އަށް ވަނީ ރަނުގެ ފުރުސަތުތަކެއް ލިބި ބޭކާރުވެފަ އެވެ. މެޗުގެ ތިން ވަނަ މިނެޓާއި ހަތަރު ވަނަ މިނެޓުގައި ސެންޓޭ އަށް ގޯލް ކުރިމަތިން ހުހަށް ލިބުނު ބޯޅަ ޖެހުމުން ވެސް ދިޔައީ ދަނޑި ކައިރިން ބޭރަށެވެ. އޭގެ ފަހުން 16 ވަނަ މިނެޓުގައި އާމިރު ގުރުބާނީ ދިން ބޯޅައެއް އޭރިއާ ތެރެއިން ހަމްޒާ މުހައްމަދު (ހަމްޕު) ފޮނުވާލުމުން ވެސް ދިޔައީ އަމާޒުނުވެ ގޯލް ދަނޑި ކައިރިން ބޭރަށެވެ. އޭގެ މިނެޓެއް ފަހުން މުހައްމަދު އުމެއިރު ޖައްސާލި ބޯޅައެއް ސެންޓޭ ގޯލަށް ފޮނުވާލުމުން ނިލަންދޫގެ ގޯލްކީޕަރު އަލީ ސޮބާހު މަތަކުރި އެވެ. އެ ބޯޅަ ދެ ވަނަ ފަހަރަށް ސެންޓޭ އަށް ލިބި ޖެހުމުން ދިޔައީ ހުރަސް ދަނޑި މަތިން ބޭރަށެވެ.\nނިއުގެ ނަސީބު އަތުގައި ހިފީ 27 ވަނަ މިނެޓުގައި ސެންޓޭ އަށް ނިލަންދޫގެ ހަބީލާ ކުރި ފައުލަކަށް ޕެނަލްޓީއެއް ލިބުމުންނެވެ. ސެންޓޭ އެ ޕެނަލްޓީ އަމާޒުކޮށްލީ ގޯލުގެ މަތީ ކަނަށެވެ. ފުރަތަމަ ހާފު ނިމުމުގެ ކުރިން ތަފާތު ބޮޑުކޮށްލަން ނިއު އަށް ލިބުނު ފުރުސަތުގައި އަހުމަދު އަބްދުﷲ (ލިލީ) ނެގި ހުރަސް ގުރުބާނީ ހުހަށް ހުރެ ފޮނުވާލި ނަމަވެސް އަމާޒެއް ނުކުރެވުނެވެ.\nދެ ވަނަ ހާފު ފަށައިގެން ދެ ވަނަ މިނެޓުގައި ނިލަންދޫ އަށް ވެސް ރަނގަޅު ފުރުސަތެއް ލިބުނެވެ. މިރޭ ނިއުގެ ގޯލް ބެލެހެއްޓި ޒުވާން ގޯލްކީޕަރު ހަސަން އަބްދުލްހަކީމް، ސާފުކޮށްލި ބޯޅައެއް ނިލަންދޫގެ ކެޕްޓަން އާދިލް އަލީ އަށް ލިބި، ހުސްކޮށް އޮތް ގޯލުގެ ތެރެއަށް ފޮނާލަން ޖެހި ނަމަވެސް ދިޔައީ ބޭރަށެވެ.\nނިއު އަށް ވެސް ފަހުން ތަފާތު ބޮޑުކުރަން ތިން ފުރުސަތެއް ލިބުނެވެ. ގުރުބާނީ ނެގި ހުރަހެއް އޭރިއާ ތެރެއިން ހަމްޕު އަށް ލިބުނު ނަމަވެސް ރަނގަޅަށް ފޮނުވާނުލެވުނެވެ. އަދި ސެންޓޭ ނެގި ހުރަހެއް ގޯލުގެ މަތީ ކަނަށް ވަންނަން ދަނިކޮށް ކީޕަރު ސަލާމަތްކުރި އެވެ. އޭގެ ފަހުން ސެންޓޭ ފޮނުވާލި ހިލޭ ޖެހުމެއް ހުރަސް ދަނޑީގައި ވަނީ ޖެހިފަ އެވެ.\nމި ހާފުގައި އެންމެ ހުސް ފުރުސަތެއް ލިބުނީ 87 ވަނަ މިނެޓުގައި ނިލަންދޫ އަށެވެ. އެ ޓީމުގެ އާދިލް ގޯލަށް ފޮނުވާލި ބޯޅަ ހުރަސް ދަނޑީގައި ޖެހިފައި ނުކުތް ވަގުތު ލިބުނު ގޯލް ކުރިމަތީ އެކަނިމާއެކަނި ހުރި އަހުމަދު ޝާނަށެވެ. ބޭނުން ގޮތަކަށް ފޮނުވާލަން ލިބުނު ބޯޅަ އޭނާ ބޮލުން ޖެހުމުން ދިޔައީ ހުރަސް ދަނޑި މަތިންނެވެ.\nނިއުގެ ކޯޗު ސޮބާހު މުހައްމަދު އިބްރާހިމް ބުނީ އުނދަގޫ ހާލަތެއްގައި އޮތުމުން، އުނދަގުލުން ވެސް ތިން ޕޮއިންޓް ލިބުމުން ހިތްހަމަޖެހޭ ކަމަށެވެ. އަދި ލިބުނު ފުރުސަތުތަކަށް ބަލާއިރު ގިނަ ގޯލްތަކެއް ޖެހުމުގެ ފުރުސަތު އޮތްކަން އޭނާ ފާހަގަކުރި އެވެ.\n"ނިއު އަކީ އެންމެ ފަހުގެ ޗެމްޕިއަން. އަބަދުވެސް ޗެމްޕިއަން ޓީމާ ދެކޮޅަށް ކޮންމެ ޓީމެއް ވެސް ނުކުންނާނީ ވަރަށް ބޮޑަށް މަސައްކަތްކުރަން. އަޅުގަނޑުމެން މެޗަށް ނުކުތީ ނިލަންދޫ ޓީމަށް އިހުތިރާމްކޮށްގެން. އެ ޓީމުން ރަނގަޅު ގޭމެއް ކުޅުނު،" ސޮބާ ބުންޏެވެ.\nނިލަންދޫގެ ކޯޗު އާދަމް އަބްދުއްލަތީފް (ލައްޗޭ) ބުނީ އެ ޓީމުން ލީގުގައި ވާދަކުރުމުގެ އެންމެ ބޮޑު ބޭނުމަކީ މިފަދަ ވަރުގަދަ މެޗުތައް ކުޅުން ކަމަށާއި ބަލިވި ނަމަވެސް ނިއު ފަދަ ވަރުގަދަ ޓީމަކާ ދެކޮޅަށް ކުޅުންތެރިން ދެއްކި އޯގަނައިޒް، ރަނގަޅު ކުޅުން ފާހަގަކުރާ ކަމަށެވެ.\nއިތުރު ލިޔުންތައް ނިއުރޭޑިއަންޓް ސ.ކ ފ. ނިލަންދޫ ދިރާގު ދިވެހި ޕްރިމިއާ ލީގު 2018


SunOnline: Minivan Championship: Madaveli balikoh, Gdh. Atoll ge championkan Thinadhoo in hoadhaifi\nމިނިވަން ޗެމްޕިއަންޝިޕްގެ ގދ. އަތޮޅު ބުރުގެ ޗެމްޕިއަން ތިނަދޫ: އެޓީމުން ޗެމްޕިއަންކަން ހޯދީ ގދ. އަތޮޅު ބުރުގެ ފައިނަލުގައި 3-0 ލަނޑުގެ ނަތީޖާއަކުން މަޑަވެލި ބަލިކޮށްގެން --- ފޮޓޯ/ އެފްއޭއެމް\nމަޑަވެލި ބަލިކޮށް، ގދ. އަތޮޅުގެ ޗެމްޕިއަންކަން ތިނަދޫން ހޯދައިފި\n1 އަހަރު 1 މަސް ކުރިން - 18 މެއި 2017 1\nމިނިވަން ޗެމްޕިއަންޝިޕްގެ ގދ. އަތޮޅު ފައިނަލުގައި މަޑަވެލި ބަލިކޮށް، ތިނަދޫން ޗެމްޕިއަންކަން ހޯދައިފިއެވެ.\nއަމިއްލަ ރަށުގައި މިއަދު ހަވީރު ކުޅުނު ގދ. އަތޮޅު ބުރުގެ ފައިނަލް މެޗުގައި މަޑަވެލި އަތުން ތިނަދޫ މޮޅުވެފައިވަނީ 3-0 ލަނޑުގެ ނަތީޖާއަކުންނެވެ.\nއެ މެޗުގެ ދެ ހާފުގައި ވެސް ތިނަދޫގެ ފަރާތުން މޮޅު ކުޅުމެއް ފެނިގެންދިޔައެވެ. ނަތީޖާއެއްގެ ގޮތުން މެޗުގެ ފުރަތަމަ ހާފުގެ އިތުރު ވަގުތުކޮޅު ތެރޭގައި ތިނަދޫން ވަނީ ލަނޑެއްޖަހައި ލީޑު ހޯދައިފައެވެ. ތިނަދުއަށް އެ ލަނޑު ކާމިޔާބުކޮށްދިނީ އިބްރާހިމް ޝަފްރާދެވެ.\nމިނިވަން ޗެމްޕިއަންޝިޕްގެ ގދ. އަތޮޅު ބުރުގެ ފައިނަލުގައި ތިނަދުއާއި މަޑަވެލި ބައްދަލުކުރި މެޗުގެ ތެރެއިން: އެ މެޗު 3-0 ލަނޑުން ކާމިޔާބުކޮށް، ޗެމްޕިއަންކަން ހޯދީ ތިނަދޫން --- ފޮޓޯ/ އެފްއޭއެމް\nމެޗުގެ ފުރަތަމަ ހާފެކޭ އެއްގޮތަށް ދެވަނަ ހާފުގައި ވެސް ތިނަދޫގެ ފަރާތުން ރަނގަޅު ކުޅުމެއް ފެނިގެންދިޔައެވެ. އެގޮތުން ދެވަނަ ހާފުގައި އެޓީމުން ދެ ލަނޑު ކާމިޔާބުކުރިއެވެ. މެޗުގެ 72 ވަނަ މިނެޓުގައި ތިނަދޫގެ ދެވަނަ ލަނޑު ރޮޑްރިގޭޒް ކަރަސްކޯ މިކޭލް ކާމިޔާބުކޮށްދިންއިރު، މެޗުގެ 79 ވަނަ މިނެޓުގައި އެޓީމުގެ ތިންވަނަ ލަނޑު ކާމިޔާބުކޮށްދިނީ ޕެޗަރޯމަން އޭޒަގޫރޭ އެލައިންއެވެ.\nމިއަހަރުގެ މިނިވަން ޗެމްޕިއަންޝިޕަށް ތިނަދޫން ނުކުތީ ވަރުގަދަ ޓީމެކެވެ. އެޓީމަށް ސްޕެއިންގެ ކޯޗެއް ކަމަށްވާ އަލްވަރޭޒް ސަންޗޭޒް މިގެލް އިރުޝާރުދެމުންދާއިރު، ސްޕެއިންގެ ތިން ކުޅުންތެރިންނާއި ސްރީ ލަންކާގެ ގޯލްކީޕަރެއް ހިމެނެއެވެ. އެ ޓީމުގައި ހިމެނޭ ސްޕެއިންގެ ތިން ކުޅުންތެރިންނަކީ ޕެޗަރޯމަން އޭޒަގޫރޭ އެލައިންއާއި، ރޮޑްރިގޭޒް ކަރަސްކޯ މިކޭލް އަދި ރެނޯލަވޭސް މާޓިނޭޒް އިގްނާސިއޯއެވެ. ތިނަދޫގެ ގޯލް ބަލަހައްޓަމުންދަނީ ލަންކާ ކީޕަރު ޑޮން ދަސުން ޕްރަދީޕާ ޕަރަނަވިތަނައެވެ.\nޒޯން ބުރުގައި ތިނަދޫ ނުކުންނަން ޖެހޭނީ ގއ. އަތޮޅު ބުރުގެ ޗެމްޕިއަން ނިލަންދުއާ ދެކޮޅަށެވެ. އެ ބުރުގެ ފުރަތަމަ ލެގު މެޗަކީ ތިނަދޫގެ ހޯމް މެޗެވެ. އަދި އަންނަ އަންގާރަ ދުވަހު ކުޅޭ ދެވަނަ ލެގު މެޗަކީ ނިލަންދޫގެ ހޯމް މެޗެވެ.\nފުޓްބޯޅަ ގދ. ތިނަދޫ ގދ. މަޑަވެލި މިނިވަން ޗެމްޕިއަންޝިޕް\nނިއު ރޭޑިއަންޓާއި ދަގަނޑޭއާ ދެމެދު ވެފައިވާ އެއްބަސްވުން އުވާލައިފި3ގަޑި 31 މިނެޓް ކުރިން\nއިންގްލެންޑް ޓީމުގެ ޗުއްޓީ ދުވަހު އަނިޔާވީ ކޯޗު ސައުތުގޭޓަށް! 8 ގަޑި 53 މިނެޓް ކުރިން\nރޮނާލްޑޯގެ ތުނބުޅި، މެސީއަށް ދިން އިޝާރާތެއް!9ގަޑި 40 މިނެޓް ކުރިން\nސްޕެއިނަށް އިރާން ކައިރިން ސަލާމަތްވެވުނީ ކިރިޔާ! 18 ގަޑި 32 މިނެޓް ކުރިން\nއުރުގުއޭއާ ރަޝިއާ ގަދަ 16އަށް، މިސްރާއި ސައުދީ ކަޓައިފި! 20 ގަޑި 39 މިނެޓް ކުރިން


ރާސްތާ 42 – Esfiya\nއާރާޝް އޭނާގެ ހުވަފެނުގައި މާނީ ގޮވައިގެން ދުނިޔެ ވަށާ ބުރެއްޖަހާލަން ދިޔައެވެ. އާލާއުއްދީންގެ ކާޕެޓްގައި ދެކުދިން އުފާވެރިކޮށް ދަތުރުކުރަމުން ދަނިކޮށް ކުއްްލިއަކަށް ނުބައި ބަޔަކު ބަޑިއާއި އޭތި މީތި ހިފައިގެން ކާޕެޓާއި ދިމާއަށް އައެވެ. ދުޝްމަނުންގެ ލަޝްކަރު އެންމެ ކުރީގައި ބޮޑު ބަޑިހިފައިގެން ހުރި މީހާ ފެނި އާރާޝާއި މާނީއަށް ދެމީހުންނާ ދިމާއަށް ބަލާލެވުނެވެ.\nގައިގައި ފުރާ ދަގަނޑު ދަހަނާއާއި ބޮޑު ބަޑިއެއް ހިފައިގެން ނުލަފާ ގޮތަކަށް ހީގެން ހުރީ އިވާން ނޫން ދެވަނަ މީހެއް ނޫނެވެ. އިވާންގެ ފަހަތުގައި ތިބި މީހުން ސާފު ނުވިއެއް ކަމަކު އެއީ އިވާންކަން ހަމަ ރަނގަޅަށްވެސް އާރާޝަށް އެނގުނެވެ. އާރާޝް ތެދުވެ މާނީގެ އަތުގައި ހިފެހެއްޓިއެވެ. އޭރު މާނީ ބިރުންގޮސް ތުރުތުރު އަޅައެވެ. ފިނިވެފައިވި މާނީގެ އަތުގައި ހިފައިގެން އާރާޝް މާނީ އޭނަގެ ގަޔާލާ ބޮނޑިކޮށްލިއެވެ.\nއިވާން އެހުރި ގޮތަށް ހުރެ އަރާޝާއި ދިމާއަށް ބަޑި ދިއްކުރިއެވެ. އަދި އަނގައިން އެއްވެސް ބަހެއް ބުނުމެއް ނެތި ބަޑި ޖެހިއެވެ. ބަޑީގެ ވަޒަން އެރީ މާނީ ގަޔަށެވެ. އެއާއެކު އާރާޝްގެ އަތުން ދޫވެ މާނީ ތިރިއަށް ވެއްޓުނެވެ. އަޑުގެ ނެތް ތަނަށް މާނީއޭ ކިޔާ އާރާޝަށް ހަޅޭއްލަވައިގަނެވުނެވެ.\n“މާނީ” ސިހިފައި އާރާޝަށް ހޭލެވުނެވެ. އޭސީ ޖައްސާފަ ހުއްޓެއް ކަމަކު އާރާޝް ވަނީ ދާހިއްލާ ފޯވެފައެވެ. ހަމަ އެވަގުތު ދުވެފައި ކަހަލަ ގޮތަކަށް އައްޒާމް އައިސް އޭނާގެ ކޮޓަރީ ދޮރު ހުޅުވިއެވެ. “އާރާޝް ކިހިނެއްވީ؟ ހާދަ ބާރަކަށް މާނީއަށް ގޮވީ؟” ކަންބޮޑުވެފައި ހުރެ އައްޒާމް އަހާލިއެވެ. “ހުވަފެނެއް ފެނުނީ” ފުން ނޭވައެއް ދޫކޮށްލުމަށްފަހު އާރާޝް ބުންޏެވެ. އެއަށްފަހު އޭނާގެ ފޯނި ނަގައި ގަޑި ބަލާލިއެވެ. ގަޑިން ވީވަރު އެނގުމާއެކު އާރާޝަށް ފުންމައިގެން ތެދުވެވުނެވެ. އެނާއަށް ހޭލެވުނުއިރު އެގާރަ ގަޑި ބައިވެއްޖެއެވެ. ދެ ފަރާތަށް ބޯ ހުރުވަމުން ގޮސް ފާޚާނައަށް ވަނީ ތާޒާވެލާށެވެ.\n“ބުނަން އަރްޝާދް. އެއީ ވަރަށް ރަނގަޅު ކުއްޖެއް އަރްޝާދްމެން ވެސް ދަންނާނެ އެކުއްޖާ. އަހަރެން ނެތި އެއީ ކާކު ކަމެއް ބުނާކަށް. މަށަށް ޔަގީން މާނީއަށްވެސް އެކުއްޖާ ކަމުދާނެކަން” ޒަހީނު މަސައްކަތް ކުރަމުން ދިޔައީ އަރްޝާދް ރުއްސާށެވެ. އެހެނަސް އެއީ ފަސޭހައިން ވާނެ ކަމެއްހެންނެ ހިއެއް ނުވެއެވެ. “ނުންނުއަށް އެކުއްޖާ ކާމު ނުގޮސްފިއްޔާމުން ބައްޕަ ނުވާނެ ނުންނުއަށް މަޖުބޫރު ކޮށްގެންނެއް. ނުންނުއަށް ކަމުގޮސްފިއްޔާމުން އަހަރެންގެ އެއްވެސް މައްސަލައެއް ނެތް” އިންޒާރެއް ދޭފަދަ ގޮތަކަށް އެހެން ބުނުމަށްފަހު އަރްޝާދް ތެދުވެގެން ދިޔައެވެ.\nމާއިޒް ހޭލުމުގެ ކުރިން ނަވްޔާ ތެދުވެގެން ބަދިގެއަށް ވަނެެވެ. އަބަދުހެން އެގެއަށް އައިސް އުޅޭތިވެ ނަވްޔާއަށް އިހްސާސް ވަމުން ދިޔައީ އަމިއްލަ ގެހެންނެވެ. ނާސްތާ ތައްޔާރ ކުރުމުގެ ކުރިން މާނީ ހޭލިތޯ ބަލަން އުޅެނިކޮށް މާނީވެސް ހޭލައިގެން ނުކުތެވެ. “ހެއި ދޮންބެ ދައްތާ” ރާގަކަށް ފައްތާލަމުން މާނީ ނަވްޔާއަށް ގޮވާލިއެވެ. މާނީ ގޮވި ގޮތް މަޖާވެގެން މަވްޔާއަށް ހެވުނެވެ. “ހެއި ނުންނު” “ދޮންބެ ނުހޭލާ” މާނީ ގޯސް ސޯފާއަށް ވެއްޓިގަންނަމުން އަހާލިއެވެ. “އާން އަދި ނުތެދުވޭ. މާއިޒް ހޭލަން ވާއިރަށް ސައި ހަދަން މިއުޅެނީ. ކަަމް އެންޑް ހެލްޕް މީ” ނަވްޔާއާއި މާނީ ވެގެން މާއިޒް ހޭލަން ވާއިރަށް ސައި ތައްޔާރުކޮށް ނިންމާލިއެވެ.\nމާއިޒް ހޭލުމުން ތިން ކުދިން އެކީ ސައި ބޯން އިށީނެވެ. މާއިޒް ނަވްޔާއާ ދިމާއަށް ބަލާލާގޮތުން ނަވްޔާ ރަކިވެގެން އިސް ޖަހާލައެވެ. ރަނގަޅަށް ސައިބޮއެ ނުނިމެނީސް މީހަކު ދޮރުގައި ޓަކި ޖެހިއެވެ. މާއިޒްއާއި ނަވްޔާ ބައިތިއްބާފައި ގޮސް މާނީ ދޮރު ހުލުވިއެވެ. ކުރިމަތީގައި ހުރި ޒަހީން ފެނުމުން މާނީއަށް އިސްދަށަށް ޖަހާލެވުނެވެ. ޒަހީން ރޭގައި އޭނާ ގާތު ބުނި ވާހަކަތައް ކަންފަތުގައި ގުގުމަން ފެށިއެވެ.\nމާނީއަށް ބަލާލުމެއް ނެތި ޒަހީނު ގޮސް މާއިޒްއާ ވާހަކަ ދައްކަން ފެށިއެވެ. “މިއަދު ހަވީރު އަންނާނެ މާނީއާ ބައްދަލުކޮށްލަން ފިރިހެން ކުއްޖަކާ އޭނަގެ އާއިލާ. މާއިޒްވެސް ނަވްޔާވެސް ވާނެ އޭރަށް ތައްޔާރުވެގެން ތިބެން” މާއިޒަށާއި ނަވްޔާއަށް ތިބެވުނީ ހުއްޓުން އަރާފައެވެ. މާއިޒަށް އެއްޗެކޭ ނުބުނެވިގެން އުޅެނިކޮށް ޒަހީނު ނުކުމެގެން ދިޔައެވެ.\n“ނުންނު” މާއިޒަް ވައި އަޑުން މާނީއަށް ގޮވާލިއެވެ. “ދޮންބޭ. ޑޯންޓް ވޮރީ. އެކުއްޖާއާ މީޓް ކުރުމަކުން ވާނެ ގެއްލުމެއް ނެތެެއްނު. އިފް ހީ އިޒް ނައިސް އައި ވިލް އެކްސެޕްޓް. އިފް އައި ޑޯންޑް ލައިކް ހިމް އައި ވިލް ރިޖެކްޓް.” ހިތި ހިނިތުންވުމެއް ތުންފަތަށް ވެރިކުރަމުން މާނީ ބުންޏެވެ. މާއިޒް އިތުރު އެއްޗެކޭ ނުބުނެ ސައިބޮއެ ނިމުނު ގޮތަށް ބޭރަށް ދިޔައެވެ.\nމާއިޒް ދިއުމުން ނަވްޔާ މާނީ ގެނެސް ސޯފައިގައި ބޭންދިއެވެ. “ދެން އާރާޝް؟” ނަވްޔާގެ ސުވާލުން މާނީއަށް ކޮޅަށް ތެދުވެވުނެވެ. އެއްވެސް މީހަކަށް ނޭންގި އޮތް ބޮޑުސިއްރު ނަވްޔާއަށް އެނގުމުން މާނީ ހައިރާންވިއެވެ. “އޭއި މިތާ އިށީންދެބަ. ލުކް އައި ނޯ ޔޫ ލަވް އާރާޝް. އެދުވަހު ހަސަނޭ ބުނީވެސް އެއީ އާރާޝްކަން އެނގޭތީވެ. އައ ރެޑް ޔުއާ ޑައިރީ” ކުށްވެރިއެއް ފަދައިން އިސް ޖަހާލަމުން ނަވްޔާ ބުންޏެވެ. މާނީ ސޯފާގައި އިށީނުމަށްފަހު މޫނުގައި ދެއަތް އަޅާ ރޯންފެށިއެވެ. “ނާޔާ އާރާޝް ލޯބިވަނީ އެހެން ކުއްޖެއް ދެކެ. އައި އޭމް ޖަސްޓް ހިޒް ބެސްޓް ފްރެންޑް” ވަރަށް އުނދަގުލާއެކު މާނީ ވާހަކަ ދެއްކިއެވެ. އެތައް އަހަރުތަކެއް ވަންދެކަށް ހިތުގައި ފޮރުވައިގެން އުޅުނު ހުރިހާ އެއްޗެށް ނަވާޔާއަށް މާނީ ކިޔާދިނެވެ. އެއިން އެއްވެސް ވާހަކައެއް މާއިޒަށް ނޭންގުމަށް ނަވްޔާ ލައްވާ މާނީ ވައުދުކުރުވިއެވެ.\nރައުފާ އިޝްމާއާށް ކަންތައްކޮށްދެމުން ދިޔައީ ނަވްޔާއަށް ކަންތައްކޮށްދޭ ފަދައިންނެވެ.\nމާނީ ބޭނުންވީ އޭނާގެ ހުރިހާ އެކުވެރިން މިއަދު ހަވީރު މާނީގާތު ތިބުމަށެވެ. އެހެންވެ އިޝްމާއާއި އިސްރާއަށް މެސެޖްކޮށްފައި އެގެއަށް އައިސްދިނުމަށް އެދުނެވެ.\nހަވީރު ހަތަރު ގަޑި ބައިވި އިރަށް މާނީ އިނީ ތައްޔާރުވެގެންނެވެ. އޭނާގެ ތިން އެކުވެރިންވެސް މާނީއަށް ހިތްވަރު ދެމުން ގެންދިޔައެވެ.\nބައްދަލުވުން ކުރިއަށް ގެންދަން ހަމަޖެހިފައި އޮތީ މާނީމެންގެ އެޕާޓްމެންޓްގައެވެ. އެހެންވެ އަސްރުން ފައިބައިގެން އެންމެ އެތަނަށް ޖަމާވެފައި ތިއްބެވެ. އާރާޝާއި މެދު އަހުސަމްގެ ހިތް ހަމްދަރުދީން ފުރުނެވެ. މާއިޒް ހިތްހަމަ ނުޖެހިފައި ހުރިއެއް ކަމަކު އެއްވެސް އެއްޗެކޭ ނުބުނެ މަޑުން ހުއްޓެވެ. އަރްޝާދްވެސް ހީމެނުން އިނެވެ.\nގޭގެ ބެލް ޖެހުމާއެކު ޒަހީނު ގޮސް ދޮރު ހުޅުވިއެވެ. އެއާކު ގެއަށް ވަން މެދު އުމުރުގެ ފިރިހެނަކާ ޒަހީން ސަލާން ކުރިއެވެ. އެ ފިރިހެން މީހާ ފަހަތުން ވަދަގެން އައި ޒުވާނާ ފެނި ހުރިހާ އެންމެންނަށް ކޮޅައް ތެދުވެވުނެވެ.\nhaadha kureyy.. ekam vrh salhii\nThanks. Adhi miadhu one part up kohdheynan Insha Allah\nme first dhww ??\nThanksalot for uploadin two parts..\ncuriously waitin fr the nxt prt?\nWelcome dear. Insha Allah adhi eh part miadhu up kureveytho mibalany\nWhen next part dear??\nMihaaru innane aneh bai up kohffa\nHaadha avahakah2part vx…….anwy v v v salhi…maasha allah\nލޯބި December 30, 2016\nވީރާނާވެފައިވީ ޙަޔާތް މަގޭ 5\nލޯބި June 12, 2014


ބައިިނަލްއަގްވާމީ ޒުވާނުންގެ ދުވަހާއި ގުޅިގެން ކްރިއޭޓިވް ޕިޗް ރައިޓިން ކޮންޓެސްޓަކަށް ހުޅުވާލައިފި - GOV.MV\nޚަބަރު ބައިިނަލްއަގްވާމީ ޒުވާނުންގެ ދުވަހާއި ގުޅިގެން ކްރިއޭޓިވް ޕިޗް ރައިޓިން ކޮންޓެސްޓަކަށް ހުޅުވާލައިފި\nމި ކޮންޓެސްޓް ކާމިޔާބުކުރާ ތިން ޓީމަކަށް 5000 ރުފިޔާގެ ފައިސާގެ އިނާމެއް ވެސް ދިނުމަށް ވަނީ ނިންމާފައެވެ. މި މުބާރާތް ކުރިޔަށް ގެންދިޔުމަށް ނިންމާފައިވަނީ އޮންލައިން ކޮށެވެ. އަދި މި މުބާރާތަށް ހުށަހަޅާ ޕިޗްތަކުގެ ތެރެއިން އެންމެ ރަނގަޅު ތިން ޓީމަކާއެކު މިނިސްޓްރީއިން މަސައްކަތްކުރާ ގޮތަށް ވަނީ ހަމަޖެހިފައެވެ.\nޝާއިޢުކުރީ : 12 އޯގަސްޓު 2020\nއެންމެފަހުން އަދާހަމަކުރީ : 12 އޯގަސްޓު 2020\nބައިިނަލްއަގްވާމީ ޒުވާނުންގެ ދުވަހާއި ގުޅިގެން މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓުން ކްރިއޭޓިވް ޕިޗް ރައިޓިން ކޮންޓެސްޓަކަށް ހުޅުވާލައިފިއެވެ. މި ކޮންޓެސްޓް ކާމިޔާބުކުރާ ތިން ޓީމަކަށް 5000 ރުފިޔާގެ ފައިސާގެ އިނާމެއް ވެސް ދިނުމަށް ވަނީ ނިންމާފައެވެ. މި މުބާރާތް ކުރިޔަށް ގެންދިޔުމަށް ނިންމާފައިވަނީ އޮންލައިން ކޮށެވެ. އަދި މި މުބާރާތަށް ހުށަހަޅާ ޕިޗްތަކުގެ ތެރެއިން އެންމެ ރަނގަޅު ތިން ޓީމަކާއެކު މިނިސްޓްރީއިން މަސައްކަތްކުރާ ގޮތަށް ވަނީ ހަމަޖެހިފައެވެ. މި މުބާރާތުގެ ތީމެއްގެ ގޮތުގައި ކަނޑައަޅާފައިވަނީ ޔޫތު އެންގޭޖްމެންޓް ފޯ ގްލޯބަލް އެކްޝަންއެވެ. މި ތީމުގެ ދަށުން ޕިޗުތައް ހުށަހެޅޭނެ މައުޟޫތަކަކީ\nރެޑިކަލައިޒޭޝަން އެންޑް ވަޔޮލެންޓް އެކްސްޓްރީމިޒަމް\nޑިސްއެބިލިޓީ އެންޑް އިންކްލޫޝަން މި ކޮންޓެސްޓްގައި 18 އަހަރާއި 35 އަހަރާއި ދެމެދުގެ ހުރިހާ ދިވެހި ޒުވާނުންނަށް ބައިވެރިވުމުގެ ފުރުސަތު ވަނީ ހުޅުވާލާފައެވެ. މި މުބާރާތަށް ޕިޗް ހުށަހެޅުމުގެ އެންމެ ފަހު ގަޑިއަކީ 31 އޮގަސްޓްގެ 14:00 އެވެ.


Cruise Terminal ge badhaluga alhanee public faahaanaa thakeh\nމަސްވެރިންގެ ޕާކު-- ފޮޓޯ: ޕީއެސްއެމް\nކްރޫޒު ޓާމިނަލުގެ ބަދަލުގައި އަޅަނީ ޕަބްލިކް ފާހާނާތަކެއް\nމާލޭ މަސްވެރިންގެ ޕާކުގައި ކުރޫޒް ޓާމިނަލްގެ ބަދަލުގައި ޕަބްލިކް ފާހަނަތަކެއް އަޅައިދޭނެ ފަރާތެއް ހޯދަން އިއުލާނުކޮށްފި އެވެ.\nމާލޭ ވޯޓާ އެންޑް ސްވަރޭޖް ކޮމްޕެނީ (އެމްޑަބްލިއުއެސްސީ) އިން މިއަދު ކުރި އިއުލާނެއްގައި ބުނީ\nމަސްވެރިންގެ ޕާކުގައި ކުރޫޒް ޓާމިނަލް ބިލްޑިން އެއް އިމާރާތް ކޮށްދޭނެ ފަރާތެއް ހޯދަން ކުރެވުނު އިއުލާނު ބާތިލްކޮށް މާލޭ މަސްވެރިންގެ ޕާކުގައި ރެސްޓް ރޫމެއް އިމާރާތް ކޮށްދޭނެ ބަޔަކު ހޯދަމުންދާ ކަމަށެވެ.\nއެގޮތުން އެ މަސައްކަތަށް ބީލަން ހުށަހެޅުމުގެ ދައުވަތު އެކަމަށް ޝައުގުވެރިވާ އެންމެންނަށް ހުޅުވާފައި ވާނެ ކަމަށް އެމްޑަބްލިއުއެސްސީ އިން ވަނީ ބުނެފަ އެވެ.\nއެ އިއުލާނުގައި ބުނާ ގޮތުގައި ބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަންޏެވެ. އެގޮތުން ބީލަން ފޮތް ވިއްކުމަށް ހަމަޖެހިފައިވާ އަގަކީ 500 ރުފިޔާ އެވެ.\nބީލަން ފޮތްތަކަށް ފައިސާ ބަލައިގަތުން އޮންނާނީ 22 އޮގަސްޓް 2019 އިން 26 އޮގަސްޓް 2019 އަށް، ބަންދު ނޫން ކޮންމެ ދުވަހެއްގެ ހެނދުނު 10:00 އިން މެންދުރު ފަހު 03:00 އަށް އެމްޑަބްލިޔުއެސްސީ (ކަސްޓަމަ ސާވިސް ބިލްޑިން، އަމީނީމަގު) އިންނެވެ.\nބީލަން ފޮތް ދޫކުރުން އޮންނާނީ 28 އޮގަސްޓް 2019 ގެ ރަސްމީގަޑީގައި ފެން ބިލްޑިންގެ ފަސް ވަނަ ފަންގިފިލާ އިންނެވެ.\nދަތުރުވެރިންނާއި ކްރޫޒް ލައިނާތަކުން ރާއްޖެ އައިސް ވިޔަފާރި ކުރުމަށް މާލެ ފައިބާ މީހުން ބޭނުން ކުރުމަށް އެކަށީގެންވާ އާއްމު ފާހާނާތައް ނެތް މައްސަލައަކީ އެމީހުން އާންމުކޮށް ކުރަމުން އަންނަ ޝަކުވާއެކެވެ.\nއެމްޑަބްލިއުއެސްސީ ސިޓީ ކައުންސިލް


Mamen data add on thakun 15 percent discount libey promotion eh\nމަމެން ޑޭޓާ އެޑްއޮންތަކުން 15 ޕަސެންޓް ޑިސްކައުންޓް ލިބޭ ޕްރޮމޯޝަނެއް\nދިރާގު މަމެން އެޑްއޮންތަކުން 15 ޕަސެންޓް ޑިސްކައުންޓް ލިބޭ ޕްރޮމޯޝަނެއް ފަށައިފި އެވެ. ދިރާގުން ބުނީ ޑޭޓާ އެޑްއޮން ނަގަން ބޭނުންވާ ކަސްޓަމަރުން މަމެން އެޕްލިކޭޝަން މެދުވެރިކޮށް "އެޑް-އޮންސް" ޓެބުން ލިބެން ހުންނަ އެޑް-އޮންތައް ބަލައިލެވޭނެކަމަށާއި ޕްރޮމޯޝަންގެ ދަށުން މާޗު 20 ވަނަ ދުވަހާއި ހަމައަށް މަމެން ޑޭޓާ އެޑޮންތަކުން ޑިސްކައުންޓް ލިބޭނެ ކަމަށެވެ.\nޕެކޭޖްތަކުގެ އަދަދު ފެންނަން ހުންނާނީ އާރްބީން ކަމަށާއި ޕެކޭޖް ގަތުމާއެކު އާރްބީގެ ބެލެންސުން ކެނޑޭނެކަމަށް ދިރާގުން މައުލޫމާތު ދެއެވެ. އެޑްއޮން ގަތުމުގެ ކުރިން އެކައުންޓް ބެލެންސް ނުވަތަ ބާކީ ޗެކް ކުރުމަށް ދިރާގުން ވަނީ ހުރިހާ ކަސްޓަމަރުންނަށް ވެސް އިލްތިމާސް ކޮށްފަ އެވެ. އެގޮތުން އެކައުންޓްގެ ބާކީ ބެލުމަށް މަމެން މޮބައިލް އެޕް ނުވަތަ 727 އަށް އެސްއެމްއެސް ކޮށްގެން ނުވަތަ *142# އަށް ގުޅައިގެން ބަލައިލެވޭނެ އެވެ.\nއެ އެޑްއޮންތަކަކީ ޗެޓް، ސޯޝަލް މީޑިއާ އަދި ސްޓްރީމިންއަށް ހާއްސަކޮށްގެން ފަރުމާ ކޮށްފައިވާ އެޑްއޮންތަކެކެވެ. ކަސްޓަމަރުންނަށް ހަތް ދުވަހާއި 15 ދުވަހާއި 30 ދުވަހުގެ މުއްދަތު ހިމެނޭ އެޑްއޮން ނެގޭނެ އެވެ.\nދިރާގު ޓީވީއިން "ފީ ފްރީ" ފްރޮމޯޝަނެއް\nދިރާގުގެ ފްރަންޓްލައިން މުވައްޒަފުންނަށް ވެކްސިންދީފި


Barudhan luivun avas kohdhey pottasium muhsandhi buinthakeh | Hurihaa.mv\nބަރުދަން ލުއިވުން އަވަސްކޮށްދޭ ޕޮޓޭސިއަމް މުއްސަނދި ބުއިންތަކެއް\nLast updated on 11 Sep 2021, 06:03\nޕޮޓޭސިއަމްއަކީ ބަރުދަން ލުއި ކުރުމަށް އެހީވެދޭ މާއްދާއެއް\nހަށިގަނޑަށް ބޭނުންވާ މާއްދާތައް އެދެވޭ މިންވަރަކަށް ލިބުމަކީ ބަރުދަން ލުއިކުރުމަށް ވަރަށް ބޮޑު އެހީ އެކެވެ. މި ގޮތުން ޕޮޓޭސިއަމްއަކީ ބަރުދަން ލުއިވުމުގެ ދަތުރު އަވަސްކޮށްދީ އަވަހަށް ނަތީޖާ ނެރުމަށް މަގުފަހި ކޮށްދޭނެ ކަމެކެވެ. އެގޮތުން ޕޮޓޭސިއަމްއަކީ ހަށިގަނޑުގެ މެޓަބޮލިޒަމް އަވަސްކޮށްދީ ކަސްރަތަށްފަހު ހަށިގަނޑުގެ މަސްތައް ހަމައަކަށް އެޅުވުމަށް އެހީވެދޭ މާއްދާ އެކެވެ.\nއެގޮތުން މި ލިޔުމުގައި މި ބަލާލަނީ ބަރުދަން ލުއިިކުރަން މަސައްކަތް ކުރާނަމަ ކެއުމުގައި ހިމެނިދާނެ ޕޮޓޭސިއަމް މުއްސަނދި ބައެއް ކެއުންތަކަށެވެ.\nދޮންކޭލަކީ ޕޮޓޭސިއަމް އެންމެ ގިނައިން އެކުލެވޭ ކެއުންތަކުގެ ތެރެއިން ކެއުމެކެވެ. އާއްމުކޮށް ހުރިހާ ތަނަކުން ވެސް ލިބެން ހުންނަ މި މޭވާއަކީ ޕޮޓޭސިއަމްގެ އިތުރުން ފައިބާ އަދި އެންޓި އޮކްސިޑަންޓްސް ވެސް ހިމެނޭ ބާވަތެކެވެ.\nކައްޓަލައަކީ ފަލަމަޑީގެ ބާވަތްތަކުގެ ތެރެއިން ބަރުދަން ލުއިކުރަން މަސައްކަތް ކުރާ ފަރާތްތަކަށް އެންމެ ފައިދާހުރި ބާވަތެވެ. ކައްޓަލައިގައި ޕޮޓޭސިއަމްގެ އިތުރުން ޕްރޮޓީން މެގްނީޒިއަމް އަދި ކެލްސިއަމް ފަދަ މާއްދާތަކުގެ ސަބަބުން މިއީ ރޭގަނޑު ކެއުމަށް އެންމެ ރަނގަޅު ލުއި ކާނާއެކެވެ.\nބަރުދަން ލުއިކުރަން މަސައްކަތް ކުރާއިރު ހަށިގަނޑަށް ބޭނުންވާ ވަރަށް ފެން ބުއިމަކީ މުހިއްމު ކަމެކެވެ. ކުރުނބާ ފެނަކީ ހަށިގަނޑަށް ބޭނުންވާ ފެން ލިއްބައިދިނުމުގެ އިތުރުން ސިއްހަތަށް ފައިދާހުރި ގިނަ މާއްދާތަކެއް ވެސް އެކުލެވޭ ބުއިމެކެވެ. މި ބުއިން ކަސްރަތު ކުރުމަށްފަހު ބުއިން އެދެވިގެންވެ އެވެ.


Ehen gaumuthakun siyaasee leader in minivan kuraaf adhain Raees Yamin ves minivan kuran govaaliafi – Iru\nއެހެން ގައުމުތަކުން ސިޔާސީ ލީޑަރުން މިނިވަންކުރާ ފަދައިން ރައީސް ޔާމީންވެސް މިނިވަން ކުރަން ގޮވާލައިފި\nއެހެން ގައުމުތަކުން ވެސް ސިޔާސީ ލީޑަރުން އެބަ މިނިވަންކުރާ ކަމަށާއި، ކުރީގެ ރައީސް އަބްދުﷲ ޔާމީން ގެއަށް ބަދަލުކޮށްދިނުމަށް އެދޭކަމަށް ފެލިދޫ ދާއިރާގެ މެމްބަރު އިބްރާހިމް ފަޒުލް ރަޝީދު ގޮވާލައިފި އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަ ދައްކަވަމުން ފަޒުލް ވިދާޅުވީ، ޤާނޫނުއަސާސީގައި އިންތިހާބު ފަސްކުރުމަށް މަގުތަކެއް ކޮށާފައިވާކަމަށާއި، އެހެން އެކަންއޮށްވާ މަޖިލީހުން އެކަންކުރުމަކީ ބަލައިގަނެވޭނެ ކަމެއްނޫންކަމަށެވެ. އެހެން ކަމުން ލޯކަލް ކައުންސިލް އިންތިހާބު ފަސްކުރުމަށް ކަމާއިގުޅޭ ކޯޓަކަށް ހުށަހެޅުމަށް ފަޒުލް ގޮވާލެއްވި އެވެ.\nމީގެ އިތުރުން ފަޒުލް ވިދާޅުވީ ކުރީގެ ރައީސް އަބްދުﷲ ޔާމީން މިނިވަންކުރުމަށް ގޮވާލާކަމަށެވެ.\n“މިއަދުގެ ހާލަތަށް އަޅުގަނޑުމެން ރިއާޔަތްކުރާ ކަމުގައި ވަނީނަމަ ބޭރުދުނިޔޭގަ ގައުމުތަކުން ސިޔާސީ ލީޑަރުން މިނިވަންކުރަންމުން އެބަގެންދޭ. އެންމެ ފުރަތަމަ މިނިވަން ކުރަމުން ގެންދަނީ ސިޔާސީ ލީޑަރުން. އެހެންވީމާ ހަމަ މިދަނޑިވަޅުގައި އަޅުގަނޑު ދަންނަވާލަން އަޅުގަނޑުމެންގެ ރައީސް، ރައީސް ޔާމީން މިނިވަންކޮށްދެއްވާށޭ. ގެއަށް ބަދަލުކޮށްދެއްވާށެ” ފަޒުލް ވިދާޅުވިއެވެ.\nފަޒުލް ވިދާޅުވީ މިހާލަތުގައި ސަރުކާރުގެ ހަރަދު ބޮޑުތަނުން ކުޑަކުރަންޖެހޭ ކަމަށާއި، ވަޒީފާތައް އިތުރު ކުރުމަށްޓަކައި މަސައްކަތްތައް ކުރަންޖެހޭކަމަށެވެ.


Anekka ves Chelsea Balivejje: Mee Record eh\nއަނެއްކާ ވެސް ޗެލްސީ ބަލިވެއްޖެ، މިއީ ރެކޯޑެއް\nޗެލްސީ ކުޅުންތެރިން ބަލިވުމުން ދެރެވެފައި: ކުޅުނު 12 މެޗުގެ ތެރެއިން ވަނީ ހަތް މެޗުން ބަލިވެފައި.\nއިނގިރޭސި ޕްރެމިއާ ލީގުގައި ރޭ ސްޓޯކް ސިޓީ އަތުން ޗެލްސީ 1-0އިން ބަލިވެ، ބަލިވުމުގެ ރެކޯޑެއް ހަދައިފި އެވެ.\nމި މެޗުން ބަލިވުމުން ޗެލްސީ ވަނީ ލީގުގައި މިހާތަނަށް ކުޅުނު 12 މެޗުގެ ތެރެއިން ހަތް މެޗުން ބަލިވެފަ އެވެ. މިއީ އެންމެ ފަހުގެ ޗެމްޕިއަން ޓީމެއް މިހާތަނަށް ޕްރެމިއާ ލީގުގައި ބަލިވި އެންމެ ގިނަ ފަހަރެވެ. އަދި މިއީ 1978ގެ ފަހުން ޗެލްސީ ހަތް މެޗުން ބަލިވި ފުރަތަމަ ފަހަރުވެސް އެވެ.\nމާކޯ އާނައުޓަވިޗް ޖެހި ގޯލުން ޗެލްސީން ބަލިވިއިރު ކޯޗު ހޯސޭ މޮރީނިއޯ ހުރީ ދަނޑަށް ވެސް ނުވަދެވޭ ގޮތަށް ސަސްޕެންޑްކޮށްފަ އެވެ. އޭނާ މެޗު ބެލީ ސްޓޭޑިއަމާ ކައިރި ހޮޓަލެއްގައި ހުރެ އެވެ. މެޗުން ބަލިވުމުން އޭނާގެ މަގާމު ވެސް ވަނީ ކުރިއަށްވުރެ ނާޒުކު ހާލަތަކަށް ގޮސްފަ އެވެ. އިނގިރޭސި ނޫސްތަކުން ބުނާ ގޮތުގައި ފުރަތަމަ 12 މެޗުގެ ތެރެއިން ހަތް މެޗުން ބަލިވެ، 11 ޕޮއިންޓާއެކު ލީގުގެ 16 ވަނަ އަށް ޓީމު ވެއްޓުމަކީ ޗެލްސީގެ ވެރިޔާ ރަޝިޔާގެ މަހުޖަނު ރޯމަން އަބްރޮވިޗަށް ގަބޫލު ކުރެވޭނެ ކަމެއް ނޫނެވެ. މިހެންވެ ދެން އެންމެ އަވަހަށް އޮތީ މޮރީނިއޯ މަގާމުން ވަކިކޮށް އާ ކޯޗަކު ގެނައުމެވެ.\nޗެލްސީގެ ލޮއިކް ރެމީ އަށް ވުރެ ކުރިން ސްޓޯކް ސިޓިގެ ކީޕަރު ބޯޅަ ދިފާއުކުރެވޭތޯ ވެއްޓިގެންފައި: ޗެލްސީ ބަލިވީ 1-0އިން.\nނަމަވެސް ޗެލްސީގެ ކުޅުންތެރިން ބުނަނީ އެމީހުން ތިބީ ކޯޗާއެކުގައި ކަމަށެވެ. ނަތީޖާ ރަނގަޅު ނުވެގެން އުޅެނީ ނަސީބު ވެސް ނެތިގެން ކަމަށެވެ. ރޭގެ މެޗަށް ފަހު ގޯލްކީޕަރު އަސްމީރު ބެގޮވިޗް ވެސް ބުނީ މިހެންނެވެ.\n"އަހަރުމެން މިތިބީ މޮރީނިއޯގެ ފަހަތުގައި. ކަލޭމެންނަށް ފެންނާނެ ޓީމު ކުޅުނު ވަރު. އަހަރުމެން މަސައްކަތްކުރަނީ އޭނާއަށްޓަކައި. މޮރީނިއޯ އަކީ އެންމެ ރަނގަޅު ކޯޗު. އަހަރުމެން މިމެޗުން މޮޅުވާން ވެސް ވަރަށް މަސައްކަތް ކުރިން. ދަނޑީގައި ވެސް ޖެހުނު ބޯޅައެއް. އެކަމަކު ނަސީބުނެތީމަ ބަލިވެގެންމިދިޔައީ،" ކީޕަރު ބުންޏެވެ.\nއެކަމަކު ބަލިވުމުގެ ސިލްސިލާއަށް ނިމުމެއް ނައިސް ކުރިއަށްދާތީވެ މޮރީނިއޯ އަށް އޭނާގެ މަގާމު ސަލާމަތްކުރެވިދާނެ ކަމާމެދު ގިނަ ބަޔަކު ދަނީ ސުވާލު އުފައްދަމުންނެވެ.\nޗެލްސީ ހޯސޭ މޮރީނިއޯ\nޗެލްސީގެ ފުރުސަތު ފެނި މޮރީނިއޯ ކަންބޮޑުވެއްޖެ\nއެންމެ ބޮޑު ބައްޔާއެކު މޮރީނިއޯ ލަނދުގަނެ، މައާފަށް އެދިއްޖެ\nޗެލްސީއާ ދެކޮޅަށް މޮރީނިއޯ، އުފާފާޅު ކުރުމެއްނެތް!\nމޮރީނިއޯ ދެން ފެންނާނީ ކޮން ޓީމަކުން؟


India: Miskiy , madharusa thah covid center thakah\nއިންޑިއާގެ އަވަށްތަކުގައި ކޮވިޑަށް ފަރުވާދޭ ވަގުތީ މެޑިކަލް ވޯޑްތައް މިސްކިތްތަކާއި މަދަރުސާގައި ހަދައި ހިދުމަތް ދެނީ\nއިންޑިއާގެ އެކި އަވަށްތަކުގައި މުސްލިމުން އަޅުކަންކުރާ މިސްކިތްތަކާއި މުސްލިމް ސްކޫލްތައް ކޮވިޑަށް ފަރުވަދޭ މަރުކަޒުތަކަށް ބަދަލު ކުރަނީ އެވެ.\nއިންޑިއާގައި ކޮވިޑްގެ ހާލަތު އޮތީ އަތުނުޖެހޭ ހިސާބުގަ އެވެ. ބަލިމީހަކު ބާއްވާލާނެ އެނދެއް ބޯ ހިޔާ ކޮށްލާނެ ފުރާޅެއް ނެތި މަގުމަތިވެފައި ކިތަންމެ ބައެކެވެ. އެޕްރީލް 22 ފެށިގެން ދުވާލަކު ކޮވިޑްޖެހޭ އަދަދު 300،000 ވަނީ ފަހަނައަޅާފަ އެވެ. މިހާ ގިނަ ބަޔަކަށް އެއްފަހަރާ ފަރުވާ ދިނުމަށް ސިއްހީ ނިޒާމް ކުޅެދުންތެރިއެއް ނޫނެވެ.\nމި ހަމަނުޖެހުން ތަކުގައި މުސްލިމް ޖަމާއަތްތަކުން އަންނަނީ ބަލި މީހުންނަށް އެހީތެރިކަން ފޯރު ކޮށް ދެވޭނެ ގޮތްތައް ރާވައި ހިންގަމުންނެވެ. މިސްކިތްތަކާއި ސްކޫލްތައް ފަރުވާދޭ ސިއްހީ ވޯޑްތަކަށް ބަދަލުކޮށް ބޭސް ފަރުވާ އަދި އޮކްސިޖަން ސަޕްލައި ކުރަމުނެވެ.\nކޮވިޑް ބަލި މީހުންނަށް އެހީތެރިވުމަށް ވެރިރަށް ނިއުދިއްލީގައި މުސްލިމް ޖަމާއަތްތަކުން ހޮޓްލައިން ގާއިމުކޮށް އޮކްސިޖަނާއި އެނދު އަދި ސިއްހީ މާހިރުންގެ އިރުޝާދު ލިބޭނެ ގޮތް ވަނީ ހަދާފަ އެވެ. މުސްލިމް ޖަމާއަތްތަކުގެ އިތުރުން ވަކިވަކި ފަރުދުން ވެސް ބަލި މީހުންނަށް އެހީތެރިވުމަށް އޮކްސިޖަން ސިލިންޑަރު ލިބޭނެ ގޮތް ވަނީ ހަދާފަ އެވެ.\nބަލި މީހުންނަށް އެހީތެރިވުމަށް އިސްކޮށް ހަރަކާތްތެރިވާ މުސްލިމް ޖަމާއަތްތަކުން ބުނާ ގޮތުން ބޭނުން ޖެހޭ ނިސްބަތުން އިތުރު މިސްކިތްތަކާއި މަދަރުސާތައް މެޑިކަލް ވޯޑްތަކަކަށް ބަދަލު ކުރާނެ އެވެ. އަދި ބުނީ މިއީ ރޯދަ މަހަށް ވާތީ ނަމާދު ކުރަން ވަގުތީ މިސްކިއްތައް އަޅާނެ ކަމަށެވެ.\nއިންޑިއާ މިސްކިތް ކޮވިޑް-19\nއިންޑިއާ ލޮކްޑައުން ކުުރަންޖެހޭ: ޑރ. ފައުޗީ


ގުރުތާ | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު ގުރުތާ\nގުރުތާާ (Ureters) އަކީ ގުރުދާއާއި މަސާނާ ގުޅުވައިދޭ ހޮޅި އެވެ. ނުވަތަ ގުރުދާއިން މަސާނާއަށް ކުޑަކަމުދާ ތަކެތި ގެންގޮސްދޭ ހޮޅި އެވެ. އެހެންކަމުން ގުރުދާގައި އުފައްދާ ކުޑަކަމުދާ ތަކެތި ހަށިގަނޑުން ބޭރުކުރަން ވަންދެން ރައްކާކޮށްފައި ބެހެއްޓުމަށްޓަކައި ގުރުދާ އިން މަސާނާ އަށް ވާޞިލްވަނީ މިހޮޅި ހުރަސް ކޮށެވެ. ކޮންމެ ގުރުތ އެއްގެ ދިގުމިނުގައި 250-200 މިލިމީޓަރާއި ދެމެދުގެ މިންވަރެއް ހުރެއެވެ. އެއީ 10-8 އިންޗިއާއި ދެމެދުގެ މިންވަރެކެވެ. ނުވަތަ 30-25ސމ ގެ މިންވަރެކެވެ. މަސާނާގެ ފާރު ތަކުގައިވާ މަޑު މަހުގެ ޓިޝޫތައް ކުޑަކަމުދާ ތަކެތި ބޭރުވުމަށް ބާރުއަޅައެވެ. ކޮންމެ 50 ނުވަތަ 60 ގަޑިއިރަކުން ވަރަށް ކުޑަ މިންވަރެއްގެ ވިހަ މާއްދާތައް ގުރުތާ އިން މަސާނާ އަށް އެޅެއެވެ.\nމައިކްރޮސްކޯޕަކުން ބެލުމުން ގުރުތާ ފެންނާނެގޮތް\nގުރުތާގެ ވަށަމިނުގައި 3-10 މިލިމީޓަރު އާއި ދެމެދުގެ މިންވަރެއް ހުރެއެވެ. ގުރުތާގެ ހޮޅި އެތެރެއިން އިންނަނީ ތަރިއެއްގެ ބައްޓަމަށް ވާގޮތަށެވެ. ގުރުތާގެ ފާރުގައި މަޑު މަހުގެ ދެފަށަލަ ވެއެވެ. އެތެރެއިން ލެވިފައިވާ މަޑު މަހުގެ ފަށަލަ އެތުރިފައި ހުންނަނީ ދިގަށެވެ. ބޭރު މަޑު މަހުގެ ފަށަލަ އެތުރިފައިހުންނަނީ ވަށްކޮށެވެ.\nގުރުތާ ތިރިއަށް ފައިބައި އިންނަނީ ގޯނަޑަލް ލޭހޮޅިތަކުގެ ފުރަގަހުން ''އިލިއޮޕްސޯސް'' މަސްގަނޑު ކުރިމަތިންނެވެ. އެއަށްފަހު ''ކޮމަން އިލިއެކް އާޓަރީ''، ''ކޮމަން އިލިއެކް ވެއިން'' ހުރަސްކޮށް ތިރިއަށް ގޮސް ޅިނދުގެ ތެރެއަށް ފައިބައެވެ.\nގުރުތާގެ މައިގަނޑު ވަޒީފާ އަކީ ގުރުދާގައި އުފެދޭ ކުޑަކަމުދާ ތަކެތި، މަސާނާ އަށް ފޮނުވައިދިނުމެވެ. ކޮންމެ ގުރުތާ އެއްވެސް އިންނަނީ މަސާނާގެ ދަށުގައި ކަމަށްވުމުން، ކުޑަކަމުދިއުމުގެ ތެރޭގައި މަސާނާއިން ގުރުތާ އަށް ފިއްތާނެވެ. މިހެންވުމުން ކުޑަކަމުދިއުމުގެ ތެރޭގައި މަސާނާގެ އެތެރޭ ޕްރެޝަރު މަތިވެ، ކުޑަކަމުދާ ތަކެތި އަނބުރާ ގުރުތާ އަށް ދިއުމުން މިންޖުކޮށްދޭނެ އެވެ. މިގޮތަށް މަސާނާއިން ގުރުތާ އަށް ފިއްތައިގެން، ކުޑަކަމުދާ ތަކެތި އަނބުރާ ގުރުތާގެ ތެރެއަށް ދިޔަނުދީ ހިފެހެއްޓުމަކީ ކުޑަކަމުދާ ނިޒާމްގެ ބަލިތަކުން ދުރުކޮށްދޭނެ ކަމެކެވެ.


ބިލެއްދޫ ސްކޫލް / ފ. ބިލެއްދޫ\nމަހަކު 3875.00 ރުފިޔާ\n04. ސަޕޯޓިންގ ކޯ އެލަންވަންސް :މަހަކު 1,200 ރުފިޔާ\nޗާޕްކުރުމަށް އަދި ފޮޓޯކޮޕީ ނެގުމަށް ޙަވާލުކުރެވޭ ލިޔެކިއުންތައް ޕްރިންޓް ކޮށް ޙަވާލުކުރަންޖެހޭ ފަރާތްތަކާ ހަވާލުކުރުން.\nޓެސްޓްޕޭޕަރުފަދަ މުހިންމު ލިޔެކިއުންތައް ޗާޕްކުރުމުގައި ސަމާލުކަންދިނުން. އަދި ސީނިއަރ މެނޭޖްމެންޓުން އަންގާގޮތެއްގެ މަތިން އެމަސައްކަތްކުރުން.\nޗާޕުކުރުމާ ފޮޓޯކޮޕީ ނެގުމަށް ބޭނުންކުރާ މެޝިންތަކަށް ދިމާވާ މައްސަލަތައް ހައްލު ކުރުމަށް ކުރަންޖެހޭ މަސައްކަތްތައް އެޑްމިނިސްޓްރޭޓަރ ގެ ލަފާގެ މަތިން ކުރުން.\nޗާޕް މެސިން އަދި ފޮޓޯކޮޕީ މެޝިނަށް ބޭނުންވާ ކަރުދާސް، ކާޑްރިޖް ފަދަ ތަކެތި ދުރާލާ ހޯދުމަށް ކުރަންޖެހޭ މަސައްކަތް ހަމަޖެހިފައިވާ އުޞޫލްތަކާއެއްގޮތަށް ކުރުން. އަދި މި ތަކެތީގެ ސްޓޮކް ބެލެހެއްޓުން.\nޗާޕު ކުރުމާ ފޮޓޯކޮޕީ ނެގުމުގެ އިތުރުން ކިޔަވައިދިނުމާގުޅުންހުރި އިދާރީ ގޮތުން ހަވާލުކުރެވޭ މަސައްކަތްތައް ކުރުން.\nއޮފީހުގެ އެއްވެސް މުއައްޒަފަކު ޗުއްޓީ އެއް ނެގުމުގެ ސަބަބުން މަސައްކަތެއް ޙަވާލުކުރެވިއްޖެނަމަ އެ މަސައްކަތެއް ކުރުން.\nސްކޫލްގައި ފާހަގަކުރާ އެކި އެކި މުނާސަބަތު ތަކާ ދުވަސްތައް ފާހަގަކުރުމުގެ މަސައްކަތުގައި ބައިވެރިވެ މަސައްކަތްކުރުން. އަދި ސްކޫލްގެ ރަސްމީ މަސައްކަތުގެ ތެރެއިން މަސައްކަތެއް ޙަވާލުކުރެވިއްޖެނަމަ އެ މަސައްކަތެއް ކުރުން.\nޙަވާލުކުރެވޭ ތަކެތި ލެމިނޭޓްކުރުމާއި ބައިންޑްކުރުން.\nމަގާމަށް ބޭނުންވާ ތަމްރީނެއް/ލައިސަންސެއް/ހުއްދައެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\nގްރޭޑް7ނިންމާފައިވުން\nނޯޓް: ގްރޭޑް7ނިންމާފައިވާކަން ކަށަވަރުކުރާނީ، ލީވިންގ ސެޓްފިކެޓް ނުވަތަ ގްރޭޑް7ނިންމިކަން އަންގައިދިނުމުގެ ގޮތުންސްކޫލުން ދޫކޮށްފައިވާ ލިޔުމަކަށްރިޢާޔަތްކޮށެވެ.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ކައުންޓަރުން ލިބެންހުންނާނެއެވެ.)\nތަޢުލީމާއި ތަމްރީން - 26 އިންސައްތަ\nމަސައްކަތުގެ ތަޖުރިބާ - 26 އިންސައްތަ\nލިބިފައިވާ ހުނަރު - 48 އިންސައްތަ\nމަޤާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ %35 (ތިރީސް ފަހެއް) އިންސައްތައަށްވުރެ މަތިވާން ޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01ޑިސެމްބަރ 2020 ވާ އަންގާރަ ދުވަހުގެ 14:00 ގެ ކުރިން، ބިލެއްދޫސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 02ޑިސެމްބަރ 2020 އާއި 03 ޑިސެމްބަރ 2020 އާ ދެމެދު، ބިލެއްދޫސްކޫލުގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7952913 އަށެވެ. އީ-މެއިލް ކުރާނީ [email protected] އަށެވެ.


Raajjeyge chaalu rahrashun Dhivessegge dhathurunaamaa | Mihaaru\nރާއްޖޭގެ ޗާލު ރަށްރަށުން ދިވެއްސެއްގެ ދަތުރުނާމާ\nއެޑަމް ރަށެއްގައި: މީހުން ދިރިއުޅޭ ހުރިހާ ރަށަކަށް ދަތުރުކޮށްފައިވާ އިރު ރަށްރަށުގެ ވާހަކަތައް ސޯޝަލް މީޑިއާގައި އަބަދުވެސް ކިޔައިދޭ.\n27 މެއި 2018 - 08:20\nރާއްޖޭގެ ރަށްރަށާއި ނާޒުކު ތިމާވެއްޓާ މެދު އަބްދުﷲ އާދަމް (އެޑަމް)ގެ ހިތުގައި އުފެދިފައިވާ ލޯތްބާއި ޝައުގުވެރިކަމަށް މަގުފަހިކުރި ކަންތައްތަކެއް ވެ އެވެ؛ އޭނާ ބޮޑުވީ ހދ. ކުޅުދުއްފުށީ ހޭޅިފަށާއި މޫދާއި ވަލުތެރެ އާއި ހިތްގައިމު ކުޅީގައި ވަގުތު ހޭދަކޮށް ހިތްހަމަޖެހުން ހޯދަމުންނެވެ. ރަށުން މާލެ ބަދަލުވެ މަސައްކަތުގެ މައިދާނަށް ނުކުތް ގޮތަށް އޭނާ މިހާތަނަށް އަދާކުރި ތިން ވަޒީފާގައި ވެސް ގިނަގިނައިން ރަށްރަށަށް ދަތުރުކުރަން ޖެހުނެވެ. އޮސްޓްރޭލިއާގައި އޭނާ ކިޔެވި އިރު މައިގަނޑު އެއް ދާއިރާއަކީ ތިމާވެއްޓެވެ.\nރާއްޖޭގެ މީހުން ދިރިއުޅޭ ހުރިހާ ރަށަކަށް ޒިޔާރަތްކޮށްފައިވާ އެޑަމް، 28، އަށް، ހިތްހަމަޖައްސާލަން ދާން އެ ރަށްރަށަށް ވުރެ ހިތްގައިމު އެއްވެސް ތަނެއް މި ދުނިޔެއަކު ނެތެވެ. ޗުއްޓީ ހޭދަކުރަން ރާއްޖެ އިން ބޭރަށް ދިޔުމުގެ ބަދަލުގައި އެޑަމް ދާނީ އަމިއްލަ ރަށަށެވެ. އޮފީސް ދަތުރެއްގައި ރަށަކަށް ދާން ނެތިއްޔާ އަމިއްލަ އަށް ދަތުރު ހަދައިގެން ވިޔަސް، ހަފްތާ ބަންދުގައި މާލެ އިން ބޭރުވެވޭތޯ އޭނާ ބަލާނެ އެވެ. އޭނާ އުޅޭނީ ރަށްރަށުގެ ޚާއްސަ ސިފަތަކާއި ކަންކަން ދެކެ، ފޮޓޯ ނަގައި ކުރިން ފެނިފައި ނުވާ އާ ތަނެއް ނުވަތަ ކަމެއް ފެނޭތޯ ބެލުމުގައި އަވަދިނެތި އެވެ.\nއެ ދަތުރުތަކުގެ ތަޖުރިބާތައް އެހެން މީހުންނަށް ކިޔައިދިނުމަކީ އެޑަމްގެ އަނެއް އުފަލެވެ. ސޯޝަލް މީޑިއާގައި އޭނާ ކެނޑިނޭޅި އެތައް ކަމެއް ހިއްސާކުރެ އެވެ. ރަށްރަށުގެ ރީތިކަމެވެ. ރަށްފުށުގެ ސާދާ ދިރިއުޅުމެވެ. ތިމާވެށީގެ މައްސަލަތަކެވެ. ތިމާވެއްޓަށް ގެއްލުންދިނުމާ ދެކޮޅު ޝުއޫރުތަކެވެ. އެކަމުގައި އެޑަމްގެ ފަރާތުން ފެންނަނީ އާދަޔާޚިލާފު ފޯރިއެކެވެ. އެ ޝައުގުވެރިކަމާއި އަޒުމް ފެނިފައި، ސައުވީސް ގަޑި އިރު އޭނާގެ އޮންނަނީ އެންމެ ވިސްނުމެކޭ ވެސް ހީވެ އެވެ. އެޑަމް ވެސް އެކަމާ އެއްބަހެވެ. ފެންނަ ކޮންމެ ކަމަކާ މެދު ފުންކޮށް ވިސްނައި ފިކުރުކުރެވޭކަން އޭނާ އަމިއްލަ އަށް ވެސް ގަބޫލުކުރެ އެވެ.\n"އެންމެ ފަހުން ރަށަށް ގޮސް އުޅުނު އިރު އަނބެއް ލިބުނީމަ ވެސް ހިތަށްއެރީ މިއީ އޯގެނިކް އެއްޗެކޭ، ދެން މިހާރު ގެތައް ގިނަކުރަމުން ގޮސް އަނބު ގަސްތައް ކަނޑާލީމަ ނުލިބޭނެއޭ ތާޒާ އަނބެއް ވެސް. އެ ގޮތަށް ވަރަށް ބޮޑަށް އެނަލައިޒްކުރެވޭ،" އޭނާ ބުނެލި އެވެ.\nއެންމެ ދާހިތްވާ ތަން: ކުޅި، ފާ، ޗަސްބިން\nއެޗްއައިވީ/އެއިޑްސްއާ ގުޅޭ ޕްރޮޖެކްޓެއްގައި ހެލްތު މިނިސްޓްރީގައި އުޅުމަށް ފަހު އޮސްޓްރޭލިޔާގައި ޑިގްރީ ކޯސް ފުރިހަމަކޮށްފައި އެނބުރި ރާއްޖެ އައިސް ޓޫރިޒަމް މިނިސްޓްރީގައި އެޑަމް މަސައްކަތްކުރީ ތިމާވެއްޓާ ގުޅުން ހުރި މަޝްރޫއުއެއްގަ އެވެ. އަދި 2015 އިން ފެށިގެން ޔޫއެންޑީޕީގައި އޭނާ މަސައްކަތް ކުރަމުން އައީ ވެސް އެ ދާއިރާ އިންނެވެ. އެޑަމް ޔޫއެންޑީޕީގައި އެންމެ ފަހުން އަދާކުރީ "މެންގްރޫވްސް ފޮ ދަ ފިއުޗާ" ޕްރޮގްރާމްގެ ނެޝަނަލް ކޯޑިނޭޓަރުގެ މަގާމެވެ. އޭނާ އަށް މިހާރު ވަނީ އެމެރިކާގެ ފުލްބްރައިޓް ސްކޮލަޝިޕް ލިބި މި އަހަރު ނިއު ޔޯކްގައި މާސްޓާޒް އަށް ކިޔަވަން ފަށަން ފުރުސަތު ލިބިފަ އެވެ.\nޔޫއެންޑީޕީގެ ދަތުރެއްގައި ބ. މާޅޮހުގައި އެޑަމް ދަރިވަރުންތަކަކަށް މައުލޫމާތު ދެނީ\nތައުލީމާ އެކު ތިމާވެށީގެ ކަންކަމަށް ބޮޑަށް ލޯހުޅުވުނު އެޑަމްގެ ދަތުރުނާމާތަކުން އެނގޭ އެއް ކަމަކީ ރާއްޖޭގެ ޗާލު މޫދާއި ކަނޑު އަޑިއެކޭ އެއްގޮތަށް އެއްގަމުގައި ވެސް ހިތްގައިމު ތަންތަން އެބަހުރި ކަމެވެ. އެޑަމް ބުނާގޮތުގައި ރަށްރަށަށް ދަތުރުކުރުމަކީ "އަމާޒެއް އޮވެގެން" އޭނާ ކުރާ ކަމެކެވެ. ރަށަކަށް ދިޔުމުގެ ކުރިން އޭނާ އެ ރަށަކާ ބެހޭ މައުލޫމާތު ހޯދައި ލިޔެފައި ހުންނަ އެއްޗެހި ކިޔާ ހަދަ އެވެ. ނަތީޖާއަކީ، އެހެން މީހުންނަށް ނުލިބިދާނެ ވަރުގެ ބޮޑު ހިތްހަމަޖެހުމެއް އޭނާ އަށް ލިބުމެވެ. އެހެން މީހުންނަށް ހަމައެކަނި ގަސްތަކެއް ފެންނަ ވަލުތެރެ އޭނާ އަށް ފެންނާނީ ތާރީޚީ ބޮޑު ކަމަކާ ގުޅިފައިވާ މުހިއްމު މައިދާނެއްގެ ގޮތުގަ އެވެ.\n"ކުޑަކޮށް ދިރާސާކޮށްލީމަ އެ ދަތުރަކީ ވަރަށް ޝައުގުވެރި ދަތުރަކަށް ވޭ. ވަރަށް ހިތްހަމަޖެހޭ ތަޖުރިބާއަކަށް ވަނީ. ވަރަށް ބޮޑަށް އެޕްރިޝިއޭޓްކުރެވޭ، ރަށްރަށުގައި މި ހުންނަ ތަންތަން. މިސާލަކަށް މެންގްރޫވްތައް ނުވަތަ އިހުގެ މިސްކިތްތަކުގައި ހުންނަ އަތްތެރި މަސައްކަތުގެ ހުނަރުތައް. ރަށު މީހުން ކައިރިން އަހައި އެ މީހުންގެ ސްޓޯރީސް އަޑުއިވުނީމަ މި ކަހަލަ ކަންކަން އަދި މާ ބޮޑަށް ޝައުގުވެރިވޭ،" އެޑަމް ބުންޏެވެ.\nކޮންމެ ރަށަކަށް ދިޔަޔަސް، އެ ރަށެއްގައި ކުޅިއެއް، ފަލެއް ނުވަތަ ޗަސްބިމެއް އޮތްތޯ އެޑަމް ބަލާނެ އެވެ. އޭނާ ބުނަނީ އެފަދަ ތަނެއް އޮތިއްޔާ "އެ ރަށަކުން ފައިބަން ޖެހޭނީ އެ ތަނަށް ގޮސްފައި" ކަމަށެވެ. އެހެންވެ، އެޑަމްގެ އެންމެ އާއްމު އެއް މަންޒިލަކީ މެންގްރޫވްތަކެވެ.\n"އަހަންނަށް ރާއްޖޭގައި ހުންނަ އެންމެ ޝައުގުވެރި އީކޯސިސްޓަމްއަކީ މެގްރޫވްސް. މެންގްރޫވްއަކަށް ގޮސްފިއްޔާ ފެންނާނެ ވަރަށް ތަފާތު ބާވަތްތަކުގެ ދިރޭއެއްޗެހި. މިސާލަކަށް ގަސް، މަސް، ކަކުނި، ދޫނި، ފައުނާ. އޭގެ އިތުރުން އެއީ ބަލައިލަން ވަރަށް ރީތި ތަންނަން. ފުރަތަމަކޮޅު، މެންގްރޫވްސް އަށް ގޮސްފައި ފޮޓޯތައް ލާން ފެށީމަ މީހުން ކޮމެންޓްކޮށްފައި ވަރަށް ގިނައިން އަހާ ތިއީ ހަމަ ރާއްޖޭގެ ތަންތަންހޭ. ޗަކަ އާއި ފެނާ އެއްޗެހި ހުންނާތީ މީހުން ނުއެއް އެރޭ ކަންނޭނގެ ގިނަ ފަހަރަށް،" އެޑަމް ބުންޏެވެ.\nއެއާޕޯޓެއް އަޅަން ކުޅުދުއްފުށީ ކުޅިން ބޮޑު ބައެއް ހިއްކައި އެ ތަން ނައްތާލުމަކީ އެޑަމްގެ ހިތްހަލާކުވި ކަމެކެވެ. އެކަމާ ދެކޮޅަށް ވާހަކަދެއްކި ތިމާވެށީގެ މީހުންގެ ތެރޭގައި އެޑަމް ހިމެނުނު އިރު އެއީ އޭނާ އަށް ވަކިން ޚާއްސަ ތަނެކެވެ. އަމިއްލަ ހަނދާންތަކާއި ކުޑައިރުގެ ތަޖުރިބާތަކާއި އަމިއްލަ ރަށުގެ ސިފަ އާއި މީހުންގެ ދިރިއުޅުމާ ގުޅިފައި އޮތް ތަނެކެވެ.\n"ވަރަށް ދެރަވި އެ ތަން ދިޔައިމަ. ހިތަށް އަރާ އެހެން ތަނަކަށް މިހެން ވިޔަ ނުދޭން ކުރެވެން އޮތް ކަމެއް ކުރާނަމޭ. ބޮޑަށް ވިސްނެނީ އަންނަން ހުރި ޖީލުތައް ކުރާނޭ ސުވާލު، މިހެން ހެދީ ކީއްވެގެން ހެއްޔޭ. އެ މީހުންނަށް ދޭނީ ކޮން ޖަވާބެއް ހެއްޔޭ،" އެޑަމް ކިޔައިދިނެވެ.\nތިމާވެށި: ތަރައްގީ އަށް ހުރަހެއް ނޫން\nޑިގްރީ ހެދި އިރު އެންވަޔަރްމެންޓަލް ސްޓަޑީޒް އާއި ސޯޝިއޮލޮޖީ ކިޔެވުން ވެގެން ދިޔައީ ވަރަށް މުހިއްމު ހަގީގަތަކަށް އެޑަމްގެ ސިކުނޑި ހުޅުވައިދިން ކަމަކަށެވެ. އެއީ ތިމާވެއްޓާއި އިންސާނުން ނުވަތަ މުޖުތަމައުއަކީ ވަކި ނުކުރެވޭނެ ދޭތި ކަމެވެ. ކޮންމެ ކަމެއް ކުރިޔަސް ތިމާވެއްޓާ މެދު ވިސްނަން ޖެހޭނެ ކަމާއި މަޝްރޫއުތައް ރާވައި ހިންގަން ޖެހޭނީ ތިމާވެށީގެ ބައި ހިމަނައިގެން ކަމެވެ.\n"މިސާލަކަށް އާބަން ޕާކުތައް ހެދުމަކީ ތިމާވެއްޓަށް ރަނގަޅު ކަމެއް. އޭގެ އިތުރުން ކަސްރަތުކުރާނެ ޖާގައެއް ވެސް އެބަ އުފެދޭ. އެހެންވީމާ މީހުންގެ ދުޅަހެޔޮކަމަށް މަގުފަހި އެބަ ވޭ. މި ގޮތަށް އަބަދުވެސް ބަލާނީ ހުރިހާ ކަމެއް ގުޅިގެން އަންނަނީ ކިހިނެއްކަން،" އެޑަމް ކިޔައިދިނެވެ.\n"ތިމާވެއްޓޭ ބުނީމަ ރާއްޖޭގައި ވަރަށް ބޮޑަށް ބަލަނީ މުޖުތަމައުއާ އެއްވެސް ގުޅުމެއް ނެތް އެއްޗެއް ގޮތަށް. އެއީ އިންސާނުންގެ ދިރިއުޅުމަށް ނުވަތަ ކުރިއެރުމަށް ނުވަތަ ތަރައްގީ އަށް އެޅޭ ހުރަހެކޭ، ތިމާވެށި ނުވަތަ ނޭޗާއަކީ ގިރާކުރަން ޖެހޭ ހުރަހެކޭ ވިސްނިފައި އޮންނަނީ. އެކަމަކު އަހަރެން ކިޔެވި އެއްޗަކީ ތިމާވެށި ބޭނުންވެއޭ އަހަރެމެންގެ ދިރިތިބުމަށް."\nއެޑަމް ދެކޭގޮތުގައި ދިވެހިންނަށް ތަރައްގީއަކީ ކޮބައިކަން "ވިސްނިފައި ހުންނަ ގޮތުން ފުށުއެރުމެއް އަންނަނީ" އެވެ. އޭނާ ގަބޫލުކުރަނީ ތިމާވެށި ހަލާކު ނުކޮށް ވެސް ތަރައްގީ ގެނެވޭނެ ކަމަށެވެ. އެޑަމް ބުނާގޮތުގައި، ބޭނުންވަނީ އެއް ގޮތަށް ވުރެ ގިނަ ގޮތް ހޯދުމާއި ވިސްނާ ގޮތް ބަދަލުކުރުމެވެ. މިސާލެއްގެ ގޮތުން އޭނާ ފާހަގަކުރި އެއް ކަމަކީ ބަނދަރު ހެދުމެވެ.\n"ބަނދަރެއް ނަހަދާ ހަމަ ނުވާނެ، ބައެއް ރަށްރަށުގައި. އެކަމަކު އެހެން ބައެއް ރަށްރަށުގައި، ވިސްނާލަން އެބަ ޖެހޭ ހަމަ ކޮންމެހެން ވެސް ބަނދަރެއް ބޭނުންވޭތޯ. ދިވެހިން ރަނގަޅު ސުވާލެއް ކަންނޭނގެ ކުރަން، ރިސޯޓުތަކުގައި ބަނދަރު ނުހުންނަނީ ކީއްވެގެންތޯ. ބޮޑު ރިސޯޓަކަށް މާ ގިނަ ސަޕްލައިސް އަންނާނެ ރަށަކަށް އަންނަ ވަރަށް ވުރެ. މާ ގިނަ މީހުން އަންނާނެ. އެކަމަކު އެ ތަންތަން ފަންކްޝަންކުރޭ ބަރާބަރަށް، ބަނދަރަކާ ނުލައި،" އެޑަމް ފާހަގަކުރި އެވެ.\n"ބަނދަރު ހެދީމަ ރަށުގެ އޮއެވަރަށާއި ގިރުމާއި ވޮޑުމުގެ ސައިކަލް އަށް ބަދަލު އައިސް ދެން ރަށް ގިރަން ފެށީމަ އަނެއްކާ މިލިއަން ޑޮލަރުގެ މަޝްރޫއުއެއް ހަދާފައި މި ޖެހެނީ ގޮނޑުދޮށް ހިމާޔަތްކުރަން ބޮޑު ހިލަ ޖަހާ ކަންތައް ކުރަން. އެހެންވީމާ އަހަންނަށް ހީވަނީ މިހާރު މީހުން ވިސްނަން ވެއްޖެހެން މި ކަންތައްތަކުގެ ނޭދެވޭ އަސަރުތައް އެބަކުރޭކަން."\nހަމަ އެ ގޮތަށް، އެޑަމް ބުނަނީ، ރަށުގެ ބިން ފުރުނީމާ ދެން ހެދެން އޮންނާނެ ހަމައެކަނި ގޮތަކީ ހިއްކުން ނޫން ކަމަށެވެ.\n"މިސާލަކަށް މާލެ ވަކި ވަރަކަށް ފުރުނީމަ ވިލިނގިލި ނެގީ. ރިސޯޓެއް ގޮތަށް އޮއްވާ ވިލިނގިލި ނަގާފައި ފެރީގެ ޚިދުމަތް ގާއިމްކުރީ. އެއީ މާ ރަނގަޅު ގޮތެއް ނޫން ހެއްޔޭ؟ ރަށް ވަށައިގެން އޮންނަ ފަޅާއި ފަރު ހިއްކާފައި އަނެއްކާ ތޮއްޓެއް ޖަހާފައި ރަށުގެ ގުދުރަތީ ސިފަތައް ނައްތާލުމުގެ ބަދަލުގައި ކައިރީގައި އޮންނަ ފަޅުރަށް ނަގާފައި ފެރީއެއް ބާއްވަންވީ ނޫން ހެއްޔޭ؟" އޭނާ ސުވާލުކުރި އެވެ.\nމިފަދަ ޝުއޫރުތަކާއި ރަށްރަށުން އޭނާ އަށް ފެންނަ މަންޒަރުތަކަށް ސޯޝަލް މީޑިއާގައި ލިބޭ ސަމާލުކަން ބޮޑެވެ. ފޭސްބުކް އާއި އިންސްޓަގްރާމްގައި އޭނާ ޝެއާކުރާ ފޮޓޯތައް ފެނިފައި ރަށްރަށަށް ދިޔުމުގެ ޝައުގުވެރިކަން މީހުން ފާޅުކުރެ އެވެ. އަދި އޭނާގެ ކަންބޮޑުވުންތަކާ ގުޅިގެން އެކި މީހުން ޚިޔާލު ފާޅުކޮށް ބަހުސްކުރެ އެވެ. އެޑަމް ދެކޭގޮތުގައި އެއީ ކުރިއެރުމެކެވެ.\nއެންމެ ކަމުދާ5ރަށް\nދަތުރުތަކުން ގިނަ އަދަދެއްގެ ރައްޓެހިން ލިބިފައިވާ އިރު ބައެއް ރަށްރަށަށް އެޑަމް މިހާރު ދަނީ އެ މީސްމީހުންގެ ދައުވަތަށެވެ. "ގުޅާ ވެސް ނުލާ" އޭނާ އަށް ދެވޭހާ ގާތް ރަށްރަށް މިހާރު އެބަހުއްޓެވެ. މެންގްރޫވްސް އާއި ކުނި މެނޭޖުކުރުން ފަދަ ތިމާވެށީގެ މައުލޫއުތަކަށް ހޭލުންތެރިކުރުމުގެ ގޮތުން އަމިއްލަ ހައިސިއްޔަތުން ހިލޭ ސާބަހަށް ރަށްރަށުގައި މައުލޫމާތު ދިނުމަކީ ވެސް އެޑަމް ކުރާ ކަމެކެވެ. ބައެއް ރަށްރަށަށް ތަކުރާރުކޮށް ވެސް އޭނާ ޒިޔާރަތްކޮށްފި އެވެ. މި ހުރިހާ ދަތުރުތަކުގެ ތެރެއިން، ހަނދާނުން ނުފޮހެވޭނެ ޚާއްސަ ރަށްތަކެއް އެޑަމް ފާހަގަކުރެ އެވެ.\nމިއީ އެ ފަސް ރަށެވެ؛\n1. ހއ. ކެލާ\nސަބަބު: ތާރީޚީ ގޮތުން ފާހަގަކުރެވުން އަދި ރީތިކަން. ދެވަނަ ބޮޑު ހަނގުރާމައިގެ ބަޑި ގުދަން، ބުންބާ ވަޅު، ކަނޑޫ ފާ. "ކެލާގެ ކަނޑޫ ފަލުގައި ހުރިހާ ގަސްތައް އެއްވަރަކަށް ހެދިފައި ހުރި އިރު ގަހަކަށް އަރާ މަތިން ނެގިން ފޮޓޯއެއް. އެ ފޮޓޯ ފެނުނީމަ ހަނދާންވަނީ، މެލްބަންގައި ގްރޭޓް އޯޝަން ރޯޑް ޓުއާ ކިޔާ ޓުއާއެއް އޮންނާނެ. އެ ޓުއާގައި ދަމުން ރެއިން ފޮރެސްޓަކަށް އަހަރެމެން މަޑުކުރީ. އެ ތަނުގައި ބައި ގަޑި އިރު ހިނގާލަން 30 ޑޮލަރު ނަގާ. ކެލާގެ ކަނޑޫ ފާ އެ އަށް ވުރެ މާ މެޖިކަލް. ހީވަނީ މީހަކު ދުވަހަކު ވެސް ނުގޮސް އޮތް ތަނެއް ހެން. އަދި އަހަރެމެން އެތަން ބަލައިލީ ހިލޭ.\n2. ހދ. ކޭލަކުނު\nސަބަބު: ރާއްޖޭގެ ހަމައެކަނި "ޓްރޫ ފޮރެސްޓް". އެ ރަށުގެ ގަސްތަކާއި ރީތިކަން.\n3. ލ. ގާދޫ\nސަބަބު: "އެއަށް ވުރެ ގިނައިން ދޫނި ފެނުނު ތަނެއް ނެތް. މިހާރު އާއްމުކޮށް މެންގްރޫވްސްގައި ނޫޅޭނެ ރޫސްޓްކުރާ ދޫނި. އެކަމަކު އެ ތަނުގައި ހާލި ހަދައިގެން ވަރަށް ބައިވަރު ދޫނި އުޅޭ."\nސަބަބު: ތާރީޚީ އަދި ގުދުރަތީ ތަންނަން. މިސާލަކަށް ދަންވައްބާލް، ތޫނޑު، ގެއްމިސްކިއް، ކެޑޭރެ މިސްކިއް.\n5. ހއ. ބާރަށް\nސަބަބު: "ވަރަށް ސަޅި ކުޅިއެއް އޮންނާނެ. ކަޅުއޮށްފުންމި ހައިޑަވޭ ކިޔާ ސަރަހައްދެއް އޮންނާނެ. މުހައްމަދު ތަކުރުފާނުގެ ކާނި ގަސް ކަހަލަ ވަރަށް ތާރީޚީ ތަންތަން ހުންނާނެ. މީހުން ވަރަށް ހިތްހެޔޮވެފައި މެހްމާންދާރީ ވަރަށް ބަރާބަރު."\nއެހެން މީހުންނަށް ވެސް އެޑަމްގެ ނަސޭހަތަކީ ރަށްރަށަށް ދަތުރުކޮށް ތަންތަން ބެލުމެވެ. އޭނާ ބުނާގޮތުގައި އެ ކަމަށް މާ ބޮޑު ތަކުލީފެއް އުފުލާކަށް ނުޖެހެ އެވެ. އަދި މާ ބޮޑު ޚަރަދެއް ކުރާކަށް ވެސް ނުޖެހެ އެވެ. އަމިއްލަ ތަޖުރިބާ އިން އެޑަމް ބުނަނީ "ރާއްޖޭގައި ވަރަށް، ވަރަށް ރީތި ތަންތަން އެބަހުރި" ކަމަށެވެ.\nތިމާވެށި ޕްރޮފައިލް ރޯދަ މަސް 2018\n18 ކޮމެންޓް, 166 ރިއެކްޝަންސް\nތިލިސްޓް ގައި ހއ.ފިއްލަދޫ ހިމަނާފައި ނުވާތީ މުހައްމަދަށް ރާއްޖޭގެ ރަށްތަކަށް ދަތުރު ކުރެވިފައި ނުވާކަން މީގެން މީގެން މިދޭހަވަނީ ފިއްލަދޫ ގައި އޮތް ކަހަލަ ކަޓޫފަލެއް ހއ.ގެ އެތްވެސް ރަށެއްގައި ނޯނާނެ އަދި ފިއްލަދޫ އަކީ ތާރީޙީ ރަށެއް އަދި އެހާމެ ރީތި ރަށެއް އަދި ވެސް...............\nށ. މާކަނޑޫދޫ ކުޅި އަދި އެތަނުގެ ދިރުން އަދި ކުޅިވަށާގެން ހެދިފައިވާ ގަސްތަކުގެ ތަރުތީބު ބަލާލަން އެޑަމް ދިއުން ބުއްދިވެރި.....\nމަހީކުރީ ލ.މާބައިދޫ ތިލިސްޓްގަ ހިމެނޭނެ ކަމަށް ވ ދެރަ\nބަނދަރު ހަދަނީ ހުސް ލަފާ ފުރާ މުދާ ބާލާކަށް ނޫން..އޮޑިފަހަރުގެ ސަލާމަތަށްވެސް ބަނދަރު މުހިންމު.\nތިލިސްޓުގަ އިން5ރަށުން މަށަށް އެންމެ ސަޅީ ހަމަ މަގޭ އުފަންރަށް ފުވައްމުލައް\nބަނދަރު ހެދީމާ ކަޓާ މެމްބަރު ކޮމްޕެނީއާށް ފައިސާ ލިބޭއޭ! ޕަރކާސް\nއެޑަމް ކިތަންމެ ދަތުރެއް ކުރިއަސް އަސްލު ބައެއް މެންގްރުވްސް ހުރި ރައްތަކަށް އިސްކަން ދީފައެއް ނުވެ. ފޯމުލަކުގަ ބަޔޯޑައިވާސިޓީގެ ވޯކްޝޮޕް ބޭއްވި އިރު މެންގްރޫވްސް ފަދަ ތަންތަން ހިމާޔަތް ކުރަން ބޮޑެތި މަސަތްކަތްތަށް ކުރި މީހުންނަށް އެކަން ކުރިކަންވެސް އެނގިފަޔެއް ނެތެވެ.\nއިއްލެ ތިއުޅެނީ ވާނުވާގަ\nބާރަށުގައި އޮތް ކުޅީގެ ދެ ހިސާބަކުން ހުރަސްކުރަންވެގެން ފަސްއަޅާ ހިއްކާ، އެސަރަހައްދު އޮތީ ވަރަށް ހަޑިކޮށްފަ މުޅި ކުޅީގެ ގުދުރަތީ ރީތިކަން އުނިވެގެންދޭ މިހެންހެދީމާ. މިއީ ވަރަށް ދެރަކަމެއް. ހުރަސްކުރެވޭނެ ގޮތަށް ފާލަމެއްވެސް އެޅިދާނެ އެތަން ނުހިއްކިޔަސް.\nކެލާ ފަަޅުކުރުމަކީ މާލެ ސަރުކާރުން ހިްނގާ އެންމެ ހީލަތްތެރި ޖަރީމާ


ރޮނާލްޑޯ ގައުމީ ޖޯޒީގައި 100 ލަނޑު ހަމަކޮށްފި\nޢަބްދުﷲ އަޝްރަފް9ސެޕްޓެމްބަރ 2020 1 މަސް\nމިހާރު ކުރިއަށްދާ ޔޫއެފާ ނޭޝަންސް ލީގުގައި ރޭ ސްވިޑަން އާއި ޕޯޗްގަލް ބައްދަލުކުރި މެޗުގައި ޕޯޗްގަލްގެ ފޯވާޑް ކްރިސްޓިއާނޯ ރޮނާލްޑޯ ޖެހި ދެ ގޯލާއެކު ގައުމީ ޓީމަށް އޭނާ ޖަހައިދިން ގޯލުގެ އަދަދު 100 އަށްވުރެ މައްޗަށް އަރައިފި އެވެ. މިއާއެކު ރޮނާލްޑޯ ހިމެނިފައިވަނީ ގައުމީ ޓީމުގެ ޖޯޒީގައި 100 ގޯލް ހަމަކުރި ޔޫރަޕްގެ ފުރަތަމަ ފުޓްބޯޅަ ކުޅުންތެރިޔާގެ ގޮތުގަ އެވެ.\nސްވިޑަން އާއި ޕޯޗްގަލް ރޭ ވާދަކުރި މެޗް 0-2 އިން ޕޯޗްގަލް ކާމިޔާބުކުރި އިރު ޕޯޗްގަލް އިން ކާމިޔާބުކުރި ދެ ގޯލްވެސް ޖަހައިދީފައިވަނީ އިޓަލީގެ ޔުވެންޓަސް އަށް ކުޅެމުން އަންނަ އުމުރުން 35 އަހަރުގެ ރޮނާލްޑޯ އެވެ. ފުރަތަމަ ގޯލު މެޗުގެ ފުރަތަމަ ހާފުގެ ފަހުމިނެޓުގައި ރޮނާލްޑޯ ކާމިޔާބުކޮށްފައިވަނީ ލިބުނު ހިލޭޖެހުމެއް ގޯލްގެ މަތީ ކަނަށް ވައްދާލައިގެންނެވެ. ދެވަނަ ލަނޑު މެޗްގެ 72 ވަނަ މިނެޓުގައި އޭނާ ކާމިޔާބުކުރީ ޕެނަލްޓީ އޭރިޔާގެ ބޭރުން ލިބުނު ބޯޅައެއް ގޯލަށް ވައްދާލައިގެންނެވެ.\nރޭ ރޮނާލްޑޯ ކާމިޔާބުކުރި ދެ ގޯލާއެކު އޭނާ ވަނީ ގައުމީ ޓީމަށް އެންމެ ގިނަ ގޯލް ޖަހައިދިން ކުޅުންތެރިޔާގެ ރެކޯޑް މިވަގުތު އޮތް އީރާންގެ އަލީ ދާއީ އާއި ދެމެދު އޮތް ފަރަގު އަށް ލަނޑަށް ކުޑަކޮށްފަ އެވެ. ގައުމީ ޓީމަށް އެންމެ ގިނަ ގޯލް ޖަހައިދިން ކުޅުންތެރިންގެ ލިސްޓްގައި ރޮނާލްޑޯ އަށްވުރެ ކުރީގައި އުޅޭ ހަމައެކަނި ކުޅުންތެރިޔާ އަލީ ދާއީ ވަނީ 1993 އިން 2006 އަށް އީރާނުގެ ގައުމީ ޓީމަށް ކުޅެ 109 ގޯލް ކާމިޔާބުކޮށްދީފަ އެވެ. ރޮނާލްޑޯގެ ފަހަތުން ލިސްޓުގައި ދެން އެންމެ ކުރީގައި އުޅޭ ދެ ކުޅުންތެރިންނަކީ އިންޑިޔާގެ ގައުމީ ޓީމަށް 72 ގޯލް ކާމިޔާބުކޮށްދިން ސުނިލް ޗެތުރީ އާއި އާޖެންޓީނާގެ ގައުމީ ޓީމަށް 70 ގޯލް ކާމިޔާބުކޮށްދީފައިވާ ލިއޮނަލް މެސީ އެވެ.\nރޭގެ މެޗުން ޕޯޗުގަލް މޮޅުވުމާއެކު އެ ޓީމު ވަނީ ގްރޫޕް އޭ ގެ އެއްވަނަ އަށް އަރައިފަ އެވެ. ގްރޫޕްގެ ފުލުގައި މިވަގުތު އޮތް ކްރޮއޭޝިއާ އާ ދެކޮޅަށް ކުޅުނު ފުރަތަމަ މެޗުން ލިބުނު މޮޅާއެކު ޕޯޗްގަލް އިން ހަ ޕޮއިންޓް ހޯދައިފައިވާއިރު ގްރޫޕްގެ ދެވަނައިގައި އޮތް ފްރާންސް އިން ވެސް ވަނީ ހަ ޕޮއިންޓް ހޯދައިފަ އެވެ.\nހަތް ނަންބަރު ޖާޒީގައި ކުޅުނު އެންމެ މޮޅު 11


އަރިއަތޮޅު އުތުރުބުރީ އުކުޅަހު ކައުންސިލްގެ އިދާރާ\nމަސްޖިދުލް ފުރުޤާން (ބަނދަރު މިސްކިތް) ގައި ކުލަލުމާއި ކާޕެޓް އެޅުމާއި ގުޅޭ\nއުކުޅަހު މަސްޖިދުލް ފުރްޤާން (ބަނދަރު މިސްކިތް) ގައި އަމިއްލަ ތަކެތީގައި ކުލަދަވާދުލުމާއި، މަރާމާތު ކުރުމުގެ ބައެއް ކަހަލަ މަސައްކަތާއި، ކާޕެޓް އާއި، ސޮފްޓްމެޓް ދިނުމުން ކާޕެޓް އަޅައިދޭނެ ފަރާތެއް ހޯދަން ކުރި ނަންބަރ (IUL)341-ADMN/341/2020/4 (13 ޖެނުއަރީ 2020) އިޢުލާނާއި ގުޅިގެން އެކަށީގެންވާވަރަށް ތަރުހީބު ލިބިފައި ނުވާތީ އެ އިއުލާނު ބާތިލްކޮށް އަލުން އިއުލާނު ކުރަމެވެ.\nވީމާ މި މަސައްކަތްތައް ކުރުމައް ޝައުގުވެރިކަން ހުންނަ ފަރާތްތަކުން 2020 ފެބްރުއަރީ 24 ވާ ހޯމަ ދުވަހު 11:30 އަށް މި އިދާރާއަށް ވަޑައިގެން މައުލޫމާތު ސާފުކުރެއްވުމައްފަހު 2020 މާރިޗު 04 ވާ ބުދަދުވަހު 11:30 އަށް ކައުންސިލަށް ދުރުވެ އަންދާޒީ ހިސާބް ހުށައެޅުވުން އެދެމެވެ.\nބިޑް ހުށަހަޅުއްވަން ވާނީ، މި އިދާރާއިން ތައްޔާރުކޮށްފައިވާ ބިޑް ހުށަހަޅުއްވާ ފޯމުންނެވެ. މި ދެންނެވި ފޯމް މަޢުލޫމާތު ސާފުކުރެއްވުމަށް ހަމަޖެހިފައިވާ ދުވަހު މަޢުލޫމާތު ސާފު ކުރެއްވުމަށް ޙާޟިރުވާ ފަރާތްތަކާއި ހަވާލުކުރެވޭނެއެވެ. އަދި ބިޑް ތައްޔާރު ކުރަންވާނީ ބިޑްތައްޔާރުކުރުމަށް ދެވޭ މަޢުލޫމާތާއި އެއްގޮތަށެވެ.\nމި މަސައްކަތަށް ހުށަހަޅުއްވާ ބިޑް ކެނޑުން އިސްވެ ދެންނެވުނު ގަޑީގައި މި އިދާރާގައި އޮންނާނެއެވެ. އަދި ބިޑް ކެނޑުމުގެ ބައްދަލުވުމަށް ޙާޟިރުވެ ވަޑައިނުގެންނެވޭނަމަ ސިޓީއަކާއެކު ބަދަލުގައި އެހެން ބޭފުޅަކު ފޮނުވިދާނެއެވެ. މަޢުލޫމާތު ދިނުމުގެ ބައްދަލުވުމަށް ޙާޟިރުވެ ވަޑައިނުގަންނަވާ ފަރާތްތަކާއި ބިޑް ހުށަހެޅުމަށް ކަނޑައަޅާފައިވާ ގަޑިއަށް ހާޒިރުނުވާ ފަރާތްތަކުގެ ބިޑް ބަލައެއް ނުގަނެވޭނެއެވެ.\nވީމާ،މިކަން ޢާންމުކޮށް އެންގުމަށްޓަކައި އިޢުލާންކުރީމެވެ.\n18 ފެބުރުވަރީ 2020\nޕަބްލިޝްކުރި ތާރީޚު: 18 ފެބުރުވަރީ 2020\nސުންގަޑި: 24 ފެބުރުވަރީ 2020 1130


Sharuee ruqyaa dhaskohdhey course eh fashanee | Atoll News\nޝާއިޢުކުރީ: ލިފާޡު ޖުލައި 4, 2021, 10:51\nޝަރުޢީ ރުޤްޔާ ދަސްކޮށްދޭ ކޯހެއް މި ޖުލައި މަހުގެ9ވަނަ ދުވަހު ފެށުމަށް ތައްޔާރުވެއްޖެއެވެ. އޮންލައިންކޮށް ކިޔަވައިދިނުމަށް ހަމަޖެހިފައިވާ މި ކޯހުގައި ކިޔަވައިދެއްވާނީ އައްޝައިޚް މުޙައްމަދު ޠާޙާ އެވެ. 1 މަސް ދުވަހުގެ މުއްދަތަށް ހިންގާ މި ކޯހުގައި ރަޖިސްޓްރީ ކުރެއްވުމުގެ އެންމެ ފަހު ދުވަހަކީ 09 ޖުލައި 2021 އެވެ. ކޯހުގެ ފީއަކީ 500 ރ އެވެ.\nހުކުރު އަދި ހޮނިހިރު ދުވަހުގެ ރޭ ރޭގަނޑު 8:00 އިން 9:00 އަށް ކުރިއަށް ގެންދިއުމަށް ހަމަޖެހިފައިވާ މި ކޯހުގައި މައިގަނޑު ގޮތެއްގައި ކިޔަވައިދޭނީ އަޤީދާ، އެސްފީނާ، ހަސަދަ، ސިޙުރާއި އޭގެ ފަރުވާގެ އިތުރުން ކުޑަކުދިންނަށް އެސްފީނާ ޖެހުމުން ކަންތައްތައް ކުރާނެ ގޮތެވެ. ކޯހުގައި ރެޖިސްޓަރވުމަށް ނަން ޖެއްސެވުމަށްފަހު 9461475 ނަންބަރު ފޯނަށް ވައިބާ ކުރެއްވުމުން އެކަން ހަމަޖެހިގެންދާނެއެވެ.


Airport tharahgeekuran Hanimadhoo councilun mashvaraa ah\nއެއާޕޯޓް ތަރައްގީކުރަން ހަނިމާދޫ ކައުންސިލުން މަޝްވަރާއަށް\nހަނިމާދޫ އެއާޕޯޓް ތަރައްގީކޮށް ނިމުން އޮންނާނެ ގޮތް ކަމަށް ބުނާ ކުރެހުމެއް:މިކަމާ ގުޅިގެން ކައުންސިލުން އަންނަނީ ސަރުކާރާ މަޝްވަރާ ކުރަމުން\nހދ. ހަނިމާދޫ އިންޓަނޭޝަނަލް އެއާޕޯޓް ތަރައްގީ ކުރުމުގެ މަޝްރޫއާ ގުޅޭގޮތުން އިކޮނޮމިކް މިނިސްޓަރު ފައްޔާޒު އިސްމާއީލް ރޭ ހާމަ ކުރެއްވި މައުލޫމާތުތަކާއި ގުޅިގެން ހަނިމާދޫ ކައުންސިލުން ސަރުކާރާއެކު މަޝްވަރާތައް ފަށައިފި އެވެ.\nހަނިމާދޫ ކައުންސިލްގެ ރައީސް އަބްދުއްސައްތާރު ހަސަން މިއަދު އަވަސް އަށް މައުލޫމާތު ދެއްވަމުން ވިދާޅުވީ އެއާޕޯޓް ތަރައްގީ ކުރަން ސަރުކާރުން އެކުލަވާލާފައިވާ ޕްލޭނާއި ގުޅިގެން މަޝްވަރާތައް ފަށާފައިވާ ކަމަށެވެ. ހަނިމާދޫ އެއާޕޯޓް ތަރައްގީ ކުރުމަށް ސަރުކާރުން ގެންގުޅޭ ސިޔާސަތާ މެދު ރައްޔިތުން ދެކޭ ގޮތް ބެލުމަށް ރައްޔިތުންނާ މަޝްވަރާ ކުރާނެ ކަމުގައިވެސް ވިދާޅުވި އެވެ.\n"އަޅުގަނޑު ގަބޫލުކުރަން މިނިސްޓަރު ފައްޔާޒު ރޭ ދެއްކެވި ވާހަކަފުޅު. މިނިސްޓަރު ވިދާޅުވި ގޮތަށް ތަރައްގީ ކުރެވިއްޖެނަމަ މި ސަރަހައްދަށް ހަގީގަތުގައި ވެސް އިގްތިސޯދީ ގޮތުން ވަރަށް ބޮޑު ކުރިއެރުންތަކެއް ލިބިގެންދާނެ. ނަމަވެސް ގިނަ ބަޔަކާ މަޝްވަރާކުރަން ޖެހޭ ކަމެއް ވީމަ އަދި މިކަމަށް އަދި ވަގުތުކޮޅެއް އެބަ ބޭނުންވޭ،" ސައްތާރު ވިދާޅުވި އެވެ.\nމިނިސްޓަރު ފައްޔާޒު ރޭ ވިދާޅުވީ ހަނިމާދޫ ކައުންސިލުން ދެކޮޅު ހަދާނަމަ ހަނިމާދޫ އެއާޕޯޓުގެ ތަރައްގީ ކުުރުމުގެ މަޝްރޫއު ކުރިއަށް ނުގެންދަވާނެ ކަމަށެވެ. ހަނިމާދޫ އެއާޕޯޓް ތަރައްގީކުރުމަށް ސަރުކާރުން އެކުލަވާލާފައިވާ ޕްލޭނާ އެއްގޮތަށް އެތަން ތަރައްގީ ކޮށްފިނަމަ ހަނިމާދޫ ހިމެނޭ ރާއްޖޭގެ އުތުރުގެ ސަރަހައްދަށް އިގްތިސޯދީ ގޮތުން ބޮޑެތި ކުރިއެރުންތަކެއް ލިބިގެންދާނެ ކަމުގައިވެސް މިނިސްޓަރު ވިދާޅުވި އެވެ.\nފައްޔާޒު އިތުރަށް ވިދާޅުވީ ސަރުކާރުގެ އަމާޒަކީ ރާއްޖޭގެ އިންޓަނޭޝަނަލް އެއާޕޯޓްތަކުގެ ތެރެއިން ރަސްމީ ތިން އެއާޕޯޓްގެ ތެރޭގައި ހަނިމާދޫ ހިމަނާ އެ އެއާޕޯޓް ތަރައްގީ ކުރުން ކަމަށެވެ. އެ މަސައްކަތަށް އިތުރު ބިން ބޭނުންވާ ކަމަށާ އެހެންވެ މިހާރު ނަގަން ނިންމާފައިވާ 853،937 އަކަފޫޓްގެ ބިމަކީ އެއާޕޯޓްގެ ތަރައްގީއަށް ވަރަށް މުހިއްމު ބިމެއް ކަމަށެވެ. ނަމަވެސް އެ ބިން ނެގުމާ ދެކޮޅަށް ހަނިމާދޫ ބައެއް ރައްޔިތުން ދަނީ ގެންދަނީ އަޑުއުފުލަމުންނެވެ.\nހަނިމާދޫން ނަގާ ބިމުގެ އެއްބަޔަކީ އެއާޕޯޓުގެ ރަންވޭ ބޮޑުކުރަން ބޭނުންވާ ބިން ކަމަށާއި އަދި ބާކީ ބިން ބޭނުންކުރަނީ ޅ. މާފިލާފުށީގައި ހިންގާ ނޮދަން އޭރިއާގެ ކޮމާންޑް ސެންޓަރު ހަނިމާދޫ އަށް ބަދަލުކުރަން ބޭނުންވާތީ އެ މަސައްކަތަށް ކަމުގައިވެސް މިނިސްޓަރު ވަނީ ވިދާޅުވެފަ އެވެ.\nހަނިމާދޫ އެއާޕޯޓް ތަރައްގީކުރުމަށް ބޮޑު ބިމެއް ނެގުމަށް ސަރުކާރުން ހަނިމާދޫ ކައުންސިލަށް ހުށަހެޅުމާ ގުޅިގެން އެކަމާ ދެކޮޅަށް އެރަށުގައި ދަނީ ޕެޓިޝަނެއް ތައްޔާރުކޮށް ސަރުކާރަށް ހުށަހެޅުމަށް ތައްޔާރުވަމުންނެވެ.


އޮރިޔާން ފިލްމު ކުޅުވުމުގެ މައްސަލަ: ޝިލްޕާގެ ފިރިމީހާ ދޫނުކުރަން ފަސްވަނަ ފަހަރަށް ކޯޓުން ނިންމައިފި | Sandhaanu\nއޮރިޔާން ފިލްމު ކުޅުވުމުގެ މައްސަލަ: ޝިލްޕާގެ ފިރިމީހާ ދޫނުކުރަން ފަސްވަނަ ފަހަރަށް ކޯޓުން ނިންމައިފި\nހިންދީ ފިލްމީ ދުނިޔޭގެ އިތުރަށް ކަސްރަތުގެ ދުނިއޭގައި މަޝްހޫރު ތަރިއެއްކަމުގައިވާ ޝިލްޕާ ޝެޓީގެ ފިރިމީހާ ރާޖް ކުންދުރާ އޮރިޔާން ފިލްމު އުފައްދާކަމުގެ ތުހުމަތުގައި ފުލުހުން ހައްޔަރުކޮށްގެން އުޅޭތާ ދެ މަހެއްހާ ދުވަސްވެއްޖެއެވެ.\nރާޖުގެ ވަކީލުން އޭނާ ޖަލުން މިނިވަން ކުރެވޭތޯ މިހާތަނަށް ކުރި ހުރިހާ މަސައްކަތެއް ވަނީ ނާކާމިޔާބު ވެފައެވެ. ކޯޓުގައި ފައިސާ ބަހައްޓައިގެން ރާޖު ޖަލުން މިނިވަންކުރުމަށް އެންމެ ފަހުން ކުރި މަސަކަތް ވެސް ވަނީ ކާމިޔާބު ވާގޮތް ނުވެފައެވެ. އެއީ އޭނާ ޖަލުން ގޭބަންދަށް ބަދަލުކުރުމަށް ކޯޓަށް ހުށަހެޅި މައްސަލައިގައި ކޯޓުން އޭނާ ޖަލުން މިނިވަން ނުކުރުމަށް ހުކުމް ކުރި ފަސްވަނަ ފަހަރެވެ.\nއޮރިޔާން ފިލްމު އުފައްދާކަމަށް ބަޔަކު ކުރި ރިޕޯޓަކާ ގުޅިގެން މުމްބާއީގެ ފުލުހުން ރާޖު ހައްޔަރުކުރީ ޖުލައި މަހުގައެވެ. ޖަލުން މިނިވަން ވުމަށް ރާޖު ހުށަހެޅި މައްސަލަ ކޯޓުން ވަނީ ގަބޫލުނުކޮށްފައެވެ. އަދި އޭނާ ބަންދުގައި ބެހެއްޓުމުގެ މުއްދަތު ކޯޓުން ވަނީ އިތުރުކޮށްފައެވެ. ފުލުހުން ބުނާ ގޮތުގައި ރާޖު މިނިވަންކޮށްފިނަމަ އޭނާ ފިލާނެއެވެ. އޭނާއަކީ އިނގިރޭސިވިލާތުގެ ޕާސްޕޯޓެއްވެސް ގެންގުޅޭ މީހެކެވެ.\nޝިލްޕާ އާއި ފިރިމީހާ: އޮރިޔާން ފިލްމު އުފެއްދުމުގެ މައްސަލައެއްގައި ބަޔާން ނެގި\nޝިލްޕާގެ ފިރިމީހާ ރާޖުގެ ވަކީލުން ބުނާގޮތުގައި ފުލުހުން ރާޖުގެ މައްސަލާގައި ކަންތައްތައް ކުރަމުން ދަނީ ވަރަށް ބޮޑަށް ޒާތީގޮތަކަށެވެ. އަދި ރާޖުއާ ދެކޮޅަށް ހިންގި ތަހުގީގުގައި ހަތަރު ހާހަށްވުރެ ގިނަ ސަފުހާގެ ލިއުން ތައްޔާރުކޮށްފައިވެއެވެ. ނަމަވެސް އެއިން އެއްވެސް ލިއުމެއްގައި ރާޖު އޮރިޔާން ފިލްފު އުފައްދަން ކުރި މަސައްކަތާގުޅޭ ހެއްކެއް ނެތްކަމުގައި ވަކީލުން ދަނީ ބުނަމުންނެވެ.\nރާޖުގެ ވަކީލުން ބުނާގޮތުގައި އޮރިޔާން ފިލްމަކަށް ވާނީ ޖިންސީ ގުޅުން ހިންގާ މަންޒަރު ދެއްކުމުންނެވެ. އޮރިޔާން މަންޒަރު ދައްކާ ފިލްމެއް އޮރިޔާން ފިލްމަކަށް ނުވާނެއެވެ.\nރާޖު އޮރިޔާން ފިލްމު އުފެއްދުމުގެ މައްސަލައެއް 2020ގައި ވެސް ފެންމަތިވިއެވެ. ނަމަވެސް އެ މައްސަލައިން އޭނާ ވަނީ ސަލާމަތްވެފައެވެ.\nޝިލްޕާގެ ދެމަފިރިންނާއި ދެ ކުދީން\nރާޖުގެ މައްސަލަ ދިރާސާ ކުރާ ނޫސްވެރިން ހާމަކުރާ ގޮތުގައި ފުލުހުން މި ފަހަރު ވަނީ ރާޖުއާ ދެކޮޅަށް ވަރަށް ގިނަ ހެކި ހޯދާފައެވެ. ރާޖުގެ މައްސަލަ ތަހުގީގު ކުރާ ފުލުހުން ވަނީ ޝިލްޕާ ޝެޓީގެ ބަޔާނެއް ވެސް ނަގާފައެވެ.\nޚަބަރު ލިބިފައިވާ ގޮތުގައި ރާއްޖުގެ މައްސަލަ ކޯޓުން މިހާތަނަށް ބަލަމުން އައި ބެންޗު ބަދަލުކުރުމަށް މިހާރު ވަނީ ނިންމާފައެވެ.